
tăţii, politicianul român are 

măcar o calitate: mobilitatea 
opiniilor. Cum îşi schimbă poziţiile 
politice partidele de la noi, mai rar 
vezi pe altundeva. Bunăoară, PSD și 
PRM - două fețe ale aceluiaşi Golem 
strîns în  zăbala  nemuritoarei 
Securități - au devenit, hodoronc- 
tronc, din adversare înverşunate ale 
aderării României la NATO și UE, 
cele mai aprige susținătoare ale inte- 
grării euro-atlantice. În argumentarea 
proaspetei lor opţiuni, ele ating dese- 
ori grotescul și absurdul. 

Ei bine, drumul celor două par- 
tide spre Europa s-a despărțit în faţa 
pietrei de hotar numite Constituţie. 

PSD a reușit să treacă prin Par- 
lament modificările Constituţiei de la 
19912, în ciuda împotrivirii vehe- 
mente a PRM - principalul partid de 
opoziţie. Pe 19 octombrie românii 
sînt chemați la urme, să aprobe sau nu 
Constituţia. PSD ne îndeamnă să 
votăm "Da pentru Constituţie, Da 
pentru Europa". Insinuînd că, pentru 
a fi acceptaţi în UE, trebuie să adop- 
tăm această Constituţie. Însă, legătura 
dintre noua Constituţie a României şi 
Europa este cel mult asemenea celei 
dintre pălmașul Ion și Primăria prin 
faţa căreia merge la muncă. 

Înfuriat că nu i s-au luat în consi- 
derare amendamentele, PRM amenință 
cu un boicot al Constituţiei. 

Această înfruntare îl aruncă pe 
cetățeanul informat şi lucid într-o di- 
lemă: dacă votează pentru noua Cons- 
| titație, consimte la știrbirea suve- 

ranității României; dacă votează 
| împotrivă, riscă să fie taxat drept 
ja extremist și anti-european. 

Noi înțelegem că interesul naţio- 
nal este deasupra celui particular. 
Drept pentru care vom vota contra 
Constituţiei în această formă. 


] n lipsa competenţei și a onesti- 

| 1 Recent, C.V. Tudor a perorat, într-o emisiune la Prima TV, neconvingător, 
renunțe la atributele suveranității sale pentru a fi primită în UE. 

2 PSD (zis, pe rînd, PDSR, FDSN, FSN) este, 

dum, la capătul unui șir de diversiuni, presiuni și manipulări murdare, orchestrate de tovară: 


Evident, Constituţia din 1991 tre- 
buia modificată. Însă radical. Şi-apoi, 
românii trebuiau să fie bine informați 
asupra modificărilor, ceea ce nu s-a 
făcut și nici nu mai este timp să se 
facă. 

Prin schimbările propuse, PSD 
nu vrea să dea ţării o Lege funda- 
mentală care să însănătoșească viața 
publică românească și să pună bun 
temei pentru ridicarea României din 
mocirla în care a vîrit-o comunismul, 
ci încearcă să-și creeze noi pîrghii 
pentru a rămîne la putere. 

În noua Constituţie sînt preve- 
deri inacceptabile pentru un stat 
naţional, unitar, independent și 
suveran. 

De pildă, acordă limbii maghiare 
statutul de a doua limbă oficială în 
stat. În localităţile unde o minoritate 
naţională are o “pondere semnifica- 
tivă" se asigură folosirea limbii sale 
(oral şi în scris) în relaţiile cu admi- 
nistrația și cu justiția. 

Întii, menţiunea "pondere semni- 
ficativă” este de natură să nască 
abuzuri. Semnificativ poate fi 10, 20 
sau 90 %. Apoi, de ce ar trebui să 
vorbească autoritățile unui stat națio- 
nal limba unei minorităţi, în condi- 
țiile în care, la rigoare, se pot sluji de 
un interpret? O dată ce autoritățile 
Sînt silite să facă asta, se statuează 
încă o limbă oficială în stat. Astăzi, 
această limbă poate fi maghiara (în 
cel puţin 3-4 judeţe), miine ar putea fi 
(ȘI) țigăncasca. În fine, românii nu 
Vor mai putea ocupa posturi în 
administrația şi în justiţia din anu- 
mite județe dacă nu vor cunoaște 
limba minorității aflate acolo în pro- 
porție semnificativă. Astfel, se obține 
federalizarea de facto a țării. Va mai 
fi necesară, probabil, o guvernare 
PSD-UMDR pentru ca federalizarea 
să fie şi de jure. 


IEEE —————— je 
Împotriva noii Constituţii 


Mai departe, alte prevederi 
amendabile ale Constituţiei noi: în- 
lesnește transformarea ordonanțelor 
de urgență ale guvernului în legi (fără 
să restringă posibilitatea emiterii 
acestora); cetățenii UE pot deveni 
proprietari de pămînt în România și 
pot ocupa funcţii și demnități în 
autoritățile locale; președintele țării 
nu-l poate revoca pe premier; parla- 
mentarii sînt în continuare protejați 
de imunitate. În plus, PSD caută să 
oficializeze un fals istoric, făcînd 
vorbire (a art. 1, al. 2) despre ide- 
alurile Revoluţiei din decembrie 
1989, cărora, chipurile, li s-ar subor- 
dona statul român. Or, în '89 a fost o 
lovitură de stat, nicidecum o 
revoluţie. Și-atunci care idealuri?... 

Una peste alta, prevederile care 
aduc atingere interesului național 
precumpănesc asupra celor benefice - 
care ar putea fi adoptate oricînd prin 
legi organice. În aceste condiţii, toți 
cetăţenii responsabili trebuie să 
meargă la referendum şi să voteze 
contra noii Constituţii. Parlamentul 
va fi silit să refacă Legea fundamen- 
tală a statului în folosul nostru, al 
tuturor. 


PS: 

Din păcate, prea puține persoane 
onorabile s-au pronunțat pentru. res- 
pingerea Constituţiei. În schimb, o 
seamă de exponenți ai unor organizaţii 
de butaforie au ieșit la rampă, com- 
promițind ideea. Nu e prima oară cînd 
național-comuniştii îşi dau mîna cu 
epigonii legionarismului, pozînd în re- 
prezentanți ai societății civile şi dina- 
mitînd astfel o poziție corectă, pe care 
ar trebui să o susțină organizații și per- 
sonalităţi credibile. De asemenea, nu 
se întîmplă întîia dată ca nume 
nepătate să fie atrase, prin vicleșug, 
într-o astfel de diversiune. 


dar pătimaș, despre necesitatea ca România să 


de fapt, şi tatăl Legii fundamentale din '91, validată de popor tot prin referen- 


șii lui Ion Iliescu. 


"AVERI 
sfârşi 

Silviu B. MOLDOVAN 


ercetătorii represiunii politi- 
ce din timpul regimului co- 
munist sunt tentaţi, deseori, 


să  contabilizeze cantitatea de 
suferință umană. Exercițiul, util din 
punct de vedere științific, rămâne 
riscant din punct de vedere uman. Voi 
neglija cu bună știință ipoteza "tocirii 
sensibilităţii”, ca efect al banalizării 
subiectului și al familiarizării cu 
obiectul cercetării, la fel ca pe cea a 
"confundării cu abisul, când priveşti 
prea mult în el”. Riscul e valabil în 
sensul că, o prea mare implicare afec- 
tivă în cercetarea cazuisticii represiu- 
nii Și (poate chiar în mai mare 
măsură) a metodelor ei, poate provo- 
ca (și) cercetătorului suferințe psihice 
însemnate. Ele cresc pe măsură ce se 
înțelege imposibilitatea ca binele să 
se opună cu succes răului în anumite 
circumstanţe istorice. Totul depinde, 
în asemenea circumstanțe, de exis- 
tența sau nu a unui sprijin exterior 
substanțial. Cu alte cuvinte, binele nu 
se poate impune prin sine (deci nu 
binele ca bine, ci binele susţinut de 
rațiuni/imprejurări exterioare lui este 
cel care câștigă, atunci când câştigă). 
În absența posibilităţii victoriei, 
binele nu poate "rămâne" decât 
printr-o sumă de fapte exemplare, de 
care urmașii, o dată în plus, pot sau 
nu să țină seamă, pot sau nu să le 
prețuiască. 

Valeriu Gafencu (24 decembrie 
1921 - 18 februarie 1952) este unul 
din cei care au "rămas" prin fapte cu 
adevărat exemplare, S-a născut în 

comuna. Sângerei (judeţul Bălţi). 
Arestat “datorită apartenenței la 
Frăţiile: de Cruce, după rebeliunea 
legionară din ianuarie 1941, a rămas 
în detenţie și după lovitura de stat de 
la 23 august 1944, când a refuzat să 
semneze - cererea de eliberare 
condiţionată. Nu era deloc-un fanatic 
obtuz. Cea mai bună dovadă (tocmai 
pentru că a avut deplină acoperire în 
fapte) se găsește în scrisorile sale din 
închisoare, trimise familiei: “Azi sunt 
fericit. Prin Hristos iubesc pe toți. 
Este o cale atât de greu înțeleasă și 
acceptată de oameni, dar sunt con- 
vins că ea este singura care duce spre 
Fericire. Și dacă privesc la Viaţa mea, 
o mărturisesc deschis, regret din 
toată inima păcatele și greșelile 
săvârșite, dar sunt fericit că 
Dumnezeu, cu darurile lui minunate, 
mi-a luminat calea, întărindu-mi 
credința spre săvârșirea Iubirii. și 
spre spărarea scânteii de adevăr, ce 
ne-a fost sădită în Inimă. lar dacă-mi 
văd viitorul, îl văd luminos cu sufle- 
tul și mintea luminată de adevăr; 
“Nu există fericire adevărată decât în 
lisus Hristos. Pe aceea căutați de o 
realizaţi. Nu vă uitaţi la felul cum 
înţelege și trăiește lumea viaţa. Voi 
aveţi un îndreptat de viaţă - calea 
creștină =-și după acest îndreptar 
călăuziţi-vă pașii“ (Studentul Valeriu 
Gafencu - “Sfântul închisorilor. din 
România“, coordonare și cuvânt 
înainte de Nicolae Trifoiu, Cluj- 
Napoca, Editura Napoca Star, 1998, 
p.168, 154). 

Episodul care. l-a ridicat pe 
Gafencu la prestigiul deosebit de care 
se bucură azi este salvarea pastorului 

Richard Wurmbrand, cu preţul pro- 
priei vieţi. Faptele s-au petrecut în 
penitenciarul Târgu Ocna. Preiau, cu 
deferența cuvenită martorului direct, 
mărturia lui lon Popescu: 

“Gh. Ardeleanu a fost tratat cu 
streptomicina ce i-a fost dată și s-a 
însănătoșit, cu toate că era la un-pas 
de moarte. înaintea începerii trata- 
mentului. Victor Stratan, care nu 
avea o afecțiune TBC gravă, a oferit 
streptomicina lui Valeriu Gafencu, ca 
să-l salveze de la moarte. Valeriu însă 
a socotit că este cel mai de folos pentru 
el să ofere această streptomicină unui 
frate de suferință din aceeași cameră 
cu el, lui Richard Wurmbrand. Acesta 
fusese, în tinereţe, membru de frunte 
al PCR, apoi s-a creștinat, devenind 
pastor protestant al unei organizații 
protestante cu sediul în Suedia, care 
milita pentru creștinarea evreilor din 
orice țară de pe glob. 

Wurmbrand era grav bolnav de 
TBC pulmonar, osos și ganglionar (la 
fel ca și Valeriu). Medicii deţinuţi, 
care administrau tratamentele, au 
început să-l trateze pe Wurmbrand cu 
streptomicină. Victor Stratan, auzind 
acest lucru, s-a dus la Valeriu și i-a 
cerut să facă el streptomicina, căci pe 
el vroia să-l vadă salvat, pentru că îl 
admira și îl aprecia foarte mult. 
Valeriu 'i-a răspuns că el a primit 
streptomicina fără nici o condiţie și 
socotește că așa este mai bine să pro- 
cedeze, iar dacă Stratan consideră că 
i-a dat-o condiţionat, el i-o înapoiază, 
refuzând să o facă. Stratan, în urma 
acestei discuţii, a înțeles gestul. lui 
Valeriu și nu i-a cerut să-și schimbe 
hotărârea. 


GAFENIEU), 
anuntat ? 


Richard Wurmbrand, în urma 
tratamentului, s-a însănătoșit și a fost 
mai târziu eliberat, iar Valeriu 
Gafencu -a murit. Wurmbrand, 
reușind să plece în străinătate, a făcut 
cunoscut prin predicile și prin cărțile 
publicate, - trăirea înaltă pe. linie 
creștină a lui Valeriu și a celorlalți 
deţinuţi, ceca ce l-a făcut să înțeleagă 
mult mai profund tainele creștinis- 
mului“ (Nicolae Trifoiu, op. cit. 
p.112-113). Valeriu Gafencu, legio- 
narul, îl salva astfel pe Wurmbrand, 
evreul, dincolo de orice băunuială de 
ipocrizie. După cum mergeau lucru- 
rile în România acelui timp, existau 
toate șansele ca de acest gest să nu 
afle, niciodată, nimeni. Acesta era 
Studentul Gafencu, așa cum i-a rămas 
renumele. 

Înaintea lui a existat însă elevul 
Gafencu. Un Gafencu nu cu mult 
diferit de cel de mai târziu, judecând 
după ce se găsește prin arhive. Sau, 
dacă era diferit, am putea crede că 
sfârșitul lui a fost, prin ciudatele 
coincidenţe ale vieții, unul anunţat. 

Valeriu Gafencu (17 ani, elev 
clasa a VII-a, Liceul lon Creangă din 
Bălţi) a fost judecat penal în 1939, 
“pentru infracţiunea la legea pentru 
apărarea ordinii în stat“, Cazul a fost 
clasat, sub numărul 525/1939, de 
Tribunalul Militar Iași, acuzatul fiind 
achitat. În referatul întocmit. de 
maiorul magistrat Gheorghe Ghika, 
lucrurile sunt puse în adevărata lor 
lumină: “Având în vedere că din 
studiul actelor înaintate de către 
Parchetul Trib. Bălţi, rezultă în fapt 
următoarele: Instanţa de Minori de pe 
lângă Tribunalul Bălți este sesizată că 

elevul Valeriu Gafenco de la Liceul 
«Ion Creangă» Bălţi, fost simpatizant 
al fostului partid «Totul pentru țară», 
ar fi donat sume de bani până la 
dizolvarea acestei grupări. Chemat în 
fața instanței, numitul recunoaște că 
în timpul când mișcarea legionară era 
partid, simpatiza această mișcare, 
das că, sumele pe care le dădea ele- 
vului Talpă Victor, le dădea ca 
donaţii pentru însănătoşirea unui elev 
bolnav de scarlatină, Nu se constată 
că elevul Valeriu Gafenco ar fi acti- 
vat în mișcarea legionară după 
dizolvarea partidelor politice. 
Considerând că faptele ce se impută 
numitului elev nu încadrează pe un 
text penal și nici infracţiune la Legea 
pentru apărarea ordinii în stat. Pentru 
aceste motive suntem de părere ca 
prezenta chestiune să fie clasată”. 
Lucrurile s-ar fi putut termina mai 
rău. Într-un raport asupra. cercetării 
elevilor legionari Victor Talpă și 
Schibinschi Pavel, comandantul 
Legiunii Jandarmi Bălți menţiona: 
"Cu această ocazie s-a mai stabilit că 
și elevul în particular Gafencu 


Valeriu, minor, din strada Dragalina 
nr.21, a fost simpatizant al acestei 
mișcări până la dizolvare, donând 
mici sume de bani în folosul legiu- 
nii”, Acesta a fost, în 1938, punctul 
de plecare în anchetarea lui Gafencu. 
Se ştie că, ulterior, aproape orice 
formă de ajutorare între opozanții 
mai mult sau mai puţin reali ai 
politicii comuniste, va. fi prompt 
taxată de autorități ca "ajutor 
legionar” și atrăgea (Chiar și în cazul 
deţinuţilor) pedepse severe. Acţiunea 
de colectare s-a dovedit a nu fi sub- 
Versivă, după cum arăta și Valeriu 
Gafencu, în interogatoriul ce i-a fost 
luat la 16 decembrie 1938: "În anul 
1937, elevul Talpă Victor îmi cerea 
mereu sume mici care variau de la $ 
la 20 lei, în total i-am dat de vreo S- 
10 ori, spunându-mi că dacă simt 
românește să ajut țara şi la un 
moment dat întrebându-l pentru ce 
strânge acești bani, mi-a spus că-i 
strânge pentru un elev bolnav, iar eu 
n-am știut pentru ce strângea bani”. 
Într-un fel, prin anchetarea sa tim- 
purie datorată (indirect) ajutorării 


unui seamăn suferind, elevul 
Gafencu anunța sfârșitul Studentului 
de mai târziu. 

Valeriu Gafencu nu este numai 
un nume în contabilitatea victimeior 
nevinovate ale represiunii politice 
din România comunistă. Este, înainte 
de toate, o dovadă că omul poate 
rămâne om, dincolo de orice 
fanatisme. politice, sau, ideologice, 
Este, în ultimă instanță, şi o dovadă a 
resurselor spirituale ce există (une- 
ori, latente, aproape de nesesizat...) 
în “România. Supărările noastre 


“provocate (în sensul evocat la 


începutul acestor însemnări) de 
"şocul întâlnirii cu propriul popor” 
nu pot să nu fie îndulcite la rememo- 
rarea unor episoade ca cel descris de 
lon Popescu. Deşi (pentru a nu con- 
traria supărările pomenite) parcă nu 
ne vine 's-o recunoaştem, Valeriu 
Gafencu a fost la fel de român ca noi, 
supărații şi supărătorii de azi. Din 
păcate, suntem prea grăbiţi pentru a 
mai reflecta în tihnă și asupra fru- 
museții unor întâmplări din trecutul 
nostru. 


"Fenomenul Tg. Ocna” 


- unii oameni au devenit sfinţi! 


Silviu ALUPEI 


Foştii deţinuţi politici care au pătimit alături de "Sfântul 
închisorilor” au depus, încă din 1996, la Cancelaria 
Sfântului Sinod al Bisericii Ortodoxe Române un dosar 
cu mărturii despre sfințenia vieții lui Valeriu Gafencu, 


cerând canonizarea acestuia. 


Deocamdată, BOR. nu s-a pronunțat cu privire la pro- 
punerea de canonizare a mai multor mucenici şi martiri 


anticomuniști. 

Sfințenia lui Valeriu Gafencu este dovedită şi constituie o 
ofrandă adusă divinității de către neamul românesc - un 
neam creştin -, care și-a spălat mulțime de păcate prin 
mucenicia celor mai buni fii ai săi, într-un secol al 


bolșevismului criminal. 


Eugen Dimitriu din Suceava, 
fost deținut politic, l-a cunoscut pe 
Valeriu Gafencu la închisoarea-sana- 
toriu din Târgu Ocna. Ne-a lăsat în 
cartea sa, Dreptul de a muri mai 
repede, o mărturie excepţională, 
încheiată cu un îndemn: "Cerce- 
tătorii Experimentului Piteşti trebuie 
să abordeze cu seriozitate - ca o con- 
trapondere - fenomenul Târgu Ocna, 
unde s-a dovedit că oamenli pol 
deveni sfinți”. Chiar Eugen Dumi- 
triu, martor al unor "evenimente" 
greu de înțeles astăzi (când supranat- 
uralul este absorbit de materialismul 
capitalist), relatează următoarele: 
"Ore întregi, în semiîntunericul 

celulei, Valeriu Gafencu le vorbea în 
şoaptă tinerilor, amintindu-le de 
prăbușirile de la Piteşti: «Dumnezeu 
s-a îndurat și ne-a adus la Târgu 
Ocna, pentru a săvârşi o minune - 
regenerarea morală, recâştigarea 
grației Divine” (...). Salvarea neamu- 
lui “românesc, susținea Valeriu 
Gafencu, trebuia înfăptuită de tineri - 
alături de preoți =, care să ducă print- 
re oameni cuvântul lui Dumnezeu, 
înfruntând orice pericol, până la sac- 
rificiul suprem»”. 


"Piatra din capul 
unghiului”! 


"Fenomenul Târgu 
Ocna” a fost caracterizat de 
sfințenie, Mărturiile celor 
care au supravieţuit închi- 
sorii de la Tg. Ocna se con- 
situie în extraordinare pro- 
be ale martirajului pentru 
Mâtuitorul nostru lisus 
Hristos. "Piatra din capul 
unghiului” - lisus Hristos - 
a fost nesocotită de călăii 
comunişti. Fără să vrea și 
fără să-și dea seama, 
regimul comunist a obținut, 
la Tg. Ocna, sfinţi în loc de 
victime! 

Tânărul Valeriu Gafen- 
cu a ajuns la Tg. Ocna în 
decembrie 1949, după ce a 
trecut prin pușcăriile de la 
închisoarea Aiud (întem- 
nițat de regimul dictatorial 
al lui Antonescu, între 1941 
- 1944) şi de la Pitești. 

În toamna anului 1941, 
când a fost arestat și con- . 
damnat la 25 de ani muncă 
silnică, Valeriu Gafencu 
avea vârsta de 20 de ani. 
Era student în anul al II-lea 
al Facultăţii de Drept și Filosofie din 
Iaşi, Reputatul profesor de Drept 
Civil Constantin Angelescu l-a 
apărat la proces pe Gafencu, 
declarând: "Este unul dintre cei mai 
buni studenți pe care i-am avut de-a 
lungul întregii mele cariere diactice”. 
Pledoarie inutilă, fiindcă dictatura 
antonesciană nu a văzut cu ochi buni 
activismul  naționalist-creștin al 
tânărului Gafencu, care voia ca tot 
mai. mulți elevi și. studenţi să se 

înscrie în Frăţiile de Cruce, pentru a 
se pregăti de luptă împotriva comu- 
nismului bolşevic ce ameninţa atun- 
ci România. Câtă dreptate şi clarvizi- 
une a avut Valeriu Gafaencu s-a 
văzut imediat, după 23 august 1944, 
când Armata Roşie a invadat şi 
satanizat România. 


Şi-a cunoscut ziua 
morții 
Din cauza torturilor şi regimului 


bestial din temniţele comuniste; 
Valeriu Gafencu a ajuns la sanatori- 


ul-închisoare Tg. Ocna într-o stare 
atât de gravă încât supraviețuirea sa 
timp de doi ani (până la 18 febr. 
1952) poate fi considerată drept o 
minune. Preţul rezistenței sale 
morale și spirituale în fața ighe- 
monului comunist de la Pitești a fost 
unul care i-a răpit definitiv sănătatea. 
TBC-ul pulmonar, osos și ganglio- 
nar, reumatismul, lipsa hranei nece- 
sare i-au ruinat trupul. Chipul său era 
însă, straniu, scăldat într-o lumină 


nepamânteană, asupra căreia depun 
mărturie mulți din cei care au avut 
privilegiul de a-i fi în preajmă în ulti- 
ma parte a vieţii sale. Sufletul și 
mintea sa nu se despărțeau defel de 
rugăciune. 

În ultimul an, hemoptizia 
(scuipa sânge) îl transformase într-o 
"epavă". La prima vedere, căci lumi- 
na sfințeniei trecea dincolo de bietul 
trup în suferință și îi atingea pe 
ceilalți deţinuţi. Cu această figură de 
sfânt - care nu poate fi explicată nat- 
ural, întrucât se știe că boala care îl 
rodea aduce doar deprimare şi schi- 
monosire a chipului - a tre- 
cut la cele veșnice. Cu 
numeroase plăgi tubercu- 
loase pe trup — care supurau 
permanent —, Gafencu și-a 
așteptat moartea cu o 
seninătate care i-a înmuiat 
și pe gardienii-călăi. Trupul 
său se făcuse cu adevărat 
lăcaş al Duhului Sfânt. 
Pentru credința sa, Valeriu 
a fost  învrednicit de 
Dumnezeu să-și cunoască 
ziua morții. Pe 2 februarie 
1952, el și-a rugat cama- 
razii să-i procure o lu- 
mânare şi o cămașă albă, pe 
care să i le pregătească pen- 
tru ziua de 18 februarie a 
aceluiași an. A mai cerut ca 
o cruciuliță (pe care se pare 
că o avea de la logodnica 
sa) să-i fie pusă în gură, pe 
partea dreaptă, spre a fi 
recunoscut la o eventuală 
dezgropare. 

La 18 februarie, între 
orele 14.00 şi 15.00, după 
momente de rugăciune 
incadescentă (cu faţa trans- 
figurată), Valeriu a rostit 
ultimile cuvinte: "Doamne, 
dă-mi robia care eliberează sufletul 
şi ia-mi libertatea care-mi robește 
sufletul!”, 


"Călugării iubirii 
de ţară" 

La targa unde a fost depus, spre 
a fi dus într-o groapă comună (a 
tuberculoșilor), au venit și s-au 
închinat, pe rând, toți deţinuţii, iar 
gardianul cel mai dur Petre Orban a 

plecat din închisoare pentru întrea- 
ga zi, pentru a-i lăsa să-și ia rămas 
bun de la Valeriu. Valeriu Gafencu a 
fost omul jertfei totale. Și-a sacrifi- 
cat, pentru Hristos şi neam: 
tinerețea, profesia, familia, liber- 
tatea și viața. 

Pe tinerii care au crezut că pot să 
înfăptuiască "o Românie ca soarele 
sfânt de pe cer", Mircea Eliade i-a 
numit, într-o expresie inspirată, drept 
călugării iubirii de țară. Valeriu 
Gafencu, martirizat la vârsta de 30 
de ani (după 11 ani de regim carceral 
îngrozitor), își merită cu prisosință 
acest titlu de noblețe românească. El 
chiar a făgăduit lui Dumnezeu că se 
va călugări după eliberarea din 
temniţă. Într-o temniţă a cărei celulă 
i-a fost “chilie”, el a cunoscut și a 
depășit cele trei trepte ale purificării 


şi desăvârșirii, specifice unei doc- 
trine mistice care a făcut din orto- 
doxie un instrument sigur al 
mântuirii. Aceste trepte sunt: 
muntele suferinței, pădurea cu fiare 
sălbatice și mlaştina deznădejdii. 
Tânărul Valeriu a trecut şi acel ultim 
examen, mlaștina deznădejdii, deşi 
fusese torturat bestial, deşi era înge- 
nuncheat de boală. În loc de apos- 
tazia cerută de ighemonii antones- 
cian și comunist, în loc de căderea în 
deznădejde, Valeriu Gafencu a privit 
la Hristos şi a zâmbit serafic cama- 
razilor îndurerați, având mereu pe 
buze rugăciunea inimii. Chipul său 
emana mereu, în mod misterios, o 
luminozitate şi o energie de neimagi- 
nat azi, într-o lume dominată de 
necredință și de păcate împotriva 
Sfântului Duh. 


S-a jertfit pentru 
aproapele 

În timpul anilor de detenţie în 
pușcăriile comuniste, Valeriu a avut 
de puţine ori șansa de a întâlni 
preoţi. Tot deținut politic, părintele 
Vasile Boldeanu din Focșani l-a 
spovedit şi l-a împărtășit pe Valeriu. 
Fiind în pragul îmbolnăvirii de TBC 
(din cauza frigului din celulă), părin- 
tele Boldeanu a primit de la Valeriu o 
bundiță, graţie căreia a trecut cu bine 
acea iarnă geroasă. După eliberare, 
în 1964, părintele Boldeanu a reușit 
să emigreze, stabilindu-se la Paris, 
unde şi-a publicat memoriile (un 
capitol aparte fiind dedicat "Sfânru- 
lui închisorilor din România“). 
Memorabil a rămas gestul lui Valeriu 
de a oferi streptomicina (medica- 
ment împotriva TBC) altui bolnav. 


MLN RII 


Redăm aici fragmente din mărturiile unor foști deţinuţi 
politici care l-au cunoscut pe Valeriu Gafencu și care nu 
au nici o îndoială că acesta era un sfânt în viaţă. Aceste 
mărturii au fost aduse și la cunoștința Sfântului Sinod al 
Bisericii Ortodoxe Române, singurul care poate hotărî 
canonizarea lui Valeriu Gafencu. Titlurile și intertitlurile 


aparțin redacţiei. 


Alexandru Virgil Ioanid, 


Bucureşti: "Un înalt trăitor creştin” 


Valeriu Gafencu a pătruns în 
conștiința mea brusc și luminos. 
Eram încă liber când am aflat că în 
închisoarea Aiud și apoi în colonia 
de muncă din localitatea Galda, în 
apropiere de Aiud, se află un tânăr 
deținut politic, a cărui trăire creștină 
răspândește în jur o forță binefăcă- 
toare, ce se răsfrânge asupra celor- 
lalți frați de suferință și asupra tutu- 
ror celor cu care vine în contact. 

Am aflat ulterior că acest tânăr, 
Valeriu Gafencu, se născuse în 
Basarabia, în localitatea Sângereii 
Vechi, judeţul Bălţi, la 24 decembrie 
1921. Tatăl lui fusese deputat în 

"Sfatul țării” care votase unirea 
Basarabiei cu România, în anul 
1918. Ca pedeapsă, la ocuparea 
Basarabiei de trupele sovietice, în 
1940, fusese arestat și deportat. De 
atunci, nu s-a mai ştiut nimic despre 
el. Valeriu urmase cursurile de liceu 
la Bălţi și apoi cele universitare la 
Facultatea de Drept și la cea de 
Filosofie, la Iași. Era încă student 
când a fost arestat și condamnat pen- 
tru lupta națională și creștină pe care 
o îmbrățişase. (...) 

În închisoare, Valeriu nu era sin- 
gur pe linia trăirii creştine intense, ci 
făcea parte dintr-un grup ce împărtășea 


Wurmbrand, în închisoare 4 
pi £ 


aceeași orientare spirituală, alături de 
doctorul Traian Trifan, avocatul Traian 
Marian, studentul în drept loan 
Ianolide, Anghel Papacioc, cel care 
avea să devină ieromonahul Arsenie 
Papacioc de la Techirghiol, Marin 
Naidim, Aurel Dragodan, Constantin 
țoţea și alte suflete alese. (...) 


Boala necruțătoare 


În anul 1948, am fost arestat şi 
cu, condamnat și trimis la peniten- 

ciarul Piteşti, unde fusese adus şi 
Valeriu Gafencu. Acolo am făcut 
cunoștință cu el și am schimbat câte- 
va cuvinte, în cursul unei plimbări 
comune în curte, Prima impresie a 
fost deosebit de puternică. Mi se pă- 
rea că din el emană fără încetare un 
fluviu de iubire şi o energie lumi- 
noasă, ce mă făceau să mă gândesc 
la aura din jurul Sfântului Serafim de 
Sarov. Era, fără îndoială pentru mi- 
ne, o personalitate charismatică: (4) 

Am aflat că era într-o celulă, la 
același etaj cu mine și că se îmbol- 
năvise de plămâni din cauza frigu- 
lui, foametei și celorlalte condiții 
inumane, specifice regimului "dur”, 
de exterminare, ce avea să preceadă 
şi să pregătească "reeducarea” de la 
Piteşti. Deţinuţii trebuiau să fie 
doborâţi la pământ, să nu poată opu- 
ne nici un fel de rezistență fizică, iar 
sufletește să fie cât mai slabi. Consi- 
derându-se însă că bolnavii de 
plămâni nu erau apți să reziste "pro- 
belor de reeducare”, s-a hotărât evac- 
uarea lor din închisoarea Piteşti și 
trimiterea la penitenciarul-sanatoriu 
Târgu Ocna. Medicul oficial al în- 
chisorii a întocmit o listă după care, 
la sfârșitul lui decembrie 1949, s-a 
format un lot din care făceam parte și 
Valeriu Gafencu și eu. Valeriu era 
într-o stare gravă. De abia putea să se 
țină pe picioare. (...) 

Alimentaţia de la Târgu Ocna, 
mai bună, și repaosul prelungit la 
pat, împreună cu puținele medicamen- 
te ce i s-au administrat, i-au îngăduit 
să dobândească, temporar, o amelio- 
rare. Deşi nu se putea încă ridica din 
pat, energia! lui în propovăduirea 
Cuvântului lui Dumnezeu a crescut. 
Deoarece în penitenciarul-sanatoriu; 
la. început, “regimul era: destul de 
liber, la patul lui puteau veni și bol- 
navi din alte camere. ÎI ascultau și se 
pătrundeau de adevărurile rostite de 
el. Mulţi: au primit atunci: acea 
lumină creștină care i-a însoţit apoi 
întreaga viaţă. S-au scurs câteva luni 
şi de la Piteşti au sosit noi loturi de 
bolnavi, unii dintre ei victime ale 
reeducării. Terorizați de cele întâm- 
plate acolo și înspăimântați până la 
groază de perspectiva de a fi retri- 
mişi, cum erau amenințați, s-au con- 
stituit într-un grup pe care ofițerul 
politic l-a însărcinat să declanșeze și 

la Târgu Ocna procesul de "demas- 
care şi reeducare”. 


Respingerea "reeducării" 


Aflând de ororile petrecute. la 
Piteşti, Valeriu s-a întristat şi ne-a 
spus: "Ne așteaptă și pe noi timpuri 
grele. Ne-a îndemnat să ne rugăm 
fierbinte şi să ne mobilizăm toate 
resursele morale pentru a nu ne 
pierde sufletele în încercările ce 
aveau să urmeze. 

Printre cei sosiți cu unul din aces- 
te loturi se afla şi Ioan Ianolide, cel 
mai bun prieten din închisoare al lui 
Valeriu. Foarte slăbit la început, s-a 
refăcut repede şi s-a dedicat îngrijirii 
lui Valeriu și altor bolnavi. În jurul lor 
s-au grupat toţi cei hotărâți să se 
opună "reeducării", chiar cu prețul 
unor suferințe sfâșietoare și al sacrif- 
icării vieţii, rămânând până la sfârșit 
pe poziţia de mărturisire a Domnului 
Hristos și de respingere a ateismului 
comunist. Condiţia reeducării era 
lepădarea de eredință, apostazia. 

Într-adevăr, "reeducarea” a înce- 
put. Cu presiuni psihice, șantaje, 
amenințări, izolări, înăsprirea regi- 
mului, pe de o parte, iar pe de altă 
parte promisiuni de eliberare, acor- 
dare de scrisori, pachete și medica- 
mente, celor ce s-ar fi arătat dispuși 
să-şi "spele creierul", renegându-și 
trecutul și însuşindu-și mentalitatea 
marxistă. S-au înregistrat și brutal- 
ităţi, acte de violență. Atunci s-au vă- 
zut roadele influenței profunde pe 
care au avut-o Valeriu Gafencu și 
prietenii săi asupra masei de deținuți 
bolnavi. Ofiţerul politic și reeducaţii 
nu au obținut nici măcar un singur 
succes categoric. Au fost bolnavi 
cărora le soseau de acasă pachete cu 
medicamentul salvator, streptomici- 
na, și care, şantajaţi să devină infor- 
matori în schimbul primirii medica- 
mentelor, au refuzat fără şovăire. Pa- 
chetele cu medicamente erau înapo- 
iate familiilor, iar cel care-și păstrase 
sufletul curat era sortit să-și piardă 
viața pământeană. Cunosc trei ase- 
menea cazuri: Eduard Masichevici, 
bucovinean, Gheorghe Niţescu și 
Emil Sobieschi. (...) 


Prietenia cu Wurmbrand 


În această perioadă a sosit” la 
Târgu Ocna și pastorul protestant 


fă 


Richard Wurmbrand. Evreu, fost 
comunist  militânt, convertit la 
creştinism în împrejurări 
excepţionale, se remarcase prin ati- 
tudinea de dârză mărturisire a lui 
Hristos și de combatere a comunis- 
mului ateu ce se instaura în țară. Ca 
urmare, a fost arestat și ținut în 
regim de exterminare, singur în 
celulă, timp de ani de zile. Adus în 
stare de mizerie fiziologică, cu 22 de 
plăgi tbc osoase, care supurau pe 
trup, nici nu “se putea ţine pe 
picioare, când a sosit la Târgu Ocna. 
Ceilalţi bolnavi, care aveau o stare 
relativ mai bună, l-au înconjurat cu 
toată grija și iubirea. Unii deținuți, 
care în viața civilă erau medici, îi 
pansau rănile şi îl îngrijeau cu totală 
dăruire. Din cauza stadiului avansat 
al maladiei, a fost plasat în camera 
celor mai grav bolnavi, camera 4, 
unde se afla și Valeriu Gafencu. Între 
cei “doi a început un schimb de 
cunoștințe și comentarii religioase, 
dar în spiritul bunei credințe şi al 
dragostei creştine, care urmărește 
apropierea de adevăr, nu impunerea 
unei opinii anume. Se înfruntau nu 
două personalități alese, ci două con- 
cepții şi mentalități creștine: cea 
ortodoxă și cea protestantă. (...) 

Cei care au asistat la convorbir- 
ile celor doi de la camera 4 ne-au 
spus însă ulterior că, de cele mai 
multe ori, cel care biruia era Valeriu, 
obligându-l pe pastorul protestant să 
recunoască justețea punctului său de 
vedere. Acesta i-a mărturisit o dată 
lui Valeriu: "Aș vrea să intru în 
Împărăţia Cerurilor pe aceeași poartă 
cu dumneata”. (...) 


Răpirea în ceruri 


Aș vrea să redau acum o 
mărturie din acea perioadă, când nu 
mă mai aflam la Târgu Ocna, 
împărtășită mie de loan Ianolide, 
când ne-am reîntâlnit, după mulți ani 
de despărțire. loan a murit în anul 
1985, încât nu mai poate depune per- 
sonal această mărturie. Rog să-mi fie 
îngăduit să o redau, cu temerea de 
conștiință de care sunt capabil. 

Într-o dimineaţă când, ca de obi- 
cei, Ioan a venit la patul lui Valeriu, 
l-a găsit într-o stare de trânsfigurare 
neobişnuită. Valeriu i-a relatat 
următoarele: "Azi-noapte, după o 

concentrare puternică în rugăciune, 
am simțit cum ies din mine. Simțeam 
anume cum duhul iese din trupul 
meu prin gură. Apoi m-am înălțat 
deasupra mea şi îmi vedeam trupul 
cum zace imobil în pat, iar lucrurile 
de dedesubtul meu deveneau din ce 
în ce mai mici. Poate am fost răpit în 
ceruri, cum spune Sfântul Apostol 
Pavel. Simţeam o pace și o fericire 
de nedescris. Târziu, am reintrat în 
mine, tot pe gură. Acum vreau să mă 
sfătuiesc cu tine ce să fac. Să cer 
Domnului să-mi dea în; continuare 
asemenea stări? Dar dacă duhul ce le 
pricinuieşte nu este Cel Sfânt? S-ar 
putea să fie o ispită, ca să mă mân- 
dresc și să mă cred ridicat acolo unde 
numai celui cu har deosebit se 
cuvine să ajungă”. 

După ce s-au sfătuit amândoi, au 
ajuns la concluzia că cel mai bine 
este să lase lucrurile să se petreacă 
de la sine, fără 'a depune vreo 
strădanie sau a face vreo rugăciune 
pentru repetarea acelei stări pe care 
ştiinţa psihologiei, prin ramura para- 
psihologiei, o recunoaște astăzi sub 
numele de extracorporalitate sau 
dublură psiho-fizică și o studiază, în 
măsura posibilităților, cu mijloace 
științifice, chiar experimentale, deși 
fenomenul are o latură ce scapă aces- 
tor metode. 

Valeriu cunoștea bine literatura 
teologică şi mistică. Studiase anume 
scrierile Sfinților Părinţi, câte apă- 
ruseră până atunci în primele volume 
ale Filocaliei. Îl impresionase mai 
ales Sfântul Maxim Mărturisitorul, 
dar şi mai modernii Bulgakov, 
Soloviov şi Berdinev. Deși el însuși 
avea o pronunțată componentă mist- 
ică, nu se credea vrednic, în smere- 
nia lui, să fie vas ales în care 
Dumnezeu revarsă cele mai sublime 
miresme spirituale. 

Din spusele lui Ianolide rezulta că 
Valeriu nu a mai avut asemenea stări, 
până la moartea sa, care a survenit 
destul de curând după aceea. (...) 


Jertfa de sine 


Unul dintre bolnavii ce-l iubeau 
şi-l admirau, Victor Leonida Stratan, 
obținuse printr-o intervenţie specială 
de la familie, un pachet cu strep- 
tomicină. Deoarece starea lui era 

repere 


ceva mai bună, a venit cu medica- 
mentele și i le-a pus în braţe lui 
Valeriu, fericit că îi poate salva viața. 
Valeriu le-a primit și a doua zi l-a 
înștiințat pe Stratan că a hotărât să le 
cedeze - pastorului Wurmbrand, 
spunând că acesta se află, de aseme- 
nea, într-o stare gravă şi salvarea lui 
ar însemna mult pentru dezvoltarea 
creștinătății, deoarece este o perso- 
nalitate recunoscută, cu relații inter- 
naţionale şi mare putere de influență. 
Stratan s-a supărat și a declarat că nu 
este de acord. Atunci, cu blândeţe, 
Valeriu i-a spus că din moment ce i- 
a dăruit medicamentele, acum ele îi 
aparțin şi are libertatea să le 
folosească potrivit  îndemnului 
conștiinței lui. Într-adevăr, medica- 
mentele au fost folosite de pastorul 
Wurmbrand, a cărui viață a fost ast- 
fel salvată. (...) 

Moartea lui s-a petrecut, ca și 
viața, sub semnul credinței fierbinţi 
și al jertfirii de sine. Cu o zi înainte 
de marea trecere, i-a spus lui loan: 
"Mâine voi muri. Vreau să-mi iau 
rămas bun de la cei mai apropiați pri- 
eteni. Fă tu așa fel încât să vină pe 
rând la mine, în liniște." Atunci au 
început să se perinde discret, la căpă- 
tâiul lui, toți cei ce-l iubeau, îl res- 
pectau și-l admirau. Și nu erau puţini. 
Într-adevăr, în ziua anunțată a murit, 
pecetluind cu jertfa lui o existență în- 
chinată credinței creştine şi atingând, 
după înțelegerea noastră omenească, 
înalta și rara stare de "/heosis". Era 
ziua de 18 februarie 1952. 


Ordinul Servilor 


În ultimele: luni ale vieţii sale, 
Valeriu Gafencu a elaborat, împreună 
cu Ioan Ianolide, planul unui "ordin" 
sau "cin" laic, numit al "Servilor”. 

Principalele caracteristici prin 
care s-ar deosebi de ordinele mona- 
hale ar fi: 

* Trăirea în lume, fără a fi din 
lume. 

* Respectarea. primelor. două 
voturi. monahicești: ascultarea. și 
sărăcia de bună voie. 

* Înlocuirea. celui de al treilea 
vot, al castității, cu votul "servirii” 
sau slujirii lui Hristos. Trăirea în 
lume face deosebit de dificilă, uneori 
imposibilă, păstrarea purității. tru- 
peşti şi sufleteşti, 

Scopurile principale ale acestui 
ordin ar fi: 

„. Activitatea de apostolat, de 
răspândire intensă a învățăturii 
creștine. 

* Ridicarea membrilor ordinului 
şi a celor ce se află în sfera sa de 
influență la o trăire creştină 
adevărată, în conţinut, nu în formă. 

* Conferirea unei expresii crești- 
ne tuturor activităților publice, 
obşteşti: sociale, culturale, juridice, 
medicale, economice etc., prin mem- 
brii ordinului care fac parte din aces- 
te corpuri profesioniste. 

* Exercitarea unei acțiuni bine- 
făcătoare, în sensul măririi indepen- 
denței Bisericii ortodoxe faţă de Stat 
și al restituirii tuturor bunurilor 
ecelesiastice, confiscate sau distruse 
de regimul comunist. 

* Reconsiderarea imaginii obiș- 
nuite cu privire la "tipul de creștin”, 
imagine în care acesta este socotit 
numai un om blând, milostiv, iertă- 
tor, tolerant, supus, un fel de naiv, 
ușor de păcălit de oricine. Această 
imagine parțială ar trebui comple- 
tată, după cuvintele lui lisus, cu 
calităţile de îndrăzneală întru Hris- 
tos, înțelepciune, dârzenie în apă- 
rarea credinței și, în condiţiile partic- 
ulare ale epocii noastre, participarea 
la evenimentele istorice prin care 
planul lui Dumnezeu, “mersul lui 
Dumnezeu pe pământ" (Soloviev), 
se poate înfăptui. 

ga activitate a ordinului s-ar 
desfășura sub ascultarea și îndru- 
marea Bisericii. 

„O asemenea reactualizare a pro- 
iectului lui Valeriu Gafencu și Ioan 
Ianolide s-ar înscrie în acțiunea de 
revigorare a "laicatului”, la antre- 
narea cât mai multor credincioși pen- 
tru buna stare și dezvoltare a întregii 
Biserici (Ecclesia),. care cuprinde 
atât cinul preoţesc și cel monahicesc 
(Sacristia), cât și totalitatea 
enoriașilor. 


Aurelian Guţă, Craiova: 
A Nu l-am auzit niciodată 
plângându-se" 


(.) Grija lui pentru mântuirea 
Creştină depășea cu mult persoana 
proprie și chiar România şi românis- 

Valeriu Gafencu şi mama sa la Galda de Jos 


mul. Era adânc interesat de înflorirea 
creștinătății, în forme de ecumenici- 
tate și universalitate, sub semnul 
spiritualităţii ortodoxe și se gândea 
mereu la destinul final al omenirii. 
Nu făcea referiri la timpul ce trecuse 
și la anii ce vor mai veni până la 
izbăvirea noastră. Am înțeles că 
încălca limitele obişnuite ale timpu- 
lui și spațiului, trăind după dimensi- 
unile eternului. (...); 

Starea lui Valeriu se agrava. Din 
cauza lungului şir de luni petrecute 
în pat, fără mişcare, și din cauza 
slăbiciunii şi insuficienței circulației 
sângelui, i-au apărut pe corp escare 
mari ce nu puteau fi vindecate cu 
nici un chip, cuprinzându-i o mare 
suprafață a spatelui, coapselor și 
gambelor. Alţi. bolnavi, în. situaţie 
asemănătoare, se văitau, blestemau 

şi se revoltau, căci usturimile. și 
durerile rănilor erau îngrozitoare. Pe 
Valeriu nu l-am auzit niciodată 
plângându-se, deși pe chipul său se 
putea citi suferința accentuată, iar în 
ochi îi apăreau lacrimi de durere, 
când era pansat, cu migală și 
dragoste frățească de deținuții doc- 
toranzi în medicină Ion Ghiţulescu, 
Nae Floricel şi Aristide Lefa, timp de 
ore în şir. Din fâșii de cămăși rupte, 
confecționam bandaje pentru acope- 
rirea escarelor, dar din lipsa sub- 
Stanțelor medicamentoase necesare, 
fâşiile se lipeau de răni și produceau 
dureri cumplite când erau desfăcute. 
Din gura lui Valeriu nu se auzea nici 
un Vaiet, dar după un timp, broboane 
de sudoare; îi acopereau fruntea 
boltită. Medicii observau; era sem- 
nul că răbdarea atinsese limita. 


Atunci se opreau şi-l lăsau puțin să-și 
revină. (...) 

Valeriu Gafencu, împreună cu 
nedespărțitul său frate de credință și 
suferință Ion Ianolide, au creat la Târ- 
gu Ocna -o adevărată comunitate spi- 
rituală, la care au aderat şi de la care 
s-au adăpat oameni noi ce L-au cunos- 
cut atunci mai adânc pe Dumnezeu, 
precum şi alţii care Îl purtau în inimă, 
dar nu-l descifraseră încă toată 
măreţia. Tot datorită acestor două 
suflete alese de Dumnezeu, s-a scris la 
Târgu Ocna o pagină deosebită a soli- 
darităţii și armoniei creştine între 
oameni. Este “pagina pastorului 
Wurmbrand, pagină care a trecut de 
mult granițele României şi a devenit 
un fapt cunoscut în numeroase cercuri. 


Marin Naidim, 
Constanţa: "Era fire de 
poet” 


Valeriu Gafencu?!... Despre el, 
N. St_inhardt spunea că e unul din 
Sfinţii închisorilor; despre el 
vorbeşte și Ion Ioanid, și D. Bacu, și 
toți câți au trecut prin închisori. Toţi 
îl vorbesc numai de bine, fie că l-au 
cunoscut personal, fie din auzite. Eu 
l-am cunoscut personal şi mărturi- 
sesc și eu că cele spuse sunt ade- 
vărate. Așa era, așa a fost, fără nici o 
discuţie și fără îndoială. A fost un 
erou-martir. Pe el nu l-a făcut erou 
un Simplu act de curaj de o clipă, ci 
o întreagă serie de eroisme de fiecare 
zi. El a murit câte puțin în fiecare zi 
și menținându-se tot timpul pe 
poziție creștină. (...) 

Era o fire de poet. Știut este că 
pe scara desăvârșirii poeţii sunt pe 
prima treaptă, de jos. Apoi urmează 
celelalte categorii: eroii, profeții, 
sfinții; aşa am citit undeva (Iovan 
Ducis) și mi se pare adevărat. Poeţii, 
care-și împlinesc cum trebuie me- 
nirea, înfrumusețează viața, înalță pe 
om. Valeriu făcea chiar și poezii. 
Scria în vers alb, dar și în formă cla- 
sică. Pe când se afla la Târgu Ocna la 
închisoare, ca tebecist, pe-atunci eu 
mă aflam în mină la Baia-Sprie, și 
aflase și el despre mine că sunt la 
mina de plumb. Mi-a dedicat o 
poezie, care, din om în om, a ajuns 
până la mine, dar din care nu mai 

rețin decât câteva versuri: 

"Pe fruntea mea senină, 
mâna-ți pune 

Și cheamă-mă încetișor 
pe nume 

Cum ţi-ai chemat pri- 
etenul din groapă. 

Te rog, lisuse, dă-mi un 
pic de apă." 

Auzise și el că sub pă- 
mânt, în mină, e o căldură 
grozavă, că transpiri cum- 
plit și că mereu ţi-e sete și-n 
compasiunea lui implora 
milă lui Dumnezeu, cerea 
pentru mine, prietenul lui, 
"un strop de apă”. (...) 


Conştiinţa 
păcatului 


Citise mult în viaţa lui, 
dar acum (cât s-a mai putut 
citi în Aiud, până în 1948),nu — LS 
mai citea decât o singură carte, Biblia, 
și ce era în legătură cu ea: Filocalia, 
Patericul, Urmarea lui Hristos. Și se 
ruga. În colonie, mergea între ruinele 
unei vechi biserici părăsite, ce se afla 
pe un deal, într-o lucermă a coloniei (la 
Galda, lângă Aiud - n. red.), n-avea 
acoperiș, era expusă ploilor și intem- 
periilor și el se ruga acolo. 

Când venea cineva pe la el de- 
acasă, aborda cu ei totdeauna pro- 
bleme de credință, căutând să con- 
vingă pe fiecare de importanța mân- 
tuirii. Spunea către mine că chiar 
dacă nu reușim noi să schimbăm 
lumea, dar măcar să trezim interesul, 
să o facem să nu se mai simtă bine 
când săvârşeşte răul, să creăm pro- 
bleme, să-şi pună întrebări, să-și 
schimbe paşii. Făcea mult caz de 
"conștiința păcatului”, pentru că erau 
mulţi care considerau păcate numai 
curvia, hoţia și crima și mulți nu se 
recunoșteau păcătoşi, fie că nu le 
aveau pe acestea, fie că le minimali- 
zau,  neacordându-le importanța 
cuvenită. Dar pierdeau din vedere că 
mai sunt și altele și poate mai mari 
decât acestea, cum ar fi mândria. 
"Celor mândri Dumnezeu le stă îm- 
potrivă și celor smeriţi le dă har." Pe 
omul care se grozăvește, Domnul îl 
lasă singur şi fără EL o să-și dea 
seama că nu poate face nimic și o să 
strige la El. 

Constantin Străchinaru, 
Iaşi: "Un spirit prezent” 
Marile spirite stăpânesc două 
vieţi: una dată și alta redobândită. 
Trăind inițiatic încercările existenței 


terestre, ele se constituie în modele - 


paideice a căror influență asupra se- 
menilor e cea a conștientizării virtu- 
alității, încrederii, accesului oricărui 
vrednic sau nevrednic la starea din- 
tâi, prin iubire. 

Un asemenea spirit a fost și este 
Valeriu Gafencu. Imaginea sa crește 
în posteritate. (...) 

Cei din jur îi apreciau atitudinea 
coezionară și deschiderea spre etic și 
estetic. Bătrânii din Galda Aiudului 
şi-l mai amintesc probabil cu aceeași 
dragoste cu care ascultau manifes- 
tările artistice ale deținuților aduși la 
muncă. În această colonie s-a împri- 
etenit el mai bine cu Ion lanolide, un 
alt prinț al spiritului, al trăirii prin 
reflexiune și al frumuseții. 

Dar infernul comunist începea 
să-şi arate adevăratul chip: cruz- 
imea, ura, ateismul. Retrași în peni- 
tenciar, deținuții au fost supuși. la 
foame și depășiri de normă în fab- 
rică. Supraviețuirea mai era posibilă 
doar în spirit. Aici, la lumină și 
liniște, s-a retras Valeriu Gafencu. 
Promisiunile  K.G.B.-ului de a-l 
declara cetățean sovietic și de a-l 


În 


elibera imediat s-au frânt de 
tăria credinței şi caracteru- 
lui său. Martiriul s-a accen- 
tuat. Tuberculizat, a ajuns 
în stare gravă la sanatoriul 
Târgu Ocna. Un penitenciar 
guvernat de moarte. Tot 
parterul, toate camerele de 
lângă pământ erau mai mult 
în mormânt. 

Și totuși, aici, Valeriu 
Gafencu a învins moartea 
prin ignorarea ei, prin trăi- 
“rea în Dumnezeu, prin dra- 
gostea față de semeni, prin 
modelul de viață creștină 
care a cutremurat şi clarifi- 
cat conştiinţe în derivă, care 
a readus pe drumul cel drept 
victime epuizate în mlaș- 
tinile deznădejdii sau sunt 
muşcate de turbate fiare 
sălbatice. Comunicarea lui 
Valeriu cu semenii a fost și 
a rămas comuniune întru iubire, 
comuniune întru Hristos. 


Bucur M. Negulescu, 


“Buzău: “Semăna cu 


sfinţii” - 

Prin spiritul său de jertfă, priza 
lui Valeriu Gafencu în masa deți- 
nuților a fost totală. Datorită înaltei 
trăiri creştine e] avea privirea senină, 
fața îi radia de iubire, smerenie și 
blândeţe și - transfigurat - semăna cu 
sfinții zugrăviți de Grigorescu la 
Mănăstirea Agapia. 

Trăirea creștină nu-i era numai 
pentru sine. El a semănat în rândurile 
studenților - victime ale culturii po- 
zitiviste, ale şcolii laice implantate 
timp de un secol în țara noastră - pre- 
ocuparea pentru mântuirea sufletu- 
lui; el le-a descoperit adevărurile 
fundamentale. ale vieții, care sunt 
adevărurile divine; el le-a luminat 
calea spre virtuțile nemuritoare 
predicate de Mântuitorul Hristos. El 
i-a trezit pe cei mai mulţi din indifer- 
enţa religioasă și a risipit îndoielile 
celor trufiți de școala materialistă 
pozitivistă.. Prin exemplul său i-a 
învățat să se roage. (...) 

Gândesc acum că mulţi sfinți ai 
Bisericii Creștine ortodoxe s-au izo- 
lat prin pustii și au trăit în asceză, în 
slujba lui Dumnezeu. Dar ca să fii 

sfânt într-o înghesuială de puşcărie 
comunistă cred că trebuie să fii aluat 
ales de Dumnezeu, care crește și se 
revarsă cu generozitate. Şi care dă 
roade. 


Virgil Maxim, 

Ploiești: "Dumnezeu 
revărsase asupra lui harul 
frumuseții" 

Dumnezeu revărsase asupra lui 
harul frumuseții sub toate aspectele: 

Fizic, părea un Arhanghel, 
purtând când spada de foc a cuvântu- 
lui dumnezeiesc, când crinul curăției 
plin de parfum tainic. 

Moral, fără a i se putea reproșa 
ceva, smerenia îmbinându-se cu 
tenacitatea hotărârilor. 

Spiritual, transfigurat tot timpul 
ca într-o stare extatică, aproape per- 
manentă, neputând să-ți dai seama 
dacă ceea ce spune aceea și vede în 
duh sau dacă duhul vorbeşte prin el 
în cuvinte care se fac lumini. (...) 

(...) Tot în această perioadă 
cuprinsă între 1941 şi 1944, Valeriu 
Gafencu împreună cu alte mari 
suflete dăruite de Dumnezeu cu actul 
intuiției  sărutării și înțelegerii 
viitorului, Traian Trifan, Marian 
Traian, Anghel Papacioc, Preot 
Vasilie Serghie, Schiau Ion, Costică 
Pascu şi alții au trasat o linie de con- 


duită creştină și românească pentru 
toți deținuții politici, linie care a 
rămas valabilă nu numai pentru 
perioada de dictatură antonesciană, 
dar pentru întreaga viață a celor 
închiși, ca un model de atitudine, 
indiferent de forma de asuprire și 
emblema stăpânirii. 

Neacceptarea vreunei forme de 
conciliere între asupriţi şi asupritori 
și supunerea și acceptarea oricăror 
suplicii, consecință a mărturisirii 
adevărurilor dumnezeieşti, în viața 
personală și comunitară a neamului. 
Această atitudine a făcut ca balanța 
biruinţei să încline, în plan nevăzut, 
totdeauna în favoarea noastră deşi 
aparent vrăjmașul nevăzut se credea 
învingător. (...) 

Îmi aduc aminte că odată, mai la 
începutul prieteniei noastre, voind să 
mă mărturisesc şi împărtășesc în 
cercetarea cugetului ce am făcut-o, 
am găsit și această stare de îndoială 
pe care o aveam asupra sincerității 
manifestărilor duhovniceşti ale lui 
Valeriu şi, mergând la el, i-am 
descoperit această stare vinovată a 
gândurilor mele față de el. M-a 
ascultat cu foarte multă atenție și la 
sfârșit, plângând, m-a îmbrățișat şi, 
rugându-ne amândoi, a luat asupra 
lui toată tulburarea pe care mi-o 
provocase,  spunându-mi: "Sunt 
vinovat în faţa lui Dumnezeu pentru 

tulburarea pe care ţi-am provocat-o. 
Îți mulțumesc că mi-ai sesizat o 
lacună de care nu eram conștient. 
Căci nu numai prin păcat poţi sminti 
pe cineva, adică nu numai cu cele de 
stânga, ci şi cu cele de dreapta, cu 
virtuțile, când nu sunt făcute cu tact 
duhovnicesc, cu o ferire a cugetului 
fratelui, care poate pieri din pricina 
libertăţii tale, încredințat că faci 
binele." 

Era ideea din epistola Sfântului 
Apostol Pavel, pe care, mai târziu 
aveam să înţeleg, toți Sfinții Părinți 
şi-o făcuseră un fel de dreptar al 
vieții lor, în comunitățile călugărești 
și pustniceşti mai ales. 


IPS Bartolomeu 
Anania: "Stâlp al 
rezistenţei spirituale 
româneşti” 

Osemintele cărora speram să 
ajungă moaște, poate vor ieși cât de 
curând din gropile comune de pe 
lângă închisorile din România. 

Între cei mai cunoscuți martori- 
martiri, care au suferit, trăind pe 
cele mai înalte culmi ale spiritu- 
alității creştine, stâlp al rezistenţei 
spirituale românești din timpul opre- 
siunii comuniste, considerăm a fi 
fost atunci studentul VALERIU 
GAFENCU. 


JE ASR NENE EP POE ENE EAI CAE EI OR SE PE A e TE DOD ERETICI IE REZ CITITI ZE DETA DEEE ZE CE SEI IZEI ERIS 


“Roagă-te lui Dumnezeu să se împlinească voia Lui!” 


Asemeni Sfântului Apostol Pavel, întemnițat fiind, 

Valeriu Gafencu trimitea scrisori de încurajare celor ce 
erau îngrijoraţi de soarta sa. Reproducem în continuare 
integral textul unei asemenea scrisori, adresate surorii sale 


Eleonora. 


31 ianuarie 1948 
În toate împrejurările, 
roagă-te lui Dumnezeu să se 
împlinească voia Lui, 


Scumpă Soră, 

Văd lucrarea lui Dumnezeu în 
sufletele noastre. Văd purtarea Lui 
de grijă și sunt atât de mulţumit! 

Dragă Norica, 

"Acum dar rămân acestea trei: 
credința, nădejdea și dragostea, dar 
cea mai mare dintre ele este 
dragostea," (1 Corinteni 13). Dragos- 
tea este cea mai mare virtute, dra- 
gostea este însăși Desăvârșirea. 

Când dragostea, în loc să o dărui 
Isvorului a tot binele, lui Dumnezeu 


- şi prin EI, aproapelui tău -'o dărui 
acestei lumi pământești, deci îi 
răstorni sensul, ea devine din cea mai 
minunată virtute, cea mai primej- 
dioasă patimă. 

Dumnezeu l-a dăruit pe om cu 
atâtea daruri, încât prin stăruința în 
virtute, cu ajutorul Părintelui Ceresc, 
omul poate să se mântuiască. 

Dumnezeu i-a dăruit omului 
atâţia "talanţi” - pentru ca prin ei, 
omul să poată lupta, omul să poată să 
se apropie de El, omul să dăruiască, 
să cultive și să jertfească. 

În măsura în care un om întrebu- 
ințează bine "talantul" pe care i l-a 


IN 


e IE et teze asi 


aia 


încredințat Dumnezeu, în măsura în 
care un om cultivă darurile pe care 
Părintele Ceresc i le-a dat, în această 
măsură devine „el plăcut stăpânului 
său, în această măsură devine el 
"slugă bună și credincioasă”. 

Aşadar, pentru fiecare din noi se 
pune în cel mai serios mod problema 
întrebuințării bune a "talantului” 
dăruit, încredințat lui de Dumnezeu. 

Nu-i este permis omului nici a 
întrebuința în rău "talantul” şi nici 
a-l îngropa în pământ, cum a făcut 
sluga cea rea și necredincioasă. 

"Ale Tale dintru ale Tale, ţie 
aducem de toate și pentru toate” - 
Ceea ce ne-a încredințat spre culti- 
vare Dumnezeu, Lui să-l dăruim. El 
ne-a dat viața, pentru EI să trăim, Lui 
să I-o dăruim, prin Singurul Lui Fiu 
- Domnul nostru lisus Hristos. - 

EI ne-a dăruit Iubirea, Lui să I-o 
dăruim. Folosirea în rău a darului lui 
Dumnezeu este greșeală și atrage, 
drept, consecință, pedeapsa  - 
ispăşirea şi în această viaţă, dar mai 
ales în. viaţa „viitoare. În această 
viață, (ispăşirea) prin. suferință are 
două aspecte: 

1. Are rol ispăşitor - și 

2, Are rol purificator, curăţitor 


de păcate. 
În viaţa viitoare însă, pedeapsa 
prin suferință este, chin! - este 


ispășire groaznică. 

De aceea se cuvine să mulțumim 
lui Dumnezeu când ne pedepseşte 
acum, în viaţa aceasta. 

Deci trebuie să fim cu cea mai 
mare atenție, când este vorba de 
modul de întrebuințare a-darului lui 
Dumnezeu, a "talantului”. 

Pentru că de felul cum vom 
întrebuința acest dar depinde viitorul 
nostru, al sufletului nostru: "fericire 
veşnică" sau "chin veşnic”: 

Scumpă soră, 

Te-ai înscris la conservator. 
Dumnezeu te-a ajutat. EL ţi-a 
încredințat. acest "talant" preţios: 
vocea, 

Este îndeajuns să te gândeşti că 
prin acest "talant" - ţi-ai putea face, 
cu ajutorul Domnului, drum în viaţă, 
căci te-ai pornit să-ţi croiești drum - 
de viitor, de acasă, fără posibilități 
materiale, și, ajungând în Capitală, 
te-ai înscris într-o Corală religioasă, 
şi prin această Corală ai intrat la 

Institutul de surori de ocrotire. 

Deci, drumul către Institut ţi l-a 
făcut Dumnezeu, prin darul, lui, 
încredințat ție. 

Se cuvine ca tu să-l eul fuzaesti 
Lui pentru acest dar - unul din mul- 
tele daruri ce ți-au fost încredințate 
ție de Dumnezeu, şi pentru care tre- 
buie să-l fii recunoscătoare. 

Se cuvine ca "talantul” acesta 
să-l foloseşti în slujba Lui și numai 
a Lui. 3 

Precizez: folosirea greşită a 
darului aduce drept urmare 
pedeapsă. 

Binele e deci într-o singură 
direcție: la lisus. De la El avem tot 
binele, Lui trebuie să I-l dăruim. 

Norica scumpă soră, 

Eu gândesc așa: 

Câmpul de. activitate Se vieţii 
tale - minunat! - se cuvine să fie 
dăruirea dragostei până la jertfa 
supremă: "Nu este dragoste mai 
mare decât ca cineva să-şi dea viața 
pentru prietenii săi." (loan 15, 13). 

Ca soră creștină, Institutul de 
surori de ocrotire, din care faci parte, 
îți dă prilejul de a te pregăti pentru 
a-l sluji Domnului, prin dragoste, pe 
de o parte, iar pe de altă parte, ca o 
consecință, îţi dă și pâinea cea de 
toate zilele, pâinea văzută. 

Cu acest prilej, îţi mărturisesc; 
tâlcuirea minunată pe care Sfântul 
Maxim Mărturisitorul o face în 
Tâlcuirea Rugăciunii Împărăteşti 
Tatăl Nostru, Filocalia vol. II, acestei 
cereri din rugăciunea "Pâinea noas- 
tră cea de toate zilele, dă-ne-o nouă 
astăzi”. ŞT) 

EI spune că, întâi, când spunem 
"Pâinea noastră cea de toate zilele, 
dă-ne-o nouă astăzi”, se cuvine să-I 
cerem Părintelui Ceresc "Pâinea" cea 
spre ființă, adică pe Domnul nostru 
lisus Hristos - "Eu sunt Pâinea vie 
care S-a. pogorât din Cer. Dacă 
mănâncă cineva din Pâinea aceasta, 
va trăi în veac, și Pâinea pe care o 
voiu da Eu, este Trupul Meu, pe 
care îl voi da pentru viața lumii." 
(loan 6, 5). 

"Pe când mânca, lisus a luat o 
pâine și, după ce a binecuvântat, a 
frânt-o și le-a dat, zicând: "Luaţi, 
mâncaţi, acesta este trupul Meu”." 
(Marcu 14,22). 

În al doilea rând, prin această 


. 


| 


cerere, să-L rugăm pe Dumnezeu să 
ne dea pâinea aceasta văzută, pentru 
întreținerea vieții. Dar cu anumită 
socoteală. Nu pentru o lună, un an 
sau zece ani înainte... Nu, ci pentru 
astăzi. Pentru ziua de azi. "Dă-ne-o 
nouă astăzi." 

Deci, câmpul de activitate al 
vieții tale să-ţi fie trăirea creştină, ca 
Soră Creştină. 

"Darul" vocii, "talantul” acesta, 
să-l cultivi pentru Dumnezeu, să 
cânţi pentru Dumnezeu, deci numai 
cântări virtuoase, numai cântări 
plăcute Lui, vei crea ceva în acest 
sens, atunci să creezi tot numai pen- 
tru Hristos. 

Darul acesta să-l cultivi pentru 
a-l mulțumi Tatălui nostru cel 
Ceresc. 

„ Înţelegi, Norica?! Da! 

Îmi mărturiseşti că te afli într-un 
impas greu cu "Conservatorul", 
întrucât nu ai cu ce-ţi achita taxa. 

Oare poate fi un motiv de îngri- 
jorare?! Nu. Hotărât Nu. Eu spun că 
acest impas este prilejul unei mari 
hotărâri pe care trebuie să o iei 
acum, la început, în anul I de Con- 
servator. Hotărâre, pe care să o 
respecţi toată viața. 

Înţelegi tu?! 

„După cum abaterea virtuţii 
(folosirea greșită a dragostei), de la 
ținta desăvârșirii - Dumnezeu, spre 
cele pământeşti, face ca din cea mai 
desăvârșită virtute să devină cea 
mai primejdioasă patimă, tot așa 
Cântecul, dăruit lui Dumnezeu, este 
minunat și ziditor! şi Mântuitor - 
toată Liturghia e un cântec - în Cer 
Îngerii cântă imnuri de slavă 
Domnului - când, însă, întrebuințezi 
greşit "darul" acesta, când îl pui în 
slujba plăcerilor, a desfătării, a 
lumii pământeşti, el devine cale 
spre pierzare şi atrage drept con- 
secință pedeapsa. 

n hotărârea cea mare. - 
făgăindu-l lui Dumnezeu, ca (dacă 
voia Lui va fi; dacă cu ajutorul Lui 
vei putea) să urmezi Conservatorul, 
atunci toată viaţa ta "darul" acesta, 
"talantul” acesta îl vei pune numai 
în slujba Lui. Roagă-te lui 


Dumnezeu să se împlinească voia 
Lui. 


Cu multă dragoste, Valeriu 

II ETER ela 
ti nationala! 
Şi a AGE pilote 


Viorel PATRICHI 


a o întâlnire cu unii respon- 
| sabili de la Uniunea Euro- 

peană din Bucureşti, Mircea 
Geoană și-a lansat programul de 
filosofie politică: "Vom renunța la 
elementele suveranităţii pentru a sta 
la “masa  decidenţilor”. Voia. să 
explice astfel că, “prin aderarea 
României la clubul bogaţilor din 
Occident, țara noastră va accepta un 
transfer “de suveranitate spre 
Bruxelles. Referindu-se la astfel de 
reacţii prin "panelurile” lui Mircea 
Geoană, unii cântă deja prohodul 
națiunilor. 


Un simplu meci 


La scurt timp după această 
"probă la  cheiță” a șefului 
diplomaţiei noastre, am văzut com- 
portamentul bizar al arbitrului din 
meciul de - fotbal - Danemarca- 
România. Mulţi au înțeles atunci că, 
fie şi în fotbal, România este tratată 
ca țară de categoria a patra pe conti- 
nent. lritarea din presă a fost atunci o 
dovadă elocventă că nu dispare atât 
de ușor conștiința apartenenței la o 
comunitate națională. Ce se va 
întâmpla când nu fotbalul, dar 
chestiuni de interes vital, ce privese 
destinul românilor, vor fi tratate cu 
aceeași desconsiderare la Bruxelles? 

Cred că avem dreptul să gândim 
asemenea întrebări, fără să punem la 
îndoială oportunitatea integrării 
noastre euro-atlantice. 


Ultima colindă 


Cu trei ani în urmă, am trecut pe 
la Vama Borş în Ungaria și am vizi- 
tat câteva sate româneşti din nordul 
țării vecine. M-am dus pe banii mei, 
nu m-a trimis nimeni. Lanurile erau 
impecabile, fără nici o buruiană, fără 
țărani pitorești cu sapele în spinare. 
Drumurile erau curate, gardurile 
vopsite sau proaspăt văruite. Copiii 
primeau o masă caldă la grădiniță și 
la şcoală. Primăria trimitea tineri cu 
biciclete pe la cei neputincioşi să le 
ducă sufertașele cu hrană caldă 
acasă. Astfel de lucruri surprind 
plăcut. 

Și totuși, mai era ceva... Acestea 
erau sate majoritar românești în 
Ungaria. Nici în grădinițe, nici în 
şcoli nu se preda limba română. 
Primarii erau unguri, dar pretindeau 
că au candidat din partea "autogu- 
vernării românești”. Preoţii erau 
unguri greco-catolici şi serviciul 
divin se făcea numai în maghiară. La 
Lejtavertes (Leita Verde), un sat 
imens, unde s-a născut Iosif Vulcan 
- cel care l-a descoperit pe Mihai 
Eminescu, am găsit cu mare greutate 
O bătrână de 90 de ani, care abia mai 


CONSTITUȚIA PSD 


Cum a impus Constituţia din 
91, PSD va face să treacă de 
referendum şi revizuirea ei 
de-acum. Prin manipulări, 
presiuni, șantaj (cică numai 
dacă nu vrem în Europa votăm 
contra). Clienţii politici ai 
Puterii se vor înfrupta măcar 
din milionul de euro 

alocat pentru campania de 
promovare. Rămîne ca un 
guvern necomunist să rezolve: 
problema migrației politice 
dintr-un partid în altul; 
restrîngerea imunității parla- 
mentarilor numai la declarații 
politice; reducerea numărului 
de parlamentari şi, eventual, 
instituirea unui Parlament 
unicameral; limitarea emiterii 
de ordonanţe de urgență de 
către guvern. 


SF. MUNTE ATHOS, ATACAT 
DE PARLAMENTUL U.E. 

În raportul său anual privind 
drepturile omului, Parlamentul 
european critică legislația 
greacă pentru că prevede 
pedeapsă cu închisoarea (de la 
două la 12 luni) pentru femeile 
care încearcă să intre pe Sf. 
Munte Athos. De peste 1000 
de ani, femeilor le este interzis 
accesul pe Athos pentru a nu-i 
tulbura pe călugării care 
viețuiesc acolo în condiţii 
foarte aspre, de ardere în duh 
creştin. Parlamentul european 
a cerut să fie înlăturată această 
interdicție discriminatorie. 
Solicitarea a stirnit un val de 
proteste nu numai din partea 
Greciei. Şi organizația reli- 
gioasă Campaign Life Catholic 
din Canada și-a manifestat 
dezacordul față de o astfel de 
cerere. Cei mai mulți dintre 
comentatorii creștini au afirmat 
despre solicitarea 
Parlamentului UE că este de o 
îndrăzneală incredibilă. Cu 
siguranță că nu este singura 

și nici ultima. 


S.L.I.— “MARELE FRATE” 


Securiștii Puterii au pus la cale 
un sistem de supraveghere 

generală a românilor. Sistemul 
Informatic Integrat ($.1.1.) a 
fost gîndit ca o uriașă bază de 
date - în care sînt adunate şi 
clasificate informațiile 
deținute de toate instituțiile 
publice cu privire la persoane 
fizice şi juridice de pe teritoriul 
României - la cheremul celor 
care ne guvernează. Vrea 
Năstase să afle ce culoare la 
ciorapi preferă nu ştiu care 
adversar politic al său (ori chiar 
vreun obraznic din propriu-i 
partid)? Află cît ai zice “secu”. 
Vrea Iliescu să ştie ce 
preferințe sexuale are vreun 
guraliv din opoziție spre a-l 
dojeni între patru ochi? Este 
informat îndată. Mai mult, 
încă nu se ştie cui va fi 
subordonat S.I.I., cine îl con- 
trolează cum vor fi protejate 
informaţiile obținute, cine şi 
cum are dreptul să acceseze 
baza de date. S.L.I. a fost 
înființat — deocamdată 

numai pe hirtie — printr-o 
hotărîre a CSAT și prin alta a 
guvernului, Parlamentul fiind 
ocolit. Ceea ce mărește 
suspiciunea. 


FEDERALIZARE ȘI 
RUSIFICARE 


Analistul basarabean Vladimir 
Socor a avertizat, într-un mate- 
rial difuzat recent de Europa 
Liberă, asupra momentului de 
cumpănă în care se află 
Republica Moldova. 
“Conducerea Republicii 
Moldova va trebui foarte 
curînd să demonstreze dacă 
dorește să mențină indepedența 
statului — și, cu aceasta, 
opțiunea sa europeană - ori să 
se lase împinsă înapoi în 
îmbrățizarea sufocantă a 
Kremlinului”, a spus Socor. El 
a arătat că Rusia urmăreşte, 
prin intermediul Tiraspolului, 
să-şi păstreze capul de pod 
strategic în Transnistria şi să 
aibă în continuare o influență 
majoră asupra Chișinăului. 
Potrivit lui Vladimir Socor, 
Rusia nu intenționează să își 
retragă arsenalul și trupele din 


ştia româneşte. Mi-a cântat o colindă 
arhaică, într-un grai contemporan cu 
Ton Slavici. Nu mi-aș dori o aseme- 
nea Uniune Europeană pentru 
români. 


"O nouă victorie pentru 
Europa" 


"Faţă de românii din Ungaria, 
ne-am menţinut într-un fel de poziţie 
defensivă. Am ascultat doar reven- 
dicările UDMR şi ale comunității 
maghiare. Nu am procedat bine. 
După Trianon, trăiau în Ungaria 
250000 de români, în 1990, erau 
10000, după 2000, se înregistrau 
7500". Nu este un fragment din 
vreun discurs rostit de Corneliu 
Vadim Tudor sau de Gheorghe 
Funar. Este o afirmaţie făcută de Ion 
Iliescu, prilejuită de vizitarea 
Ungariei. Culmea, preşedintele nos- 
tru al tuturor, cel mai "împă- 
ciuitorist" din istoria conducătorilor 
de pe Dâmboviţa, omul care s-a 
împăcat cu toată lumea, și cu viii, şi 
cu morţii, tocmai el face aceste 
declaraţii. Prin urmare, situaţia este 
cu adevărat gravă și revoltătoare, 

Discuţiile lui Ion Iliescu cu 
Ferenc Mad! și Peter Medgyessy au 
fost un dialog al surzilor: fiecare 
dorea altceva și se manifesta ca 
atare. 

După ce a semnat noul statut al 
maghiarilor cu Medgyessy, la Bucu- 
reşti, Adrian Năstase declara satisfă- 
cut: "Este un nou pas, o nouă victo- 
rie pentru Europa”, Așa o fi, dar asi- 
milarea românilor minoritari conti- 
nuă chiar în România, în județele un- 
de ungurii formează majoritatea. Aşa 
cum a constatat însuşi Adrian Năs- 
tase în 1999, într-un amplu raport 
către Parlament, redactat după viz- 
itarea judeţelor Harghita, Covasna și 
Mureş. Dar atunci era în opoziție... 


O defensivă periculoasă 


La bătrânețe, politicienii încep 
să spună adevărul. Să ne ferească 
Dumnezeu să vorbească bufnița de 
la Cotroceni! "Cine-a tras în noi - 
21-22?', a început să bâiguie și Gușă 
cel dat jos din cuibar. "Ne aflăm într- 
un fel de defensivă”, spunea Ion 
Iliescu. Perfect real: "defensiva" 


noastră a început încă din perioada 
interbelică. Este jalnică și pericu- 
loasă defensiva. Să nu ne amăgim că 
Ungaria s-a schimbat funciar. prin 
aderarea la structurile euro-atlantice: 
totdeauna și-a urmărit cu toată con- 
secvența scopurile, indiferent de 
stăpân, va încerca să procedeze la fel 
şi în noile circumstanțe. 

Aflată în ofensivă, deşi pe alte 
meridiane de regăsire, Ucraina pro- 
cedează la fel cu noi. Politica ei față 
de români în nordul Bucovinei, în 
Herţa, în nordul și în sudul 
Basarabiei este. identică: agresivă, 
fără nici o concesie. Am ajuns în 
situaţia în care abia mai negociem o 
ultimă speranță: platoul continental 
din Marea Neagră. Și pentru ca 
nonșalanța să aibă amplitudinea 
dorită, Anton Buteiko, ambasadorul 
Kievului la Bucureşti, ne demon- 
strează că România a predat Insula 
Şerpilor Uniunii Sovietice "pe bază 
de protocol”. Desigur, Ministerul 
Afacerilor Externe de la București 
tace. 


Fără tacâmuri 


Este momentul să ne înțelegem 
locul și rolul de țară medie în noile 
structuri europene, unde vom fi 
antrenați, cu sau fără voia noastră. 
Comunitatea europeană a fost con- 
cepută de americani ca o modalitate 
de anihilare a Germaniei şi a națion- 
alismelor europene. Nu întâmplător, 
internaționalizarea s-a început cu 
marile case regale, încă din secolul 
XIX. Așa se explică şi măreața 
"Revoluţie din octombrie”. Interna- 
ționaliștii l-au ajutat pe Stalin contra 
lui Hitler și a ieşit un monstru: na- 
țional-comunismul. După 1960, 
"visul european” trebuia să devină 
un scut contra Uniunii Sovietice. 
Treptat, se va vedea că nici "noua 
Uniune" nu mai serveşte interesele 
internaţionaliştilor. Şi atunci, ce va 
fi? Unde va fi locul României? Cum 
supraviețuim?... 

Dacă vom fi mereu în defensivă, 
pe toate fronturile, dacă vom face o 
diplomaţie oportunistă, cu siguranță 
că "vom ceda elementele suveran- 
ităţii”. Atunci, domnul Geoană va 
putea sta "la masa decidenţilor”, dar 
fără tacâmuri. 

(III PIE — 


AU ORI yANIIE: 
şi libertate 


Varujan VOSGANIAN 


e spune că în decembrie 1989 

ne-am câștigat libertatea. Să 
S vedem, însă, ce libertate a fost 
aceea. Nu este suficient să trăieşti cu 
prezumția libertății, pentru a fi liber. 
Libertatea nu este o stare lăuntrică, 
ci o'stare de fapt. Există trei forme 
de manifestare a libertăţii. Primele 
două sunt, însă, doar premise și doar 
ce-a dea treia înseamnă exercițiul 
real al libertății. 

Cea dintâi manifestare a liber- 
tății este libertatea de a gândi. Ca și 
în ceea ce priveşte demnitatea, |i- 
bertatea de a gândi este o prezumție 
a libertăţii, ca plenitudine. Dar liber 
nu este doar cel ale cărui gânduri 
sunt libere. În lagărele germane, 
deţinuţii cântau Die Gedanken sind 
frei, "gândurile sunt libere”. Dar ei 
nu erau deloc liberi. Libertatea de a 
gândi, într-un mediu ostil, se poate 
transforma adesea în izolare, în ina- 
decvare, în privațiune. Libertatea de 
a gândi, într-un spaţiu al damnării, 
devine o stare de revoltă. Starea de 
revoltă nu trebuie confundată cu cea 
de libertate. Căci libertatea este o 
stare de. linişte, de împlinire inte- 
rioară și nu de revoltă. Diferenţa din- 
tre revoltă și libertate e ca diferența 
dintre sete și apă. Setea cere apă, dar 
setea nu se poate nicicând împlini 
doar cu ea însăși. Revolta îndeamnă 
la libertate, dar perpetuarea, la nes- 
fârşit, a stării de revoltă nu ne ajută 
să ne simțim liberi. 

Cea de-a doua manifestare a li- 
bertății este libertatea de exprimare. 
Dar liberi sunt oare cei slobozi să 
spună ce vor? E asta de ajuns? Dacă 
ar fi aşa, atunci arta ar fi cea mai 
potrivită formă de libertate. Căci arta 
înseamnă cea mai înaltă formă a lib- 
ertății de expresie. Ori, adesea, arta 
nu poate merge mai departe pe dru- 
mul libertăţii, chiar atunci când își 
propune să o facă, şi se reîntoarce în 
abisurile libertăţii de a gândi, care, 

lipsită de celelalte atribute ale liber- 
tăţii, devine o formă de resemnare și 
de izolare. 

Libertatea de expresie este o 
iluzie care domină adesea realitatea. 
Aşa s-a întâmplat în anii '90, de 
pildă, atunci când libertatea de 
exprimare devenise chiar o formă de 
terapie de grup. Chiar și comuniștii 
înțeleseseră, în anii '80, acest lucru. 
Bancurile, împreună cu piața neagră, 
deveniseră principalele forme de 
rezistență împotriva regimului 
comunist. Dar nimeni nu era perse- 
cutat în vreun fel pentru că înjura 
sistemul. Dacă se organiza, asta era 
cu totul altceva. Dar asta face parte, 
deja, din cea de-a treia formă de 
manifestare a libertăţii. 

Libertatea reală este aceea de a 
putea să schimbi, pe măsura gândurilor 
tale libere și a vorbelor tale îndrăznețe. 
Libertatea este creatoare, are fantezie și 
iniţiativă. Ea nu trebuie luată în răspăr, 
trebuie doar domolită, în atingerea cu 
libertățile celorlalți. Atunci când sis- 
temul îţi permite să gândești și să te 
exprimi, fără a putea schimba, el nu 
este un spațiu al libertăţii. 

Capacitatea de a schimba poate 
fi rodul inițiativei individuale, dar 
modalitatea prin care se realizează 
schimbarea face parte din regulile 
sistemului. Arbitrariul este opresiv, 
căci se bazează doar pe voința unora. 
Diferența dintre dictatură şi 
democrație constă în aceea că în dic- 
tatură funcționează arbitrariul, în 
timp ce în democraţie funcționează 
procedura. Iar procedurile sunt statu- 
ate în legile fundamentale, organice 
şi obișnuite şi există, cel puțin teo- 
retic, mecanisme care să sancționeze 
nerespectarea lor. 

De pildă, în România, presa nu 
este cu adevărat liberă. Ea poate 
scrie ce dorește, dar nu există 
mecanisme care să oblige la autose- 
sizarea din oficiu a Parchetului atun- 
ci când dezvăluirile de presă suge- 
rează incidența penală. 


Transnistria, iar OSCE 

face presiuni asupra 
Chișinăului să încheie o 
înțelegere în orice condiţii cu 
Tiraspolul. Or asta înseamnă 
acceptarea federalizării 
Republicii Moldova. 


TZARA VS. EMINESCU 


Într-un ziar de dată recentă, 
Tristan Tzara, un ciudat al cul- 
turii române, este ridicat la 
rangul de “mit al literaturii” 
noastre, Autorii îşi manifestă 
revolta că un Tzara, care ar fi 
mult mai cunoscut în 
străinătate decît Eminescu, 
nu-l înlocuiește în inima și în 
conștiința noastră pe poetul 
național. Pentru cei care nu-și 
mai amintesc din școală, Tzara 
a fost un poet avangardist, de 
origine evreiască, devenit 
notoriu ca distrugător al 
tradiţiilor și creator al “dadais- 
mului”. În curentul Dada cauţi 
literatura cu luminarea și dacă 
reuşeşti să vezi ceva, poate fi 
doar o diră de ambiţie şi 
revoltă colorată violent. 
Numai niște analfabeți pot 
pretinde că gagaismul ilizibil 
al lui Tzara este mai valoros 
decit profunzimea filozofică și 
decît sculptura ireproşabilă a 
versurilor lui Eminescu. 

În ultima vreme, “nonconfor- 
miştii” noştri au tot căutat în 
zadar un înlocuitor pentru 
Eminescu. Au încercat, fără 
temei, să-l aşeze pe soclul 
poetului național pe un Paul 
Celan. Acum, a venit rîndul lui 
Tzara. Miine poate lui Alfred 
Margul Sperber. 


LAȘITATE MINISTERIALĂ 


Doctorului Mircea Beuran, 
ministrul sănătății, dovedit ca 
plagiator, i s-a retras gradul de 
conferențiar universitar. Și, în 
premieră pentru România, unui 
ministru, acelaşi Beuran, i s-a 
desfăcut contractul de muncă 
de la Facultatea de Medicină 
din Bucureşti din cauza 
furtului intelectual pe care l-a 
comis. Însă, nimic nu pare să-l 
facă pe Beuran să demisioneze 

din funcția de ministru. Poate 
va fi destituit. Dar nu contează. 
Oricum, dacă și-ar fi dat 
demisia la începutul 
scandalului probabil că și-ar fi 
salvat postul de profesor. Așa, 
dacă pierde şi fotoliul 
ministerial, riscă să rămînă... 
șomer. Ori îl ia înapoi la sînu-i 
tătucu” Iliescu, al cărui 
consilier a fost. 


SECURIŞTII, 
OCCIDENT 
NATO şi UE nu vor să 
înglobeze România cu tot cu 
securiştii moșteniţi de la 
Ceaușescu. În fața cerinței 
imperative a oficialilor celor 
două structuri, pînă şi lon 
Iliescu a cerut deconspirarea 
ofițerilor SRI și SIE care au 
făcut poliţie politică înainte de 
1989. Premierul Năstase a zis 
și el, împins de împrejurări, că 
securiştii nu mai trebuie să fie 
pentru România “o temă rezi- 
duală”. Pe urmă, pare-se luat la 
rost de tovarăşi securiști din 
partid, a spus că “nu toată 
Securitatea a făcut poliţie 
politică” și că, în consecință, 
“nu trebuie blamată în 
întregime”. Și, mai mult, a 
cerut ca oamenii să fie judecaţi 
după faptele lor de acum. Dar 
pentru cele de atunci, cine 
răspunde? 


RESPINȘI DE 


TIRASPOLUL, CONTRA 
ROMANILOR 

ONU a ajuns la concluzia că 
Tiraspolul încalcă flagrant 
drepturile copiilor din şcolile 
româneşti din Transnistria. 
Mafioţii care conduc 
Transnistria au dat școlilor 
româneşti statut de instituții 
private, fapt pentru care acestea 
trebuie să obțină licență de 
activitate și să plătească lunar 
chirie. Deseori, şcolile 
românești sînt debranșate de la 
rețelele de alimentare cu apă, 
energie electrică și agent ter- 
mic; manualele cu grafie latină 
le sînt confiscate abuziv, ca şi 
materialele didactice trimise de 
alte țări. ONU a constatat, dar 

Adevărata libertate stă în capaci- 
tatea de a acţiona şi în respectul pe 
care societatea îl dă iniţiativelor por- 
nite din exercițiul libertăţii. Liber- 
tatea nu este numai un drept, ci este 
şi o responsabilitate, E simplu să te 
plângi că nu ești liber, atunci când 
alţii te împiedică. Nimic nu e mai 
greu decât să fii liber atunci când 
nimeni nu te împiedică s-o faci. 

Adesea pare simplu să identi- 
ficăm obstacolele în calea libertăţii, 
simbolurile spaţiului torționar sau 
totalitar. Într-o bună zi, germanii au 
dărâmat zidul Berlinului. Românii 
au dat jos portretele lui Nicolae 
Ceaușescu. Ar fi fost bine să fie atât 
de simplu. Dar precum ocelii unei 
albine, zidul era multiplicat în 
fiecare din sufletele noastre. Și zidul 
acela poate fi mai greu dărâmat, căci 
nu e rezultatul unei fervori populare, 
ci al unei asumări personale. Există 
obstacole lăuntrice în calea libertății. 
Nu mă refer la asceză, sau la con- 
strângeri de natură morală. Acelea 
nu sunt bariere în calea libertății, ci 
formele ei sublimate. Mă refer la 
neputinţă, la teamă, la prejudecăți. 

Fiecare om trăiește în cercul 
propriei libertăţi. Așa cum ființa 
umană are o aură spirituală, ea are şi 
o aură a propriei libertăți. Raza cer- 
cului propriei libertăți este direct 
proporţională cu gradul de infor- 
mare, de cultură și de educaţie al 
persoanei. Iar punctele de intersecție 
ale cercurilor sunt cu atât mai 
numeroase cu cât abaterile de la 
norma morală sunt mai numeroase. 

Autoritatea nu înseamnă o 
îngrădire a libertăţiil. În înțelesul 
său întreg, unde libertatea are o 
definire activă, aceea de drept neîn- 
grădit al persoanei de a se bucura de 
propriile haruri și de propriile 
inițiative, dar și o definire comple- 
mentară, şi anume aceea de a respec- 
ta drepturile similare ale celorlalți, 
libertatea are nevoie de o autoritate 
proteguitoare reală. Iar autoritatea 
nu se poate exercita decât peste oa- 
meni liberi şi responsabili. Accen- 
tuarea pe responsabilitate în dauna 
libertății duce la dictatură. Accen- 
tuarea pe libertate, în dauna respons- 
abilității duce la haos. Ambele 
înseamnă, din direcţii diferite, o 
negare a autorității? Omul primitiv 


era slobod, el nu era liber. Slobo- 
zenia este o stare a materiei mișcă- 
toare, chiar şi întruchipată în om. 
Libertatea este o stare de conștiință. 
De aceea spun că autoritatea și liber- 
tatea merg, împreună şi, îndrăznesc a 
continua, numai împreună. 

De aceea nu trebuie asociată în 
mod necesar autoritatea cu severi- 
tatea. Cu fermitatea și cu eficiența 
da, dar nu, apriorice, cu severitatea. 
Nu este obligatoriu ca sporirea 
autorităţii să se însoțească cu 
înăsprirea legilor. Ba chiar, de la un 
moment încolo, exercițiul corect al 
autorității statale și comunitare poate 
avea ca efect diminuarea criminali- 
tății şi transformarea unor pedepse 
penale, care se îndeplinesc prin re- 
cluziune, în pedepse în care cel con- 
damnat se pune, pentru executarea 
pedepsei, la dispoziția societăţii, prin 
prestarea unor activități utile. 

Reconsiderarea raportului între 
stat şi cetățean, în sensul în care 
cetățeanul devine o instituție, iar 
între stat şi cetățean nu mai există o 
preeminență în favoarea celui dintâi, 
presupune şi responsabilități sporite 
din partea cetățeanului. Statul este 
garant al drepturilor cetățenești. Dar 
fiecare cetățean este, la rândul său, 
un apărător al drepturilor celorlalți. 
Prin însuși faptul că acceptă princi- 
piul potrivit căruia propria libertate 
nu devine o îngrădire a libertăţii 
celorlalți și se comportă ca atare. 

Autoritatea se bazează, așadar, 
nu pe constrângere, ci pe con- 
simțământă. Cu cât mai multe norme 
vor fi consimţite iar nu impuse, cu 
atât exercițiul autorităţii este mai 
autentic. Nu trebuie, însă, să fim 
naivi în a crede că această tendință 
se poate realiza de la sine. Ea pre- 
supune o anumită atitudine faţă de 
infracționalitate. Și anume înțelege- 
rea faptului că pentru diminuarea, pe 
termen lung, a infracționalității, ten- 
dința preventivă este mai eficientă 
decât tendința punitivă. 

Omul nu este a priori nici bun 
de la natură și nici rău. E este mânat 
de instinctul de conservare, iar, 
acționând în virtutea acestui instinct, 
comportamentul său nu are o predes- 
tinare de natură axiologică. Căci el 
este influențat de nenumărate alte 
cauze. Ele trebuie cunoscute și 

asupra lor trebuie acționat. Alcoolis- 
mul, violenta sexuală, agresiunile de 
stradă, huliganismul ori prostituția 
îşi au cauzele lor, care sunt îndeosebi 
de natură economică și socială, 
Acţiunea punitivă își are, repet, ros- 
tul ei, dar efectele sale au o arie mult 
mai restânsă decât cele ale acțiunii 
preventive. 

În acest fel, între atributele 
autorității și exerciţiul libertății nu 
mai apare nici o contradicţie. Rapor- 
tul dintre ordine și libertate sau cel 
dintre. egalitate şi libertate nu mai 
apar astfel ca dileme ale guvernării. 

Trecerea de la dictatură la 
democraţie presupune trecerea de la 
teama individului izolat la respons- 
abilitatea cetățeanului. 

În dictatură individul este mânat 
de dorința de a fi. EI este preocupat 
de condiţiile minime ale existenței, 
de condiţiile supravieţuirii sale. Îl 
preocupă obţinerea hranei, a 
îmbrăcăminții, a unui adăpost. În 
această luptă pentru existență, statul 


este un adversar căruia individul nu- 
i datorează nimic și a cărui vigilență 
o înșeală ori de cîte ori are ocazia, 
fără să simtă nici o remușcare. 

În democraţie, cetățeanul este 
mânat de dorința de a avea. El are 
drepturi: dreptul de proprietate, 
dreptul la propria demnitate, dreptul 
la libera exprimare, dreptul la șanse 
egale. Statul este garantul acestor 
drepturi. 

Ordinea de drept presupune 
statuarea unui astfel de sistem nor- 
mativ și crearea mecanismelor de 
respectare a acestor norme care 
garantează exercitarea tuturor 
acestor drepturi. Drepturile pre- 
supun obligaţii. Responsabilitatea 
presupune atât fructificarea drep- 
turilor cât. şi respectarea obli- 
gaţiilor. Nu e suficient să respecţi 
legile care interzic, trebuie să fruc- 
tifici legile care permit. Primul caz 
înseamnă doar supuşenie, abia 
al. doilea caz înseamnă respon- 
sabilitate, 


| Această temă a preocupat gândirea de dreapta, încă de la întemeietorii săi. lată, 
de pildă, un text din David Hume: "În toate guvernările există o luptă internă per- 
petuă, deschisă sau ascunsă, între autoritate şi libertate; și nici una din ele nu se poate 
prevala în această întrecere la modul absolut. În fiecare guvernare trebuie sacrificată 
o mare parte din libertate; și totuși chiar autoritatea care mărginește libertatea nu 
poate, și probabil nu ar trebui niciodată, în nici o alcătuire, să devină absolută și 
incontrolabilă"! (David Hume, "Despre. originea guvernării” în Polis, nr.3/1998, 


p.114). 


2 Edmund Burke: "Extrema libertăţii (care este perfecțiunea ei abstractă, dar 
defectul său concret) nu poate fi atinsă niciunde și acest lucru nici nu ar trebui încer- 
cat. Deoarece extremele, după cum știm cu toții, în toate punctele în care sunt conec- 
tate fie cu datoriile, fie cu satisfacțiile vieţii, sunt distructive atât pentru virtute cât și 
pentru bucurii. Libertatea trebuie limitată pentru a ne putea bucura de ea” (Edmund 
Burke, "Scrisoare către șerifii din Bristol” în Polis, 3/1998, p.12). 

3 Nu căutaţi afirmații de acest fel în toate epocile dreptei. Pentru Joseph de 
Maistre, de pildă, unde autoritatea este o întruchipare absolutismului, libertatea 
înseamnă chiar un pericol la adresa autorității. Modul în care autoritatea şi libertatea 
se impun una alteia generează chiar sisteme politice și culturale diferite. Iată un frag- 
ment dintr-un capitol cu titlu sugestiv ("Între autoritate și libertate, omul este prins ca 
între două focuri”) dintr-o lucrare scrisă în 1819, Despre papă: "Rasa cutezătoare a 
lui lafet.,. n-a încetat să graviteze în jurul a ceea ce se numeşte libertate, adică acea 
stare în care cârmuirea este cât se poate de puţin cârmuitoare, iar cel cârmuit, cât se 
poate de puţin cârmuit. Mereu cu ochii pe stăpânii săi, europeanul ba i-a alungat, ba 
i-a îngrădit prin legi. A încercat toate posibilitățile, a schimbat toate formele de câr- 
muire ce se pot închipui pentru a scăpa de stăpânii săi sau pentru a le îngrădi puter- 
ile, Fiii. fără de număr ai lui Sem şi ai lui Ham au luat-o pe altă cale. Din vremurile 
de demult și până astăzi, ei au spus unui om: Fă tot ce vrei, dar când vom fi sătui de 
tine, te vom strânge de gât. Niciodată nu au putut și nici nu au vrut să înțeleagă ce 
înseamnă republica şi echilibrul puterilor, ce înseamnă toate privilegiile, toate legile 
fundamentale de care noi suntem atât de mândri” (Joseph de Maistre, Istorie și provi- 
dență, Bucureşti, Editura Anastasia, 1997, pp.64-65). 

nu credem că va trimite trupe 
peste Nistru pentru a curma 
existența unei pseudo-republici 
care este, de fapt, un teritoriu 
al fărădelegii. 


RĂDĂCINILE CREŞTINE 
ALE EUROPEI 

Biserica Ortodoxă Română, 
susținută de Biserica Romano- 
Catolică din România, a pro- 
pus să fie introdus în preambu- 
lul Tratatului Convenţiei pen- 
tru Constituţia UE textul: 
“Statele membre şi cetățenii 
Uniunii Europene... (sunt) 
conştienţi de istoria lor și de 
valorile universale indivizibile 
ale demnității umane, libertății 
și solidarității, precum și de 
moştenirea religioasă, prepon- 
derent creștină”. 

Mai mulți episcopi europeni au 
lansat un nou apel pentru 
menţionarea rădăcinilor 
creştine ale continentului în 
Tratatul Constituţiei UE. Lupta 
pentru introducerea acestei 
mențiuni este abia la început și 
se anunță aprigă. 


PPC A INTRAT ÎN AP 


Partidul Popular Creștin al lui 
Vasile Lupu a fuzionat cu 
Acţiunea Populară a lui Emil 
Constantinescu. După 
negocieri eșuate cu PNŢCD, 
PPC s-a hotărit să se scufunde 
în AP în speranţa trecerii peste 
pragul electoral în Parlament. 
Speranţă poate realizabilă abia 
după înghițirea și a PNŢCD. 
Victor Ciorbea ar face bine să 
înțeleagă, măcar în al 13 — lea 
ceas; că poate salva PNŢCD 
numai dacă pleacă din scaunul 
lui Coposu și lasă baltă 
politichia — la care nu se pri- 
cepe. Insistînd să rămînă lide- 
rul unui partid care nu mai 
reprezintă pe nimeni, Ciorbea 
împiedică întărirea polului 
creştin-democrat. Politica 
păguboasă a lui Ciorbea a avut 
drept rezultat pulverizarea 
PNŢCD şi afirmarea unui 
proaspăt... corespondent al 
popularilor europeni în 
România: PUR. 

La începutul mileniului, lumea a 
devenit integrată tot mai puternic 
într-o economie de tip capitalist, iar 
din punctul de vedere al formei de 
organizare politică, democraţia libe- 
rală nu pare a mai avea vreun con- 
curent semnificativ. Această evoluție 
i-a făcut pe unii să proclame 
"sfârşitul istoriei”, împingându-i ast- 
fel să reflecteze și să regândească 
multe din ideile fundamentale ale 
civilizaţiei moderne. Prima inițiativă 
importantă în sensul acestei regân- 
diri s-a produs chiar în ajunul "marii 
răsturnări” a comunismului, prin 
publicarea într-un studiu apărut în 
vara lui 1989 consideraţiilor polito- 
logului american Francis Fukuyama 
asupra "sfârșitului istoriei”l. Teza 
principală a lui Fukuyama este aceea 
că dezintegrarea comunismului lasă 
cale liberă democraţiei liberale 
făcând din aceasta unica prezență în 
spaţiul ideologic, fără un alt concu- 
rent vizibil. Prin urmare, dezvoltarea 
omenirii ar fi intrat în era postis- 
torică - oricât de plictisitoare ni s-ar 
părea ea - și nimic nu pare să mai 
amenințe supremaţia democrației 
liberale. Fukuyama susține că există 
două forțe copleșitoare care func- 
ționează în cadrul istoriei omeniri 
"logica științei moderne” și "lupta 
pentru recunoaștere”; cea dintâi îi 
face pe oameni să-și satisfacă o 
gamă tot mai largă de dorințe prin 
intermediul procesului economic, iar 
cea de-a doua, "lupta pentru recu- 
noaștere”, este în viziunea autorului 
chiar "motorul" istoriei. 

Prăbuşirea comunismului nu a 
avut drept rezultat numai recunoaș- 
terea supremaţiei liberale și prin 
urmare adoptarea de către statele din 
zonă a unor regimuri democratice 
(reflectată de atașamentul majorității 
populaţiei din statele fostului lagăr 
comunist la valorile democrației) ci, 
în același timp, a condus la o 

renaștere şi o reafirmare a naționalis- 
mului. 

În noul context, tot mai mulți 
analiști politici, dar şi politicieni sau 
lideri de opinie, consideră că demo- 
crația şi naţionalimul nu pot coex- 
ista, fiind două fenomene aflate în 
contradicție. Deși recunosc că ideea 
națională a constituit una dintre cele 
mai puternice forțe politice în 
ultimele două secole, aceştia privesc 
naționalismul ca pe un fenomen în 
esență antidemocratic. Respingerea 
necondiționată a naţionalismului, 
inclusiv a celui liberal, democratic și 
constituțional, s-a dovedit însă, un 
demers la fel de pripit ca și încura- 
jarea, mai mult sau mai puțin 
voalată, a acestuia. 


Două realităţi 
5 
incompatibile? 

Sunt cumva naționalismul și 
democrația două realități incompati- 
bile? Sau naționalismul nu e decât o 
componentă a unei entități mai com- 
plexe care este democrația liberală? 
Un reputat analist al fenomenului 
naționalist postcomunist,. filosoful 
georgian Ghia Nodia răspunde 
tranșant: ideea de naționalism este 
imposibilă, chiar de neimaginat, fără 
ideea de democraţie și implicit, nu 
poate exista niciodată democraţie 
fără naționalism, "ambele sunt legate 
într-un soi de mariaj complicat, inca- 
pabile să existe una fără cealaltă, dar 
trăind laolaltă. într-o permanentă 
stare de tensiune”2. 

Într-adevăr, naționalismul și 
democraţia (înțeleasă ca noțiune dis- 
tinctă de liberalism) nu se exclud 
reciproc, ci sunt de fapt două fețe ale 
aceleiași monede. În Europa Occi- 
dentală dar și în cea Centrală, naţion- 
alismul a jucat un rol crucial în ilu- 
minarea monarhiilor absolutiste din 
diverse țări, în secolele al XVIII-lea 
şi al XIX-lea. În 1848, Parlamentul 


de la Frankfurt era, în egală măsură, 
naționalist german şi democratic, tot 
astfel cum ideile naţionalismului 
francez și cele democratice fuseseră 
foarte bine legate în timpul Revolu- 
ției franceze. În mod similar, naţion- 
alismul s-a constituit ca un factor 
major al eliberării de sub dictatura 
comunistă, iar prăbușirea comunis- 
mului şi dezintegrarea Imperiului 
Sovietic confirmă şi demonstrează 
valabilitatea acestei ipoteze. 


Produsele 
industrializării 
Naționalismul și democrația 
sunt rezultatul industrializării. Într-o 
lucrare clasică3, Ernest Gellner 
susține că națiunile și naționalismul4 
iau naștere ca urmare a procesului de 
industrializare şi a manipulării 
maselor de către elite în scopul pro- 
priilor interese. Astfel, procesul eco- 
nomic de industrializare a creat anu- 
mite condiţii favorabile dezvoltării 
ideilor naţionaliste. Industrializarea 
doboară vechile bariere dintre clase, 
tipic societăților agrare, și necesită 
așezarea unui fundament comun 
lingvistic și cultural indispensabil 
construirii unei economii naţionale. 
Existau etnicitatea, sentimentul 
apartenenței de clasă, însă nu și 
convingerea că grupurile omogene 
din punct de vedere sociolingvistic 
ar trebui să fie organizate ca state 
suverane. La rândul său, EJ. 
Hobsbawn consideră că "problema 
națională” se află undeva la inter- 
secția politicului cu tehnologia și 
transformarea socială: "Naţiunile nu 
există doar în funcţie de un stat par- 
ticular sau de aspiraţia de a fonda 
unul - cum ar fi, de exemplu, statul 
în timpul Revoluţiei franceze -, ci şi 
în contextul unui stadiu particular al 
dezvoltării economice şi tehnologice 
(...) Noţiunile și fenomenele asoci- 
ate lor trebuie analizate în termenii 

condiţiilor și cerințelor polit- 
ice, tehnice, administrative 
sau economice"S. În mod simi- 
lar, democraţia izvorăşte din 
același proces istoric prin care 
țăranii analfabeți și imobili au 
fost transformați în lucrători 
din ce în ce mai educați și 
urbanizați. 


Distincţii 
conceptuale 

Nu putem vorbi, însă, 
despre raportul dintre naţiona- 
lism și democraţiei fără a face 
anumite distincţii concep- 
tuale. În primul rând, deși ter- 
menii de "democraţie" şi 
"democrație liberală” sunt 
adesea utilizați în acelaşi sens, 
cu același înțeles, termenul de 
"democrație liberală” combină două 
idei distincte, cea de liberalism și cea 
de democraţie, a căror compatibili- 
tate nu este atât de evidentă pe cât 
pare ea cetățeanului mediu de azi. 
Între cele două idei există o diferen- 
ță, și chiar o tensiune, care conduce 
la atitudini foarte diferite faţă de 
naționalism. 

În al doilea rând, trebuie făcută 
diferența între democraţiile con- 
sacrate, dezvoltate organic, bazate pe 
regimuri politice democratice solide, 
existente în state cu o tradiţie înde- 
lungată și neîntreruptă a suveranității 
şi demoecraţiile liberale, și statele 
cuprinse recent în "valul" democra- 
tizării. Naționalismul se manifestă în 
mod diferit în fiecare din cele două 
categorii de state. Pornind de la aces- 
te două distincţii se poate spune că 
proba unei democraţii avansate 
constă în atingerea proporţiei optime 
între principiul liberal şi cel demo- 
cratic, iar "zbaterile” tinerelor demo- 
crații, marchează tocmai efortul de a 
realiza un astfel de compromis între 
liberalism şi democrație. 

O a treia distincţie semnificativă 
este cea între democraţiile liberale a 
căror dezvoltare s-a produs în mod 
organic şi cele care au importat prin- 
cipiile democratice. Democrația 
modernă ia initial naştere în Europa 
Occidentală și în America de Nord; 
apoi modelul democratic a început să 
se răspândească în întreaga lume, 

după prăbuşirea comunismului ajun- 
gând să atingă o recunoaştere aproa- 
pe universală. 


Rolul naţionalismului 


Prin urmare, problema care se 
pune este dacă naționalismul joacă 
un rol identic atât în democrațiile 
consacrate cât şi în cele tinere? În 
Europa Occidentală, democraţiile 
liberale au luat naştere la început în 
limitele unor comunități relativ 
omogene din punct de vedere 
lingvistic și cultural, ca Franţa, 
Anglia și mai târziu, în secolul al 
XX-lea, Germania, însă, chiar și în 
astfel de democraţii stabile, evolu- 
ate, democraţia liberală coexista cu 
identitatea națională, iar identitatea 
națională are puţine șanse de a 
dispărea. Doar în ţările lumii noi, 
cum sunt Statele Unite sau Australia, 
identitatea națională a reuşit să se 
sustragă laturii sale etnorasiale, spre 
a prinde rădăcini pe terenul princi- 
piului liberal. 

În contextul tranziției de la 
comunism la democrație, este deo- 
sebit de importantă evaluarea rolului 
naționalismului, deoarece, dincolo 
de afinităţile dintre naționalism, pe 
de o parte, și democrație şi liberal- 
ism pe de alta parte, este de neconte- 
stat faptul că, în practică, naționalis- 
mul s-a dovedit adesea neliberal şi 
antidemocratic6. Nucleul democrați- 


ei este reprezentat de principi- 
ul suveranităţii poporului. 
Conform acestuia, forma de 
guvernământ nu poate fi legi- 
timată decât de voința celor 
guvernați. Acest principiu este 
însoțit de o serie de proceduri 
democratice, instrumente ce 
sunt destinate să evalueze 
dacă voința populară este 
respectată sau nu?. Demo- 
craţia este o întreprindere cu 
un înalt grad de raționalitate 
datorată tradiţiei filosofice 
iluministe, care pune la baza 
întemeierii statului ideea de 
contract social, după care 
societatea este creația unor 
indivizi liberi și conștienți. 
Democraţia este un sistem de 
norme legitimat de voința 
poporului, de interesele co- 
mune tuturor indivizilort. Unii dintre 
apologeţii democraţiei, încercând 
supraestimarea raționalității demo- 
craţiei, tind însă să considere ca fiind 
opus democrației orice nu pare sufi- 
cient fundamentat din punct de 
vedere rațional, indiferent că este 
vorba de filosofiile iraționaliste sau 
de trăirile umane iraționale, iar 
naționalismul este doar unul din 
exemplele de fenomene iraționale in- 
dezirabile dintr-o perspectivă demo- 
cratică. Respingând acest tip de abor- 
dare, susţinem că între naționalism și 
democraţie există o legătură pozitivă 
și necesară: democrația a luat naştere 
în cadrul unei comunități distincte, 
iar naționalismul a fost una din 
forțele istorice răspunzătoare de 
crearea unităților politice necesare 
pentru așezarea unei guvernări demo- 
cratice. 

Naționalismul european "tradi- 
țional" a căutat să formuleze acele 
criterii obiective ale caracterului na- 
ţional, care să permită oricărei co- 
munități date să-și justifice în mod 
rațional pretenţia la "autodeter- 
minare”. Astfel de criterii reprezen- 
tate de factori obiectivi: cum ar fi 
limba, originea comună, o tradiţie 
istorică comună etc. sunt capabile, 
sau cel puţin așa s-a sperat, să așeze 
edificiul național pe un fundament în 
întregime rațional. Istoria reală a 
naționalismelor a demonstrat însă, că 
astfel de criterii obiective și cu pre- 


19 


a ————— IEEE 


tenții de universalitate sunt de 
neatins?. Transformarea comunități- 
lor “etnice premoderne în națiuni 
moderne a fost întotdeauna mediată 
chiar de contingențe istorice precum 
şi de un efort politic conștient, neex- 
istând granițe naţionale prestabilite 
nici de vointa divină, nici în mod 
natural!0. Așadar, naționalismul nu 
poate oferi în totalitate criterii 
naționale și universal-valabile, dar 
aceasta nu schimbă însă impor- 
tanta funcție a naţionalismului de a 
modela comunitățile politice 
democratice; 

Caracterul insuficient de rațional 
al principiului naţionalist poate 
zdruncina bazele democrației şi 
poate conduce la conflicte sângeroa- 
se (cele două războaie mondiale sunt 
un exemplu în acest sens). Din acest 
motiv, încercările de a nega reali- 
tatea și importanța. naționalismului 
provin adesea. din refuzul de a 
admite că democraţia presupusă a fi 
întruchiparea raționalităţii este, to= 
tuși, clădită pe o bază nerațională. 
Incapacitatea de a recunoaşte acest 
lucru i-a împiedicat pe unii dintre 
intelectualii occidentali să înțeleagă 
ceea ce se întâmpla cu adevărat în 
Uniunea Sovietică în anii pere- 
stroikăi.  Avertismentele. lor că 
naționalismul este un obstacol major 
în calea reformelor democratice 
arătau în ce măsură aceștia ignorau 
faptul că toate mișcările democratice 
din spaţiul sovietic aveau în același 
timp un caracter naționalist. De alt- 
fel, pentru a-și justifica în - faţa 
Occidentului. propriile. interese (o 
reformare din interior a sistemului 
sovietic), Mihail Gorbaciov a utilizat 
ideea că orice manifestare a naţiona- 
lismului în cadrul republicilor sovi- 
etice este nocivă: renunțarea la 
vechea structură a multinaționalităţii 
Uniunii Sovietice ar însemna 
prăbușirea în haos. În realitate, în 
contextul sovietic, naționalismul a 
fost premisa necesară pentru 
nașterea democrației în republicile 
succesoare: fosta Uniune Sovietică 
trebuia să se rupă de-a lungul 
granițelor naţionale înainte ca orice 
fel de revoluție democratică să poată 
avea locll, 

În “multe dintre tinerele 
democraţii postcomuniste a fost 

nevoie de naționalism pentru a pune 
apoi în mișcare procesul democratic. 
Iar odată realizate schimbarea și 
securitatea în interiorul granițelor, 
sentimentele naționaliste vor începe 
să scadă treptat în intensitate și 
importanță. 


Liberalism şi 
naționalism 


Majoritatea denunțurilor  națio- 
nalismului în numele democraţiei 
sunt, în realitate, denunţuri ale 
naţionalismului în numele liberalis- 
mului. Liberalismul este. doctrina 
politică și economică pentru care li- 
bertatea persoanei constituie valoa- 
rea politică supremă. Naționalismul, 
însă, acordă preeminență drepturilor 
colective bazate pe rasă, cultură sau 
altfel de trăsături comune. Libe- 
ralismul susține dreptul. individului 
de a alege, în vreme ce naționalismul 
acordă. întâietate unor aspecte care 
nu depind de o alegere individuală. 
Argumentul liberal. fundamental 
împotriva naționalismului este acela 
că națiunea este "ireală”, artificială” 
în timp ce individul uman este în 
întregime "real". 

Atitudinea liberalilor. față de 
naționalism. este mediată de ati- 
tudinea lor față de stat. Orice stat 
implică, în mod necesar, un anumit 
mod de dominație şi represiune, 
lucruri pe care liberalii le detestă, 
prin natura lor. Prin urmare, pentru 
liberali statul este un rău necesar, 
acceptabil doar pentru că absenţa lui 
ar fi pentru individ un lucru și mai 
rău. În acest sens, a fost introdus 
contractul social pentru a legitima 
statul, singura forță capabilă să 
împiedice "războiul tuturor împotri- 
va tuturor” şi să garanteze libertăţile 
individuale. 

Dar ce fel de stat? Astăzi, este de 
la sine înțeles că liberalii preferă 
statul democratic oricărui altuia. Ei 
au ajuns la aceasta concluzie treptat: 
baza socială a liberalismului. fiind 
dintotdeauna una. elitist-aristocrat- 
ică, ei s-au temut tot timpul de 
demos, privindu-l drept o amenințare 
la adresa libertăţii. Tirania majo- 
rității - deci a mediocrității - este o 
primejdie inerentă a democraţieil2, 
În cele din urmă, însă, au fost nevoiţi 


să accepte şi să respecte, cu anumite 
limite, voința majorității. Dar, voința 
majorității înclină adesea spre o doză 
mai mare sau mai mică de naţional- 
ism. Popoarele. însele” încep con- 
strucția democratică, atunci când le 
stă în puteri, cu crearea unor state 
naţionale independente, care, în cele 
din urmă, se pot dovedi mai mult sau 
mai puțin ataşate libertății decât 
"Vechiul Regim". 

Am considerat ceva mai 
devreme că naționalismul este întot- 
deauna atât politic cât şi etnic, că 
ideea de naţionalitate este o idee 
politică, iar substanța sa este în mod 
ireductibil etnică. Impulsul neliberal 
al etnicităţii nu poate fi negat în 
întregime, dar poate fi modelat dacă 
este abordat din perspectiva naționa- 
lului. Mândria etnică pentru stră- 
moşii comuni, o istorie și o tradiție 
glorioase, o limbă comună, un înalt 
grad de cultură etc pot fi subliniate 
într-un sentiment de respect patriotic 
față de realizările și instituţiile create 
de acel "noi" democratic (nu doar 
etnic). Celebrarea patriotică a unor 
astfel de lucruri irită poate sensi- 
bilitățile liberale, dar nu reprezintă 
vreo amenințare pentru minoritățile 
etnice. Din contră, o tradiţie de tole- 
ranță față de minorități poate fi un 
motiv de mândrie naţională. 
Diluarea substanței etnice a naționa- 
lismului poate conduce la şovinism, 
nazism sau fascism. Manifestările 
acestui chip urât al naţionalismului 
nu provin dintr-o excesivă mândrie 
etnică, ci din lipsa unei manifestări 
politice sănătoase a sentimentului 
naţional. Atunci când nu se poate 
mândri cu realizări politice sau insti- 
tuționale, un popor ajunge să se 
laude în schimb, cu identitatea sa 
etnică, rasială, lingvistică sau cultu- 
rală moştenită. 

Reflexiile acestea ne îndeamnă 
să ne îndreptăm atenția spre rolul 
diferit pe care naționalismul îl joacă 
atât în democraţiile consacrate, cât și 
în cele mai noi. Construcţia demo- 
cratică în democrațiile occidentale a 
avut nevoie, așa cum am văzut, de un 
principiu după care să fie modelat și 
format corpul politic, naționalismul 
fiind cel care a favorizat acest prin- 
cipiu. În democraţiile consolidate, 
instituțiile specifice unei. guvernări 

libere și legitime au luat naștere trep- 
tat, de-a lungul unor secole întregi de 
evoluţie culturală, socială, spirituală 
și economică. Ideile liberale și com- 
plementele lor sociale, economice şi 
culturale au premers democrația 
politică, considerată mai degrabă ca 
o modalitate de a limita puterea, 
decât ca un scop în sine. 

Marginalizat în timpul relativ 
îndelungatei "păci" postbelice, 
naționalismul a recidivat ca o ideolo- 
gie a regimurilor comuniste intrate 
în criza finală, deschizând în mare 
parte (mai ales în fostele republici 
sovietice) demersul spre construcția 
democratică. Pe fondul noilor libe- 
ralizări, care pentru cea mai mare 
parte a populaţiei au coincis cu o 
inerentă scădere a nivelului de trai, 
naționalismul poate răbufni în forma 
sa cea mai agresivă - naționalismul 
etnic (din păcate, am văzut ce s-a 
întâmplat în Kosovo) - ca mișcare 
politică ce reclamă puterea și sto- 
parea democratizărilor. 


1 Francis Fukuyama, "The End of History?" în Zhe National Interest, nr. 16 summer 1989, p.3-18. Consideraţiile apărute în 
acest studiu au fost reluate și dezbătute pe larg de Fukuyama de-a lungul unui volum 7he End of. History and The Last Man (New 
York, Free Press 1992), O ediție a acestei lucrări a apărut și în limba română la editura Paideia, București, 1994 (Introducerea 
făcută de Mihaela Eftimiu). 

2 Ghia Nodia, "Naţionalism și democraţie”, în Polis nr.4, 1994, p.88. 

3 Ernerst Gellner, Națiuni și naționalism, Bucureşti, ed. Antet, 1997. 

4 Împărtășim accepțiunea lui Gellner cu privire la termenul de "naționalism Naționalismul este mai întâi un principiu 
politic care statuează că unitatea politică şi cea națională ar trebui să fie congruente”, ibidem, p.9. 

5 BJ. Hobsbawm, Nafiuni și naționalism din 1780 până în prezent. Program, mit, realitate, Chişinău, Ed. Arc, 1997, p.12, 

6 Naționalismul este asemeni unei monede cu două fețe: una politică, cealaltă etnică. Unii au încercat să prezinte cele două 
feţe ca fiind distincte, însă, în practică, naționalismul este întotdeauna atât politic cât şi etnic; ideea de naționalitate este una 
politică, nu poate exista naționalism fără o componentă politică, dar substanța sa este în mod absolut una etnică. 

7 Definiţia clasică a democrației îi aparține lui Joseph Schumpeter: "Democraţia este acel aranjament instituțional pentru a 
ajunge la deciziile politice, prin care indivizii dobândesc puterea de a decide prin mijloacele luptei competitive în scopul de a 
câştiga votul populaţiei”, Joseph Schumpeter, Capitalism, Socialism and Democracy, New York Harper&Row, 1943, p.263. 

8 Principiul legitimității este definit da Max Weber. Potrivit acestuia, statul este acel agent din cadrul societății care posedă 
monopolul violenţei legitime. Max Weber, Zhe Theory of Economics and Social Organisation, Berkely, California University of 
California Press, 1957 (Prima apariţie în 1922). 

9 A se vedea în acest sens criticile aduse de Emerst Gellner şi Hans Kohn, 7he Idea of nationalism A Study in It's Origin and 
Backround, New York, Macnillian, 1994. 

10 E.J, Hobsbawn îl urmează pe Hroch în împărțirea mişcărilor naționale. E] consideră că există trei faze de dezvoltare: "În 
Europa secolului al XIX-lea când s-a dezvoltat, faza A, a fost pur culturală , literară şi folclorică, neavând nici un fel de implicații 
politice şi naţionale, În faza B găsim un grup de pionieri și militanți ai «idei nationale» şi începuturile campaniei politice în sluj- 
ba acestei idei (... ) și faza C în momentul în care programele naționaliste obțin sprijinul maselor sau o parte din sprijinul pe care 
naționaliștii pretind întotdeauna că îl au. Trecerea de la faza B la faza C este evident crucială în desfășurarea mișcărilor naționale”. 
E]. Hobsbawn, op.cit., p.14. 

11 O descriere cuprinzătoare a dezmembrării Imperiului Sovietic o găsim în Francoise Thom, S/ărșiturile comunismului, laşi, 
Ed. Polirom, 1997. 

12 Cu privire la această problemă, vezi Alexis de Tocqueville, Despre democrație în America (Vol 1), București, Ed. 
Humanitas, 1995, p.326-337, 

u a trebuit să vină 15 sep- 
N pentru ca cei mici 
să afle despre noul lor drept 


— acela de a-și acuza părinţii prea 
severi pentru “abuz”. Grăbit să tra- 
ducă tot în limbajul atât de lapidar al 
științei, omul modern construiește 
categorii inexistente până acum, în 
care se străduieşte să așeze, meticu- 
los, realitatea. La fel cum un corset 
sufocă trupul pe care pretinde că îl 
modelează, aceste categorii predefi- 
nite ascund, de multe ori, adevărul 
faptelor pe care pretind că le sub- 
sumează. Astfel s-au inventat cate- 
goriile “crizei de adolescență”, a 
“abuzului familial” sau a “violenţei 
domestice”. 


Adolescenţa în criză 


În societatea actuală, tinerețea 
este asociată de multe ori tulburărilor 
psiho-somatice, Există obișnuința de 
a-i privi pe tineri şi adolescenţi cu 
suspiciunea sau chiar teama că, în 
orice moment, își pot dezlănțui ener- 
gia tulbure care îi caracterizează, 
amenințând confortul psihic sau 
material al familiilor lor și al soci- 
etăţii. De aceea, asistăm la dez- 
voltarea unui larg cadru de asistență 
a celor ce fac parte din această cate- 
gorie: asistenţi sociali, educatori, 
psihologi specializaţi în tot soiul de 
tulburări de personalitate, pentru 
care adolescența problematică este o 
adevărată mină de aur. Chiar şi 
părinții sunt din ce în ce mai con- 
vinși că fiii lor au nevoie să fie con- 
sultaţi și tratați de profesioniști pen- 
tru a trece mai repede de această 
vârstă penibilă și periculoasă. Cum 
s-a ajuns aici? 

În epoca modernă, copiii sunt 
miza progresului, iar societatea care 
se construiește perpetuu trebui croită 

pe măsura lor, se spune. De fapt, ei 
sunt cei care trebuie să răspundă 
“imperativelor” noii ordini, de la 
care atașamentul exagerat pentru 
valorile tradiţionale i-ar putea abate. 
Ei nu mai aparțin numai familiei, 
căci reprezintă viitorul societății, 
naţiunii, rasei; ei sunt producătorii, 
cetățenii și soldații de mâine. În tim- 
pul Revoluţiei franceze, Danton 
spunea că toți copiii “aparțin 
Republicii înainte de a aparţine 
părinților lor”, iar Bonaparte insista 
ca “legea să ia copilul încă de la 
naștere sub oblăduirea ei, să par- 
ticipe la educaţia sa, să-l pregătească 
pentru o profesie, să reglementeze 
cum și în ce condiții va putea să se 
căsătorească, să călătorească, să-și 
aleagă o carieră.” . În 1790 se insti- 
tuie chiar, în ceea ce privește sal- 
varea victimelor tiraniei familiale, 
un tribunal de familie; el va fi totuși 
suprimat în 1796, dar statul își va 
păstra dreptul de a limita autoritatea 
paternă în materie de dezmoșteniri, 
de exemplu. Aceste tribunale renasc 
în vremea noastră,  decizând 

părinților în cazul în care aceştia 
acuză tratamente nedrepte. 
Aberaţiile la care se ajunge în 
cazurile copiilor care hotărăsc să 
divorțeze de părinţi sunt enorme. 
Astăzi, legea este aproape de a 
se substitui în totalitate familiei. 
Denunţând-o ca un mediu cu 
potenţial ostil individului, spaţiu de 
manifestare a unui nou tip de 
violență — domestică — ce poate lua 
forme fizice, psihice, sexuale sau 
materiale (!), legea adoptată de 
Parlamentul României la sfârșitul 
lunii august transferă către Poliţie 
sau Serviciul Medico-Legal respons- 
abilitatea desfacerii legăturilor 
familiale, conjugale sau parentale. 


O legislaţie pentru 
demonizarea familiei 


Inteligență și mulți bani au fost 
puse în slujba “campaniei” de 
pregătire a populației pentru apli- 
carea acestei legi. Clipurile public- 
itare care ne arătau femei izbite și 
apoi călcate în picioare de trecătorii 
indiferenți sau transformarea unui 
cântec de leagăn în obsesie scelerată 
au conturat imaginea unor părinți și 
soţi la fel de odioși ca asasinii în 
serie. Acesta este și mesajul urmărit 
în respectivele “campanii de edu- 
care”, inițiate și sprijinite de 
Consiliul Naţional al Audio- 
Vizualului. Criminalul poate fi cel de 
lângă tine, așa cum se și întâmplă în 
multe din cazurile de asasinat din 
S.U.A., de pildă, modelul indis- 
cutabil în materie de legislaţie de 
“protejare a familiei”. 

Vrem să amintim aici, cu titlu de 
exemplu, un dublu asasinat, comis în 
1990, cunoscut în presa timpului ca 
“afacerea Menendez”. Doi frați și-au 
ucis părinții și, deși vinovăția lor a 
fost probată fără nici o umbră de 

îndoială, juriul -californian. a 
refuzat condamnarea. Motivul? 
Eficacitatea legislaţiei de protejare 
a;copilului de “abuzurile părin- 
teşti” şi, bineînţeles, incredibila 
credulitate a unui juriu hipnotizat 
de noile tehnici folosite de avocaţii 
curților americane, . adevărate 
vedete, aproape la fel de celebre şi 
de bine plătite ca starurile de cine- 
ma. Important în discuţia noastră 
este faptul că, în apărarea ade- 
văraților criminali, un rol esenţial l-a 
avut lucrarea unui jurist specializat 
în drept familial, Paul Mones, intitu- 
lată Copiii, victime ale abuzurilor. 
sexuale, ucigași. ai părinţilor. lor. 
Teza acestei cărți este că, părinţii 
uciși de copii sunt în întregime răs- 
punzători pentru ceea ce li s-a întâm- 
plat, crima imputându-li-se. direct. 
Conform unui citat preluat din 
lucrarea lui Edward Behr, cel care 
relatează acest caz, Mones declara: 
“Eu lupt împotriva celor care sunt 
vinovaţi de abuzuri sexuale împotri- 
va copiilor lor, numai că, în cazul 
meu, părinţii sunt deja morţi.” 
Cinismul este maxim!Cel mai mic 
gest sau cea mai neînsemnată 
remarcă a unui părinte abuziv pot fi 
interpretate ca amenințare și pot 
declanșa legitima apărare, Copilul- 

victimă nu mai pierde timpul cu 
apelul la instanțele de protecție și 
rezolvă situația prin eliminarea peri- 
colului. Este ultimul stadiu al dru- 
mului început odată cu legilaţia care 
postulează. falimentul familiei, ca 
instituție incapabilă de a-și rezolva 
conflictele interne. 


Societatea, între junglă 
şi pușcărie 


În înţelegerea omului ca individ 
izolat, care trebuie modelat, “edu- 
cat” pentru a deveni sociabil, pso- 
hipedagogia modernă susține că 
impulsurile umane pro sau antiso- 
ciale sunt determinate de primele 
experiențe ale copilăriei, întipărite în 
inconștient și care formează baza 
comportamentelor ulterioare. Educa- 
ţia devine, în acest sens, un proces de 
modelare şi de manipulare a unui 
“material uman” mai mult sau mai 
puţin amorf, ai cărui autori con- 
curenți sunt familia şi societatea. 
Ceea ce înainte era simbioză se 
transformă în competiţie. “Traumele 
ontogenetice” sunt accidente educa- 
ționale provocate de agresiunea 
masivă cu care cultura se impune 
naturii umane. Frustrările, complex- 


ele de tot felul a căror cauză se 
plasează în violenţa cu care normele 
culturale sunt impuse copilului 
generează un anumit registru cultur- 
al deficitar, la rândul său. Individul 
trebuie salvat, pe de o parte, de agre- 
siunea familială, adică de insistența 
cu care familia impune primele 
norme de socializare, iar în al doilea 
rând de agresiunea modelelor cultu- 
rale tradiționale, de asemenea opri- 
mante pentru natura umană, care are 
nevoie, se spune, de eliberarea din 
lanţurile oricăror apăsări. 

Conform reglementărilor mo- 
derne, singurele justificări ale men- 
ținerii coeziunii familiale sau sociale 
mai pot fi oferite doar de înclinațiile 
naturale: instinctul sexual, instinctul 
de reproducere, înclinațiile afective, 
regăsirea echilibrului psihic și fizic. 
Natura pare, însă, să Joace feste 
familiei care își caută în ea înte- 
meierea sau explicația rațională. 
Atunci când ne îndeamnă, de pildă, 
să nu ne reprimăm tentaţia de a ne 
schimba partenerii conjugali în vir- 
tutea unei cât mai bune compati- 
bilități sexuale. Sau atunci când ne 
sugerează că poate greși hărăzindu- 
ne, din punct de vedere anatomic, 
unui grup sexual, în timp ce ne-a 
înzestrat cu instincte ce ţin de 
celălalt sex. Psihanaliza, postulând 
nocivitatea impulsurilor refulate, 
reuşeşte să șteargă, dintr-o trăsătură 
de condei, toată educația morală care 
recomanda - sublimarea  trăirilor 
umane în idei şi idealuri, pentru a o 
înlocui cu goana după instincte (între 
care tronează cel sexual) și cu terapia 
defulării. În completare, legea subs- 
tituie morala cu imperativul comen- 
zii sociale. Realitatea trebuie ordo- 
mată rapid, nu prin sedimentarea 
experienţelor transmise succesional, 
prin înlănțuirea generaţiilor, nici 
comuniunea orizontală, orientată 
după un idelul binelui comun, ci prin 
forța brută a sistemului legal, ges- 
tionată de “specialiştii” în politici 
sociale. Această ordonare pendu- 
lează tot mai amplu între dezordinea 
permisă a instinctelor individuale și 
controlul social riguros. Între jungla 
vieții private şi puşcăria raționa- 
lizării sociale, între animal și robot, 
ne rămâne tot mai puţin loc pentru a 
întâlni omul. 

"Artileria grea" a 
Romfest XXI a descins la laşi 


ărintele Gheorghe Calciu- 
P Dumitreasa, preşedintele de 
onoare al Romfest XXI, s-a 
aflat din nou în România pentru două 
săptămîni. În această scurtă vizită, 
părintele a poposit şi la Iași, pentru a 
participa la o conferință cu public și 
la lansarea numărului 7 al revistei 
Rost. A fost pentru prima dată cînd 
Părintele Calciu a vorbit în public în 
orașul de pe malul Bahluiului. La Iași 
s-a mai înregistrat o premieră: la 
această acțiune a participat, alături de 
liderul spiritual al Romfest XXI, 
aproape întreaga conducere a organi- 
zației. 
Casa Pogor, din dulcele tîrg al 
leșilor, a găzduit duminică, 28 sep- 


Răzvan Codrescu 

tembrie, conferința "Creștinism, 
naționalism, democrație în secolul 
XXI" - organizată de Romfest XXI în 
colaborare cu Muzeul “Literaturii 
Române din localitate. Au participat 
aproximativ 150 de persoane. 

Oficiul de moderator l-a făcut 
prof. drd. Mihail Albișteanu, șef al 
filialei Iași şi vicepreşedinte naţional 
al Romfest XXI. 

Asupra temei au zăboyit mai ales 
prof. Marcel Petrișor, preşedintele 
Romfest XXI, şi publicistul Răzvan 
Codrescu, membru al Consiliului 
Director al organizaţiei. Cei doi au 
arătat că sentimentul național, care 
stă la baza naționalismului, este legi- 
tim și că naționalismul autentic în 
România nu poate fi decît creștin. 
Fără o temelie creştină, naționalismul 
poate îmbrăca forme aberenate: ca 
naţional-comunismul sau neonazis- 
mul. În opinia conferenţiarilor, naţio- 
nalismul luminat de învățătura lui 
Hristos împiedică pierderea iden- 
tității naționale şi se opune globali- 
zării nivelatoare. 

Părintele Calciu a preferat să 
releve felul în care conceptele. și 
acțiunile umane izvorite din acestea 
sînt plăcute sau neplăcute lui 
Dumnezeu, reușesc sau eșuează după 
cum ştim să ni le limpezim în inimă. 
Acest proces nu se petrece din senin, 


Părintele Calciu 


ci numai cu ajutorul rugăciunii. 
Așadar, Părintele Calciu a dat celor 
prezenți un cuvînt de folos despre 
cum trebuie făcută rugăciunea pentru 
a căpăta ajutor de la Dumnezeu. 
Mentorul Romfest XXI a insistat, 
smerit, că nu se cuvine a fi slăvit pen- 
tru ceea ce spune, căci despre 
rugăciune a învățat mai mult din 
experiența unor mari rugători decît 
din a lui persoanală. Părintele a 
mărturisit că de cîte ori s-a rugat, 
Dumnezeu s-a milostivit de el și l-a 
ajutat, chiar dacă după timp îndelun- 
gat de rugăciune. 

După discursuri, Răzvan Codres- 
cu a prezentat numărul 7 - pe luna 
septembrie - al revistei Rost şi a vor- 
bit, cu măiestria-i cunoscută, despre 
programul publicației. 

În final, cei prezenţi au pus 
întrebări conferenţiarilor legate de 
tema propusă dar și de evoluția și 
perspectivele Rost. Claudiu Târziu, 
directorul revistei Rost, a dat și el 
lămuriri asupra orientării şi ambiţiior 
publicaţiei. 

Această "baie de public" a revis- 
tei Rost şi a Romfest XXI a fost cea 
mai reușită dintre toate cele pe care 
le-am organizat pînă acum. Desigur, 
ne așteptăm ca roadele celor care vor 
urma să fie mai multe. Așa să ne ajute 
Dumnezeu! 

Puterea politică şi 
BISERIEA ORrODO 


Considerații istorice (1) 


George ENACHE 


În creştinismul răsăritean, 
relaţiile dintre biserică și stat sunt 
statornicite pe baza principiului sim- 
foniei. Recunoscându-și reciproc 
identitatea proprie, cele două insti- 
tuţii fundamentale au scopuri com- 
plementare, care se adresează ace- 
luiași corp social. Statul este chemat 
să asigure supraviețuirea fizică a 
acestuia, în timp ce biserica este 
chemată să mijlocească devenirea 
corpului social în turma lui Dum- 
nezeu, pregătind-o pentru viața de 
apoi. Deși distincte și autonome, 
cele două instituţii colaborează reci- 
proc, în mod simbiotic. Astfel, statul, 
apărându-se de invadatori, apără 
implicit și faţa văzută a bisericii, iar 
biserica, îndrumând pe credincioşi 
pe calea mântuirii, îi îndeamnă în 
același timp să-şi îndeplinească 
datonile cele lumești. Această viz- 
iune generoasă a fost însă adesea 
încălcată de-a lungul istoriei, fie prin 
amestecul unei puteri în domeniul 
celeilalte, fie, începând cu epoca 
modernă, la dispariţia complemen- 
tarității, statul tinzând, prin laicizare, 
să se ocupe de toate ramurile vieții 
sociale, rolul religiei fiind treptat re- 
dus la nivelul credinței individuale. 

Unul din aspectele vieții bis- 
ericii în care influenţa politicului s-a 
manifestat cel mai pregnant a fost 
alegerea sau îndepărtarea ierarhilor 
din funcţiile lor. Din punct de vedere 
canonic, puterea politică nu se putea 
amesteca deschis în alegerea ier- 
arhilor. În acestea se spune că ale- 
gerea de episcop o face sinodul epis- 
copilor din circumscripţia mitropoli- 
tană respectivă, în frunte cu mitropo- 
litul (Canoanele 4, 6 Sinodul 1 Ecu- 
menic; Canonul 3 Sinodul VII ecu- 
menic; Canoanele 19, 23 Antiohia; 
12 Laodiceea). La alegere trebuie să 
participe și credincioşii (Canonul 6 
Sardica și 50 Cartagina), iar alegerea 

se face cu majoritatea voturilor (Ca- 
nonul 6, Sinodul | Ecumenic). Inves- 
tirea se face de către trei episcopi 
prin punerea mâinilor. Însă în vir- 
tutea faptului că în evul mediu con- 
ducătorii erau de fapt "țara", prin 
puterea absolută de care dispunea 
domnul, de cele mai multe ori mitro- 
polit devenea cel sprijinit de acesta. 
Dimitrie Cantemir, în Descrierea 
Moldovei, arăta limpede care sunt 
relaţiile între biserică și domnie: 
"Privegherea dinafară asupra biseri- 
cii Moldovei cade în seama domniei 
însăși, care ia aminte cu râvnă și cu 
multă grijă ca purtarea și învățătura 
fețelor bisericeşti să se potrivească 
cu temeiurile credinței; ca nici unul 
dintre dânşii să nu se abată din calea 
adevărului și să nu ascundă inimă de 
lup sub piele de oaie... După ce a 
dobândit întărirea domniei, trei epis- 
copi ai Moldovei împlinesc punerea 
mâinilor deasupra capului și dau de 
ştire patriarhului de Constantinopol 
printr-o scrisoare că cutare și cutare 
om cucernic, cu frica lui Dumnezeu 
și învățat, s-a ales cu ajutorul Sfântu- 
lui Duh și nu în alt chip care să atâr- 
ne de vrerea omenească. Același lu- 
cru îl face domnul printr-o scrisoare 
osebită... la care lucru patriarhul nu 
poate să se împotrivească cu nici un 
fel... Cu toate că mitropolitul stă la 
un loc de cinste aşa de înalt, totuşi el 
nu poate nici să aşeze și nici să 
scoată din scaun pe vreunul dintre 
arhiereii săi, căci numai domnul 
poate să cântărescă felul de viaţă şi 
învățătura acelora care ar putea să fie 
aleși şi să cerceteze pricinile celor ce 
trebuie să fie scoși din slujbă, pre- 
cum şi să hotărască. Căci domnia a 
luat pe seama ei toate acestea; numai 
binecuvântarea după canoanele sta- 
tornicite de apostoli a lăsat-o în grija 
mitropoliţilor, În schimb nici domnul 
nu poate să schimbe, să adauge sau 
să scoată ceva din treburile duhovni- 
cești... Această rânduială nu o țin 

decât domnii cei evlavioși. Căci, 
dacă domnul nu cinstește credința, 
atunci nici o lege nu poate să-l 
îngrădească". Consecința acestei 
situaţii a fost că, de multe ori, 
mazilirea unui domn însemna și ple- 
carea mitropolitului rânduit de aces- 
ta, care își putea recâștiga cârja 
arhierească dacă protectorul său 
revenea pe tronul țării. Schimbarea 
destul de frecventă a mitropoliţilor 
afecta însă puţin viața profundă a 
bisericii, care se desfășura după ace- 
leași rânduieli seculare, iar averile 
proprii îi confereau un grad ridicat 
de autonomie. Schimbarea persoanei 
din fruntea statului nu însemna și o 
viziune nouă asupra societății, eco- 
nomiei, relațiilor biserică-stat, asu- 
pra cărora biserica să se pronunțe. 


Impactul modernității 


Modernizarea, care manifestă 
tot mai mult şi în spațiul românesc, 
mai ales după Unirea din 1859, a 
afectat în mod radical echilibrul de 
secole dintre puterea politică şi insti- 
tuția bisericească. Alexandru loan 
Cuza a căutat să introducă rânduială 
şi în viața bisericească de la noi, 
înspirat însă de ideile manifestate în 
Occident după revoluţia franceză. 
Astfel, prin măsurile luate de el, 
Biserica ortodoxă a devenit de facto 
o biserică de stat, asemănătoare bis- 
ericilor luterane din statele nordice. 
Prin Legea pentru numirea de 
mitropoliți şi episcopi eparhioți în 
România (11 mai 1865), hotăra nu- 
mirea episcopilor direct de către 
domn, încălcând, cel puţin formal, în 
mod grav canoanele. Prin legea se- 
cularizării şi transformarea preoților 
în lefegii ai statului, Cuza reducea 
biserica la rolul unui simplu departa- 
ment, care se ocupă cu administrarea 
nevoilor religioase ale populației. 
Căsătoria civilă, desființarea școlilor 
patronate de biserică, reducerea 

Alexandru Ioan Cuza și lon I.C. Brătianu, doi oameni care s-au amestecat în viața Bisericii Ortodoxe Române, 


drastică a implicării sociale a Bise- 
ricii, prin preluarea asistenței sociale 
de către stat, au contribuit și ele la 
scăderea rolului Bisericii. Ajunsă la 
mâna statului pentru obţinerea de 
venituri, cu viața mănăstirească într- 
o gravă decădere, Biserica ortodoxă, 
în integralitatea ei, devenise, mai 
mult ca niciodată, strict dependentă 
de puterea politică. Cu toate acestea, 
mai mulți ierarhi s-au opus categoric 
legii din 1865, având și sprijinul 
Patriarhiei ecumenice, pe motivul, 
evident, de necanonicitate. Abia în 
decembrie 1872, prin noua Lege 
canonică a Bisericii Ortodoxe Ro- 
mâne, se preciza că episcopii sunt 
aleși, dar de membrii Sinodului 
(alcătuit din cei doi mitropoliți, epis- 
copi şi arhiereii titulari), alături de 
toţi deputații și senatorii ortodocşi în 
funcție. Cercul celor eligibili era 
extrem de restrâns: episcopii erau 
aleși din rândul arhiereilor titulari (8 
la număr), iar mitropoliţii din cei 6 
episcopi. Efectele au fost catastro- 
fale, prin alegerea numai a acelor 
persoane fidele partidului aflat la 
putere. Era de ajuns ca ceva să nu 
convină, pentru ca scaunul unui ier- 
arh mai reticent să se clatine. Astfel, 
mitropolitul Iosif Gheorghian este 
obligat să-și dea demisia (1893), în 
urma refuzului său de a acepta Legea 

clerului mirean și a seminariilor, 
propusă de Take Ionescu. În locul 
său este instalat Ghenadie Petrescu, 
cu ajutorul conservatorilor. În timpul 
guvernării liberale (1896), acesta 
este acuzat de încălcarea mai multor 
canoane. Acestea sunt clare în ceea 
ce privește condiţiile în care poate fi 
acuzat și judecat un episcop, rolul 
esențial jucându-l Sinodul, singurul 
care poate da pedepse pe linia bis- 
ericească. Ori, pentru a păstra o apa- 
rență de legalitate, Partidul Liberal, 
care urmărea îndepărtarea lui Ghe- 
nadie, a făcut în așa fel încât acesta 
să fie judecat de Sinod. Partidul 
Liberal deschidea astfel o. tradiție 
care se va dovedi funestă în anii care 
vor urma, nefiind practic nici o difer- 
ență între îndepărtarea lui Ghenadie 
Petrescu și cea a episcopului Nicolae 
Popovici al Oradiei în 1950, decât 
faptul că acesta din urmă a fost pen- 
sionat, păstrându-și calitatea de fost 
ierarh, în urma eforturilor Patriar- 
hului Justinian. După Petrescu, 
revine ca mitropolit Iosif Gheoghian, 
în urma unor manevre ciudate, fiind 
urmat de Athanasie Mironescu, care 
va sfârși și el prin demisie în 1911. 
Cauza a fost nefericita Lege a 
Consistoriului. Superior Bisericesc, 
prin care se încerca o palidă apro- 
piere de preoții simpli, lipsiţi de 


venituri şi neavând posibilitatea să-și 
afirme într-un cadru legal cerințele, 
legea fiind o nereușită pastișă după 
statutul șagunian. Împotriva ei se va 
ridica Gherasim Saftirin, episcop de 
Roman, considerând-o anticanonică. 
Izbucnește un scandal imens, care 
marchează grav viața bisericească de 
la noi. Mitropolitul este absolvit de 
vină, dar, cum am spus, își dă 
demisia, iar Saffirin, în mod firesc, 
este depus din scaun, pentru acuze 
nefondate. Mitropolit primat devine 
Conon Arămescu-Donici, care se va 
retrage din scaun, în urma faptului că 
a fost obligat să semneze în timpul 
ocupației germane a Bucureștiului o 
proclamație prin care cerea armatei 
române refugiate în Moldova să nu 
mai lupte împotriva trupelor Triplei 
Alianțe. 


Perioada interbelică. 


Speranțe, confruntări, 
deziluzii 


Pentru oricine starea de lucruri 
prezentată apare extrem de gravă. 
Lucrurile se vor schimba totuși după 
1918, în primul rând aportului adus 
de ortodoxia din noile provincii, şi 
anume biserica ardeleană prin orga- 
nizare ei și demnitatea membrilor 
laici ai diferitelor adunări, neconta- 

minaţi de politicianism, Bucovina 
prin imensul fond bisericesc și pres- 
tigiul mănăstirilor, și Basarabia, prin 
excepționala viaţă religioasă. 

Dintre toate se remarcă însă 
Biserica ortodoxă din Ardeal, care 
devenise, mai ales după reorgani- 
zarea realizată de mitropolitul 
Andrei Şaguna, o instituţie puternică 
şi autonomă, un adevărat portdrapel 
al afirmării identităţii naționale în 
Transilvania. Aflată într-un stat ostil 
ei sau cel puţin indiferent, dar care 
respecta în general principiul 
autonomiei bisericii, ortodoxia tran- 
silvană a luat în grija ei multe din 
aspectele vieţii sociale și naţionale, 
care, de obicei, sunt o datorie a statu- 
lui. Una din ele a fost învățământul, 
prin înființarea unui mare număr de 
școli confesionale, De asemenea, 
biserica se implica adânc în dezvol- 
tarea vieţii naţionale, prin sprijinirea 
publicaţiilor, a adunărilor și cer- 
curilor culturale. Graţie mobilizării 
eforturilor întregii comunități, s-a 
reușit constituirea unei averi proprii, 
care, deşi mică în raport cu veniturile 
celorlalte confesiuni din Ardeal, per- 
mitea totuși o independență finan- 
ciară faţă de stat. Ierarhii erau aleşi 
de adunările eparhiale sau Congresul 
Naţional Bisericesc (în cazul mitro- 
politului), alcătuite dintr-o treime 
clerici și două treimi mireni. Prin 
aceasta, poporul român, prin elita sa, 
participa în mod efectiv la viața bise- 
ricii, stabilindu-se astfel legături 
trainice. Puterea de la Budapesta pu- 
tea să recunoască sau nu alegerea unui 
ierarh, şi s-a întâmplat ca unii aleşi 
să nu fie recunoscuți. Însă adunările 
bisericești aveau grijă să aleagă în 
locul celui respins tot un om de va- 
loare, astfel încât Biserica ortodoxă 
din Ardeal a mers constant pe o 
pantă ascendentă, iar autonomia ei a 
fost în general respectată, ea bucu- 
rându-se, spre deosebire de Biserica 
din Vechiul Regat, de o stabilitate 
remarcabilă şi de un mare prestigiu. 

Aceste. tradiții aduse de noile 
provincii la patrimoniul României 
Mari a făcut imposibilă păstrarea 
vechilor rânduieli din Vechiul Regat. 
Noul mitropolit primat Miron 
Cristea, fost episcop de Caransebeș, 
era hotărât să impună principiul 

autonomiei Bisericii ortodoxe, afir- 
mând următoarele: "În năzuințele 
noastre spre autonomie, ușor se pot 
ivi susceptibilități din partea orga- 
nelor statului, care, până acum, au 
avut, după părerea noastră, ingerințe 
și în astfel de afaceri bisericești, 
unde nu a fost nici o trebuință. Dar, 
rog pe toți membrii constituantei, și, 
mai ales, ai clerului, ca fii ai bisericii 
dominante a statului român, și deci 
ca unii care sunt în drept a aștepta și 
de la organele statului numai ajutorul 
cel mai dezinteresat, să căutăm din 
tot sufletul a preciza, în modul cel 
mai norocos pentru ambele părți, 
raportul dintre biserică și statul 
român, încât nu numai suprema lex a 
suveranităţii statului român să fie 
pretutindeni respectată, ci să ne asig- 
urăm pentru viitor un sprijin moral și 
material, mult mai efectiv și mai 
simţitor al statului față de biserica 
națională și oficială și să asigurăm 
pentru un viitor cât mai lung, cea 
mai armonioasă colaborare dintre 
biserică şi stat. Celor ce vor să 
susțină starea de umilință a bisericii 
din Vechiul Regat - întrucât or mai fi 
de aceştia - le zicem cu Apostolul, ce 
s-a citit azi la slujbă, să se renunțe la 
gândul care mai pune jug peste gru- 
mazul ucenicului lui Hristos”. 

Unele semne ale schimbării se 
manifestă prin elaborarea unui Statut 
al Bisericii Ortodoxe Române, inspi- 
rat în mare parte de cel al lui Șaguna 
şi de afirmarea voinţei eparhiilor de 
a-și alege singure ierarhii. Acest 
lucru s-a întâmplat în Ardeal, prin 
alegerea lui Nicolae Bălan ca mitro- 
polit exclusiv de către Congresul 
bisericesc din Ardeal, fapt care s-a 
petrecut și în cazul episcopilor aleşi 
la Arad, Cluj sau Oradea. De aseme- 
nea, basarabenii îşi vor impune pro- 
prii candidaţi, Gurie Grosu ca mitro- 
polit al Basarabiei și Dionisie Erhan 
ca episcop de Cetatea Albă. 

Cu toate acestea, vechiul obicei 
al partidelor politice de a manipula 
viaţa bisericii nu a dispărut. Din 
acest punct de vedere, un rol major l-au 
jucat liberalii. Ion I.C. Brătianu este 
cel care a sprijinit de altfel venirea ca 
mitropolit primat a lui Miron Cris- 
tea. Prin măsuri succesive, o mare 
parte din oamenii cu răspunderi în 


viața Bisericii vor fi datori acestuia. 
Ideea că Biserica ortodoxă a devenit 
o anexă a Partidului Naţional Liberal 
a făcut ca celelalte partide să lo- 
vească, adesea fără discenâmânt, 
într-o instituţie care, în mod normal, 
ar fi trebuit să fie bun național și care 
să nu fie afectată cu nici un chip de 
schimbarea guvernelor. Situaţia, 
destul de gravă, în care ajunsese iar 
Biserica, este relevată de o scrisoare 
a lui Miron Cristea către Dinu 
Brătianu, răspuns la o intervenție a 
acestuia pentru ca un preot favorit să 
fie numit protopop. În ea se spunea 
următoarele: "Biserica, prin fruntașii 
săi, nu trebuie să îndepărteze pe 
credincioși, ci să-i închege. Biserica 
adeseori lasă pe cei mulți și buni şi 
aleargă după cei înstrăinați de ea, ca 
să-i apropie, după cuvântul lui 
Hristos: "făcutu-m-am tuturor toate, 
ca pe toţi să-i dobândesc". Guvernele 
anterioare coaliate cu toate partidele 
politice neliberale și cu toți reprezen- 
tanţii lor din parlament, tocmai de 
aceea au încercat să sdrobească legea 
de organizare a bisericii, să ne 
anuleze toate alegerile eparhiale, să 
dizolve Congresul, mi-au scos 200 
protopopi din buget, ne-au sistat 
justiția bisericească, care de cinci ani 
nu funcţionează. Au câștigat și pe 
M.S. Regele pentru proiectele lor. 
Nici pe vremea ungurilor n-am trecut 
eu prin mai mari chinuri sufleteşti, 
până ce am putut salva legea şi orga- 
nizația. Nu se poate afirma că 
Biserica preferă ostentativ pe unii 
față de alţii, că nu e a țării întregi, a 
neamului întreg. Deci nu-i spre bi- 
nele Bisericii ca unii din fruntașii 
țării, care în viitor iarăși vor veni la 
cârmă, să-i bruscăm, să-i nemulțu- 
mim, şi apoi să se răzbune asupra 
bisericii; favorizând până și pe 
ungurii iredentişti, iar pe noi, orto- 
docșii, neglijându-ne. Biserica tre- 
buie să fie bună maică a tuturor. 
Mulţi preoți au devenit pentru "unii 
mumă, pentru alții ciumă”. De aceea 
credincioșii se fac sectari etc. Preotul 
trebuie să merite de la toți numele de 
"părinte". Dl. Duca - fost membru în 
corporațiile bisericeşti - era ținut la 
curent cu frământările noastre şi a 
combătut și el că biserica trebuie să 
se ferească de momente care să irite 

pe cei din alte partide, să-i ducă la 
distrugerea organizației și să-i facă a 
persecuta biserica. DI. Duca știe cum 
într-un caz grav a trebuit și în 
numele lui să dau garanție chiar M.S. 
Regelui că în biserică nu ne vom 
conduce de considerente de partid. 
DI. Duca era în parlament când şefii 
tuturor partidelor au atacat biserica și 
corporațiile ei, zicând "că nu-s ale 
fiilor Bisericii, ci ale unui singur par- 
tid”. Toţi au promis a distruge corpo- 
rațiile ei etc. etc. Dl. Iorga mi-a trim- 
is chiar scrisoare că nu intră în o cor- 
porație, care nu-i a Bisericii, care ca 
și pe fiul cel pierdut îl aduce la sânul 
ei, nu respinge pe fruntași”. 
Scrisoarea, în ansamblul ei, suge- 
rează că Miron Cristea ar fi dorit să 
fie deasupra acestor dispute. însă, 
pentru a apăra Biserica, el trebuie să 
aibe "cele mai bune intenţii față de 
toți şi aceeași părintească conside- 
raţie”, fapt care amintește până la 
urmă de celebrul "român imparţial”, 
conturat atât de bine în operele lui 
Caragiale. Biserica ortodoxă reve- 
nise în situaţia de a fi obligată "să nu 
supere pe nimeni”, salutând noile 
guvernări şi înregistrând automat 
voința acestora. 

Evident, faptul a nemulțumit 
profund pe mulți reprezentanți ai 
Bisericii, care, pe diferite căi, au 
încercat să găsească o soluție de 
ieşire din această servitute. Unul din- 
tre ei a fost Nicolae Bălan, Mitro- 
politul Ardealului. Format în tradiția 
ardelenească a autonomiei bisericii 
şi a rolului major jucat de aceasta în 
viața poporului român, el a militat 
pentru un adevărat "primat spiritual" 
(în sensul acreditat de Jacques 
Maritain), afirmând în mod constant 
faptul că Biserica nu se supune 
Statului, și, mai mult, acesta ar trebui 
să asculte sfaturile Bisericii și să pro- 
moveze în rândul poporului o viață 
morală conformă virtuţilor creştine. 
În acest sens, el a cerut de mai multe 
ori ca relaţiile Bisericii ortodoxe cu 
statul român să fie stabilite pe baza 
unui tratat de tipul” concordatelor 
încheiate de Biserica catolică, prin 
care aceasta își asigura o deplină 
suveranitate. asupra treburilor bis- 
cricești. Bălan a dat în mod constant 
exemplul Bavariei, care. încheiase 
concordate cu toate cultele istorice 

de pe teritoriul ei. Răspunsul puterii 
politice a fost dezarmant: Biserica 
ortodoxă a fost permanent sub con- 
trolul statului iar funcționarea ei se 
realizează numai pe baza unei legi de 
stat. Mai mult, s-a spus că atribuţiile 
bisericii ardelene, așa cum le sta- 
bilise Șaguna, nu mai sunt de actua- 
litate, acestea fiind stabilite în 
condiţiile în care românii trăiau 
într-un stat care nu le reprezenta 
interesele. Însă, odată cu crearea 
României Mari, nu mai exista nici un 
motiv pentru ca Biserica să mai 
îndeplinească activităţi care trebuie 
să revină exclusiv statului. Un simp- 
tom evident al acestui curent de 
gândire este dorința de a trece sub 
controlul statului școlile confesion- 
ale ortodoxe din Ardeal. Acestor 
încercări de limitare a rolului Bi- 
sericii, Nicolae Bălan le-a răspuns, e 
adevărat destul de excesiv, prin 
luarea în considerație a modelului 
teocratic. 

Asemenea poziții nu conveneau 
evident puterii politice. Dacă Bălan a 
fost mai puțin afectat, alți ierarhi au 
suferit mult de pe urma! măsurilor 
luate de guvernanți împotriva lor. 
Printre aceștia, sunt de notorietate 
cazurile episcopului de Râmnic, 
Vartolomeu Stănescu, mitropolitului 
Basarabiei, Gurie Grosu, mitropoli- 
tului Bucovinei, Visarion Puiu, sau 
episcopului ales de Bălți, Benedict 
Ghiuș. 

Puțin cunoscut azi, Vartolomeu 
Stănescu a fost o personalitate a 
Bisericii. Excelent organizator. și 
administrator, el a fost unul dintre 
promotorii așa numitului "creștinism 
social”. EI are de altfel două lucrări 
importante: Scurte încercări de 
creștinism social, Bucureşti 1913, 
132 p. şi Femeia ca factor social, ed. 
a Il-a, Râmnicu Vâlcea, 1936, 125 p- 
Grupând toți preoții olteni în aso- 
ciația Renașterea, el i-a stabilit 
următoarele obiective: 

a) Cultivarea pe plan teologic și 
social a preoțimii prin un cât mai 
strâns contact cu cartea și prin folo- 
sirea, colectiv, a experiențelor și 
iniţiativelor individuale probate. 

b) Un plan uniform şi unitar de 
acțiune socială a clerului. 

c) Culturalizarea, evangheliza- 
rea și moralizarea satelor și orașelor 


prin fapte și înfăptuiri. 

d) Cultivarea simțământului de 
solidaritate între preoți pe de o parte 
şi între preoți şi popor pe de altă 
parte. 

e) Crearea de venituri proprii 
preotului individual și preoțimii în 
general pentru sprijinirea celor în 
suferință, încurajarea celor meri- 
tuoși, pentru înlesnirea operii sociale 
ca are de înfăptuit și, eventual, de a 
se susține singură când vremurile 
i-ar fi potrivnice. 

£) Apărarea prestigiului Bisericii 
și preoțimii, fie colectiv, fie indivi- 
dual. 

Aproape fiecare parohie avea 
bibliotecă pusă la dispoziția credin- 
cioșilor, cor bisericesc, cantină pen- 
tru săraci, organiza conferințe sau 
şezători. Preoţii se perfecționau în 
aşanumitele cercuri parohiale. Fon- 
durile pentru activitatea socială a 
bisericii proveneau în mare parte din 
resurse proprii. Episcopul râmnicean 
a iniţiat întemeierea băncilor popu- 
lare ale preoţilor, din cadrul sistemu- 
lui cooperatist, prin intermediul 
cărora s-au asigurat bani atât pentru 
preoții bătrâni sau aflați în nevoie, 
cât și pentru a finanța cantinele 
sociale sau alte activităţi. În dezvol- 
tarea acestui sistem, un rol deosebit 
l-a avut preotul Ioan Marina, viitorul 
patriarh Justinian. 

Vartolomeu va intra în conflict 
cu oamenii politici locali în urma 
gestului său de a retrage banii epis- 
copiei de la băncile patronate de par- 
tidele liberal și țărănesc și de a-i 
depune la o bancă a Bisericii. Faptul 
a nemulțumit profund, mai ales că 
atunci criza economică era în plină 
manifestare, iar aceste bănci aveau 
nevoie de banii episcopiei pentru a 
supravieţui. În consecință, a început 
un atac pe toate fronturile, atât în 
presă cât și în parlament, prin inter- 
pelări ale deputaților din Oltenia. 
Principalele capete de acuzare erau 
proasta gestionare a fondurilor epis- 
copiei și vânzarea funcţiilor de preot, 
adică acuze pentru care un episcop 
putea fi caterisit. Numeroasele con- 
troale financiare efectuate n-au 
arătat însă nici o încălcare a legii, iar 
acuzaţia de vânzare a posturilor de 
preoți s-a dovedit la fel de lipsită de 
fundament. 

Reacţia episcopului Vartolomeu 

nu s-a lăsat așteptată. La sfârșitul 
anului 1935, în cadrul unei con- 
ferințe a clerului oltean, el a cerut 
preoților să iasă din partidele politi- 
ce. Cei care refuzau pierdeau dreptu- 
rile asigurate de asociația Renașterea 
şi erau obligați la penitență la schitul 
Frăsinei, unde regimul este deosebit 
de aspru. În scurt timp, adeziunile 
preoţilor au fost strânse la episcopie 
de unde vor fi confiscate de Siguran- 
ță, care deschide dosar episcopului. 
; Șocul a fost mare pentru clasa 
politică. Un deputat (1. Plessia) a 
cerut în plenul Adunării nici mai 
mult, nici mai puţin, ca Vartolomeu 
să fie dat pe mâna unei comisii medi- 
cale, să se vadă dacă are discer- 
nământ! Dacă se dovedea că are, 
atunci urma să fie trimis la judecată 
în faţa Sf. Sinod şi a Înaltei Curți de 
Casaţie. Până la urmă, criza se va 
rezolva prin pensionarea lui Varto- 
lomeu în 1938, care își va duce exis- 
tența la mănăstirea Bistriţa până la 
moarte, petrecută în 1954. 

Gurie Grosu, mitropolitul Basa- 
rabiei, a nemulțumit clasa politică 
prin faptul că a fost impus de comu- 
nitatea locală, Gurie, om extrem de 
evlavios şi unul din promotorii 
românismului în Basarabia, a reali- 
zat și el numeroase lucruri pentru 
eparhia sa.. Foarte iubit de credin- 
cioşi, era perceput ca un adevărat 
etnarh, "lider politic şi. spiritual în 
același timp a basarabenilor, fapt 
care, evident, a stârnit numeroase 
invidii. În acelaşi timp misiunea sa 
era îngreunată de situaţia deosebit de 
complexă din Basarabia. Era vorba 
în primul rând de minoritatea ruso- 
fonă, care folosea orice prilej pentru 
a submina autoritatea reprezentan- 
ților statului român. Presa de limbă 
rusă a jucat un rol important în 
menținerea un timp mai îndelungat a 
fenomenului stilist în Basarabia. 

Existau de asemenea vechile secte, 
printre care cea inochentistă. În plus, 
în mentalitatea unor preoți basara- 
beni se infiltrase mentalitatea "slo- 
bodei”, adică a ideii bolşevice de a 
acorda drepturi depline preoţilor 
Simpli în dauna puterii episcopale. 
Gurie a fost atacat din aceste orizon- 
turi multiple, însă poziţia lui nu, a 
fost afectată serios până când nu a 


tost nr.8 


intrat în conflict cu Carol al II-lea, 
din cauză că i-a cerut în 1930 să 
rămână alături de soția sa legiuită, 
principesa Elena a Greciei. 
Conflictul a izbucnit în 1934, 
identic ca și în cazul lui Vartolomeu. 
Gurie a fost mai întâi atacat de un 
deputat mirean din Adunarea 
eparhială, Dumitru Topciu, care l-a 
acuzat de numiri și destituiri abuzive 
de preoți. Printre noii numiţi se afla 
și un preot de o moralitate mai 
dubioasă, pe care însă mitropolitul îl 
va revoca rapid, 
zadarnic, scandalul 
izbucnind rapid. La 
aceasta s-a adăugat 
dizolvarea în ianuar- 
ie 1936 a Secţiei 
Administrative a 
Consiliului Eparhial, 
Gurie motivând că 
membrii acesteia mai 
mult se ceartă decât 
îşi fac treaba. Adu- 
narea eparhială l-a 
atacat dur pe mitro- 
polit pentru acest 
gest, deşi el era per- 
fect îndreptățit să-l 
facă. EI ar fi liniștit 
lucrurile, dacă nu 
venea o hotărâre a 
Ministerului Cultelor 
care anula, fără nici 
un „drept, decizia ie- 
rarhului, fiind un: 
amestec abuziv în 


demisioneze, Sf. Sinod, în ședința 
din 11 noiembrie 1936, îl "suspenda 
temporar” din funcţie, pe timpul cer- 
cetărilor efectuate de Curtea de 
Casaţie, urmând să stea într-o mă- 
năstire în afara eparhiei sale. Faptul 
nu avea nici o acoperire canonică. 
Doar temporară, "suspendarea" s-a 
prelungit nedefinit, până în 1941, 
când Gurie face cerere de pension- 
are, văzând că nici noul regim al lui 
Ion Antonescu nu are de gând să-l 
ajute. A murit în noiembrie 1943, 


treburile interne ale - î.ps. Miron Cristea şi Monseniorul luliu Hosu, într-o delegație 
bisericii. Gestul a în- a unioniștilor transilvănevi 


curajat pe dușmanii 

mitropolitului. Tot Dumitru Topciu îl 
va acuza în Senat de exploatarea în 
beneficiu personal a unor bunuri 
mitropolitane. Deși s-a demonstrat 
că totul era perfect legal, prin inter- 
mediul presei, ca şi în cazul lui 
Vartolomeu, s-a pornit o campanie 
teribilă împotriva ierarhului basa- 
rabean. Mai multe comisii vin în 
control. Mai puțin înclinat spre ad- 
ministrație, lui gurie i s-au găsit anu- 
mite nereguli în gestiune. Ca urmare, 
Ministrul Cultelor Victor Iamandi îi 
cerea să demisioneze, fiind găsit 
vinovat de lipsa a peste 11.500.000 
lei. Altfel, îl ameninţa cu trimiterea 
în fața Înaltei Curți de Casaţie, gestul 
fiind clar de intimidare. Refuzând să 


fiind îngropat la mănăstirea Cernica. 
Faptul că acuzațiile aduse erau doar 
un pretext pentru a-l înlătura este 
susținut de necontinuarea anchetei 
Curţii de Casaţie. 

Visarion Puiu este un caz 
deosebit, în sensul că de două ori a 
fost lovit de puterea politică, de două 
ori a fost reabilitat. Personalitate vul- 
canică, mereu contestatară, el nu rata 
nici-un moment prilejul pentru a-și 
critica colegii de episcopat. Artico- 
lele sale despre fața întunecată a Bi- 
sericii au fost adunate în cartea înti- 
tulată Glas în pustiu. În calitate de 
episcop de Hotin, el a desfășurat o 
activitate remarcabilă într-o eparhie 
mică și săracă. Datorită meritelor 

sale, a fost promovat mitropolit al 
Bucovinei. În această perioadă şi ela 
avansat mai multe planuri privind 
reforma bisericii. Aprecierile sale la 
adresa Bisericii catolice, fapt care i-a 
făcut pe unii să considere că ar fi fost 
catolicizant, se datorau puterii aces- 
teia de a fi o instanță independentă, 
puțin afectată de amestecul politicu- 
lui. Intrat în conflict cu Carol al II- 
lea, a fost acuzat că a făcut afaceri 
ilegale pe seama Fondului bisericesc 
bucovinean. În mai 1940 Visarion 
Puiu trebuia să se retragă din scaun 
şi pleca la mănăstire. A fost reabilitat 
de Antonescu, care l-a numit în 1942 
şef al Misiunii Ortodoxe din 
Transnistria. 

Ierarhii menţionaţi, dar și alții, 
precum și mulți preoți au fost acuzați 
că au avut legături cu Mișcarea 
legionară. Din perspectiva conflictu- 
lui latent cu statul burghez, care se 
manifesta în acei ani, legionarii, prin 
discursul lor în favoarea bisericii, 
prin iniţiativele lor de a promova în 
rândul tineretului o viață conformă 
principiilor creștine, au. fost priviţi 
cu simpatie de unii ierarhi sau preoți; 
care i-au încurajat să ducă un mod de 
viaţă creștin. Gurie sau Vartolomeu 
dăduseră de câteva ori binecuvântare 
unor şantiere deschise de legionari în 
raza eparhiei lor, în vederea constru- 
irii unor cămine sau mănăstiri, 
acțiuni care în sine nu aveau nimic 
Tău, însă nu se poate afirma că 
deveniseră legionari. Biserica nu a 

Mareșalul Ion Antonescu 


devenit niciodată a anexă a Mişcării 
legionare, după cum afirmă unii, iar 
faptul că unii reprezentanți ai aces- 
teia au crezut o perioadă că ea poate 
fi mai bună decât vechile partide, 
ține de acea rezervă de speranță și 
încredere iniţială pe care orice om le 
acordă cuiva. De altfel, gesturile 
celor doi ierarhi ţin de perioada de 
început a activității Mişcării. Treptat, 
pe măsura manifestării în forme tot 
mai violente, oamenii Bisericii (orto- 
doxe, dar și greco-catolice) își vor 
retrage sprijinul acordat inițial 
Gărzii de Fier. Pentru Biserică era o 
altă dezamăgire. 

În toţi acești ani, în rândurile 
clerului a circulat o speranță ciudată, 
care "seamănă bine cu situația 
Senatului roman din timpul Imperiu- 
lui. Dacă oficial tot Senatul se declara 
fidel. Cezarului, în taină, unii au 
păstrat până târziu speranța revenirii 
la Republică. Acest lucru se mai putea 
întâmpla numai în cazul în care un 
împărat generos ar fi renunțat de 
bunăvoie la puterea sa, pentru a o 
încredința Senatului. Acest “împărat- 
mesianic”, anticipat de persoana anu- 
mitor. Cezari, nu a venit niciodată. 
Prăbușirea regimului lui Carol al II- 
lea, vinovat de altfel de cele mai mari 
abuzuri la adresa Bisericii în perioada 
interbelică, a produs manifestarea 
unei astfel de speranțe. Chiar în sep- 
tembrie 1940, Nicodim înainta gene- 
ralului Antonescu un' proiect cu- 
prinzător de reformă a bisericii, prin 


P. S. Visarion Puiu 


care se cerea o precizare limpede a 
cuprinsului autonomiei bisericii. și 
neimplicării acesteia în viața politică. 
Prea sistematic pentru a fi redactat în 
câteva zile, documentul înaintat de 
patriarh arată de fapt adevăratele 
dorințe ale bisericii, manifestate cu 
ocazia instaurării unui nou regim 
politic care se prezenta drept cel în 
stare să rezolve problemele societăţii 
româneşti. Din păcate, Antonescu, 
deși om credincios, în afară de 
cuvinte de politețe, nu a oferit altceva 
Bisericii. Confruntat cu marile pro- 
bleme' generate în urma prăbușirii 
României Mari și a declanșării 
Războiului din Est, mareșalul a găsit 
rezolvarea în menţinerea societății 
românești într-o permanentă stare de 
alarmă, într-o mobilizare de tip mili- 
tar. Astfel, în concepția lui, Biserica 
devine un alt corp de armată care tre- 
buie să se supună exigențelor Con- 
ducătorului Statului. Un rol deosebit 
în “acest sens l-a jucat Mihai 
Antonescu, el fiind cel care dirija bi- 
serica "în interesul Neamului și a 
țării”. Un exemplu în acest sens este 
încercarea acestuia de a împiedeca 
Biserica să mai accepte în rândul ei 
convertiți evrei, fapt care astârnit 
opoziţia lui “Nicolae Bălan. La 
începutul anului 1944 au loc alegeri 
pentru mai multe eparhii vacante. La 
Bălți fusese ales Benedict Ghiuş. 
Nefiind agreat de Mihai Antonescu, 
el nu a fost confirmat în funcție. 
(Va urma) 

N ____hictoria E 
DIMITRIE CANTEMIR ŞI, 


UITAREA ROMÂNEASCĂ 


Răzvan CODRESCU 


rei culturi sud-est europene - 
| cea română (de dincoace și 
de dincolo de Prut), cea rusă 
şi cea ucrainiană — îl revendică pe 
principele-cărturar Dimitrie Cante- 
mir (26 octombrie 1673-21 august 
1723), iar o a patra — cea turcă — i se 
recunoaște profund îndatorată. 
Dimitrie Cantemir, chiar dacă 
și-a petrecut cea mai mare parte a 
vieţii în diferite forme de surghiun 
(fie la Constantinopol, în tinerețe, 
cînd a garantat timp de 3 ani, ca 
ostatec, fidelitatea tatălui său față de 
Poartă, iar pînă la urmă a petrecut 
acolo, cu intermitențe, aproape două 
decenii; fie în Rusia, la maturitate, 
de unde Petru cel Mare a refuzat să-l 
extrădeze după dezastrul de la 
Stănilești, din 1711, păstrîndu-l ca 
sfetnic intim, pînă la moarte), 
aparține însă organic istoriei și cul- 
turii românești. În limba română și-a 
scris opera de creație (Istoria iero- 
glifică şi, în parte, Divanul), precum 
şi ultima sinteză istorică, Hronicul a 
vechimii  româno-moldo-vlahilor. 
Românilor le-a închinat o parte 
însemnată a operei sale istori- 
ografice în limba latină (Descriptio 
Moldaviae, Vita Constantini Cante- 
myrii). Pe tronul Moldovei ro- 
mâneşti şi-a trăit marea aventură a 
vieţii . (tentativa de cruciadă 
antiotomană, în alianță cu țarul 
pravoslavnic). Familia însăşi, dinco- 
lo de legenda genealogică a unei 
străvechi origini tătărești (Can-Temir 
ar veni de la Can, variantă a numelui 
comun "Han", și emir, variantă a 
numelui propriu "Timur", evocîndu-l 
pe marele han cunoscut drept de 
Timur-Lenk sau Tamerlan), avea 
origini răzeșeşti, atât dinspre. tată 
(Constantin Cantemir, ajuns boier și 
domn prin virtuțile sale militare), cît 
şi dinspre mamă (Ana Bantăș, fiică 
de boiernaşi proveniţi din negustori 
locali, la origine, - probabil, . tot 
răzeși). 

În rusește (limbă în care mai 
substanțiale vor fi contribuțiile fiului 
său Antioh, considerat unul dintre 
părinții poeziei ruse moderne) a scris 
puțin și conjunctural, iar Sistemul 
religiei mahomedane, apărut în ver- 
siune rusă - Aniga sistima ili sos- 
toianie muhammedanskiia religii - la 
Petersburg (1722), a fost iniţial 
redactat în latineşte. De Ucraina nu-l 
leagă decit faptul de a fi avut acolo 
moșie, unde a și murit (de înmor- 
mîntat fiind însă înmormîntat la 
Moscova, în bisericuţa cu hramul 
Sfinţilor Constantin și Elena, de el 
însuși ctitorită, de unde abia în 1935 
va fi adus și reînhumat la Sfinţii Trei 
Ierarhi din lași, unde odihnește pînă 
astăzi). Turcilor le-a studiat temeinic 
istoria (Incrementa atque decremen- 
ta aulae othomanicae) şi religia 
(Curanus, despre care a fost vorba 
mai sus), dar și muzica specifică (în 
singura lui lucrare redactată chiar în 
turcește: Kitâb-u'ilm-il măsiki..., 
datând de pe la 1704 și al cărei orig- 
inal se păstrează în Biblioteca 
Institutului de Turcologie de la 
Instanbul). 

Desigur, Cantemir a avut senti- 
mentul viu al panortodoxiei şi chiar 
scrupulozitatea dreptei învățături (a 
se vedea Loca obscura în Cate- 
chisi..., promptă punere la punct a 
unui catehism slavonesc cu alunecări 
luterane, de la 1720), dar și pe acela 
al europenităţii creştine şi umaniste, 
fiind deopotrivă un reprezentant al 
latinismului renascentist și baroc, 
prețuit ca atare și în Occident (a fost 
membru al Academiei din Berlin, la 
propunerea lui Leibniz însuşi, iar o 
parte din opera sa a circulat în limba 
latină pînă dincolo de ocean și fost 
tradusă postum în engleză, franceză 
şi germană). 

Cu Dimitrie Cantemir, cultura 
română, așezată la răscrucea dintre 
Răsărit şi Apus, și-a vădit pentru 
prima oară în chip major vocația sin- 


tetică și ecumenică, ilustrată și de 
marile personalități enciclopedice 
ulterioare (de la un B. P. Hasdeu la 
un Mircea Eliade). Opera lui 
Dimitrie Cantemir este un certificat 
cert de europenitate tradițională a 
românilor, mult mai convingător 
decît anumite eforturi de "sin- 
cronizare" mimetică și decerebrată 
de mai tirziu. 

Marele umanist a ştiut să fie uni- 
versal și european fără a înceta să fie 
răsăritean şi ortodox, iar pilda lui s- 
ar cuveni să fie astăzi mai 
îndeaproape cercetată şi promovată, 
cu atît mai mult cu cît editarea operei 
sale a făcut progrese importante în 
ultimele decenii, mai cu seamă prin 
ediția critică de Opere complete 
inaugurată în 1973 și îngrijită cu 
maxim profesionalism de academi- 
cianul Virgil Cândea. 

Din păcate, dubla celebrare a lui 
Dimitrie Cantemir din acest an 
(comemorarea a 280 de ani de la 
moarte, în luna august, și aniver- 
sarea a 330 de ani de la naștere, în 
luna octombrie) n-a avut o rezo- 
nanță semnificativă nici în conș- 
tiința publică, nici în presa culturală 
centrală. Și lumea politică şi lumea 
academică au absentat, în grade 
diferite, de la datoria lor. Mai 
responsabilă s-a dovedit Biserica 
Ortodoxă, care prin aducerea la laşi 
a moaştelor Sfintului Mare Mucenic 
Dimitrie, Izvorîtorul de mir, al cărui 
nume l-a purtat cu cinste și marele 
cărturar, aduce un omagiu implicit şi 
memoriei sale, întinzînd o nouă 
punte între cultură și spiritualitate, 
în duhul adevăratului ecumenism 
ortodox și la înălțimea unei auten- 
tice conștiințe naționale, de la care 
prea adesea ne-am permis să dezer- 
tăm în vremea din urmă, dar la care 
încă nu este prea tîrziu să ne 
întoarcem, dacă vrem să redăm 
lumii româneşti un rost aducător de 
speranță. 

fântul 


VASILE (SEL MARE 
şi camăta 


Cristi PANTELIMON 


u putem, în cele ce urmează, 
să intrăm. în amănunte 
legate de dimensiunea eco- 


nomică a ideilor pe care le vom sem- 
nala. Prevenim. cititorul că va fi 
vorba aici doar despre o comparație 
între două pasaje semnificative, cu 
relevanță nu doar economică, din 
gândirea unui reprezentant de marcă 
al Bisericii de la începuturile creștin- 
ismului, sfântul Vasile cel Mare (se- 
colul IV) și un reprezentant al gân- 
dirii capitaliste moderne, Benjamin 
Franklin (secolul XVIII). Problema 
ambilor autori este împrumutul Şi 
camăta sau, cu o sintagmă mai gene- 
rală, filosofia banilor. Rândurile ce 
urmează trebuie privite doar ca o 
simplă notă de lectură. Sperăm însă 
să sugerăm cititorului o problema- 
tică mai vastă pornind de la aceşti 
doi autori, care ilustrează mai mult 
decât o simplă deosebire de "gândire 
economică”, fiind ilustrativi pentru o 
reprezentare generală asupra desti- 

nului omului în epocile pe care le 
reprezintă. 

Sfântul Vasile cel Mare este și 
împotriva celor care dau cu împru- 
mut, dar și împotriva celor care iau 
cu împrumut: 

"Eşti bogat? Nu te împrumuta! 
Ești sărac? Nu te împrumuta! Dacă 
eşti bogat, n-ai nevoie să te împru- 
muţi, iar dacă n-ai nimic, nu vei avea 
cu ce să-ți plătești împrumutul;"! 
(Omilia a II-a la o parte din Psalmul 
TV 11) 

Mai departe, avem o' extrem de 
interesantă filosofie a perpetuării 
cametei, ca și una a sporirii banilor, 
care poate fi comparată cu filosofia 
lui Benjamin-Franklin, doar că ele 
sunt perfect opuse: 

"Se spune că iepuroaicele în 
același timp și nasc“ și hrănesc și 
zămislesc. La fel și banii cămătar- 
ilor: în același timp și sunt împrumu- 
taţi și nasc şi sporesc (...) Cametele 
să se numească «pui de vipere» 
(Matei, 23,33, în textul Sf. Vasile, n. 
n.), pentru că ele sunt odraslele 
cametelor. Se spune că viperele când 

nasc, mănâncă pântecele mamelor 
lor; și cametele se nasc mâncând 
casele datornicilor. Semințele crese 
cu timpul, iar animalele tot cu timpul 
ajung la maturitate; camăta însă, 
astăzi se naște și tot astăzi începe să 
nască. Animalele care nasc de tim- 
puriu, de timpuriu încetează de a 
naște; banii, însă, care încep să se 
înmulțească de timpuriu, adaugă la 
nesfârșit ban lângă ban. Fiecare din 
cele ce cresc, când ajung la mărimea 
lor proprie, se opresc din creștere; 
dar argintul lacomilor, cu cât trece 
timpul, cu atât se înmulțește, Anima- 


lele, după ce transmit urmașilor 
puterea de a naște, încetează de a 
naște; dar banii cămătarilor nasc și 
după ce au născut alţi bani; fac de 
întineresc și banii cei vechi. Să 
n-ajungi să ai de-a face cu această 
fiară nemaiauzită!" (idem, III) 

Ridicându-se împotriva și a 
celor care dau cu camătă, dar și a 
celor care iau cu camătă, Sfântul 
Vasile se opune practic ambelor părți 
ale acestui fals contract de într-aju- 
torare. j 

La el, sporirea banilor prin ca- 
mătă (camătă la camătă etc.) înseam- 
nă perpetuarea și sporirea răului. E 
un proces ce se autoreproduce (ca și 
la B. Franklin, vom vedea), dar care 
aduce cu el odată răul, nu binele, ca 
la autorul american. 

Să vedem acum îndemnurile pe 
care le dă Benjamin Franklin! în 
materie de comportament economic: 

"Ia aminte că timpul înseamnă 
bani. Cel care ar putea să câștige 
prin munca sa zece șilingi pe zi Și se 
plimbă o jumătate de zi sau lenevește 
în odaia sa nu are voie, chiar dacă 
cheltuiește pentru plăcerea sa numai 
şase pence, să pună la socoteală 
numai pe aceștia, ci, în plus, el a mai 
cheltuit cinei șilingi sau, mai precis, 
i-a irosit, 

Ia aminte că creditul înseamnă 
bani (...) 

la aminte că banul are o natură 
productivă și rodnică. Banii pot pro- 
duce bani, iar aceștia, la rândul lor, 
pot produce și mai mulți. Și așa mai 
departe (...) 

Cine taie o scroafă nimicește pe 
toți urmașii ei până într-a mie gene- 
rație. Cine distmge o monedă de 

cinci șilingi asasinează (!) tot ce s-ar 
fi putut produce cu ei: coloane între- 
gi de lire sterline. (s.n. CP)! 

În timp ce Sfântul Vasile-com- 
pară camăta și, în general, autoper- 
petuarea banului cu procesul nașterii 
ființelor vii pentru a marca diferen- 
țele dintre cele două procese şi 
incompatibilitatea dintre producerea 
şi autoreproducerea banului şi ideea 
de ființă vie, la Franklin lucrurile 
stau pe dos: el acceptă comparația 
dintre scroafă și ban şi crede că 
nașterea puilor vii este totuna cu 
autoperpetuarea banilor. De 
unde vine diferența dintre cei 
doi? Din aceea că Franklin, 
în "orbirea" lui bănească, nu 
vrea să vadă că fiinţele vii au 
un punct individual de între- 
rupere a perpetuării. O scroa- 
fă naşte doar câțiva purcei, 
mi-o infinitate. În schimb, 
banul poate produce indivi- 
dual o infinitate de alți bani 
prin simpla camătă. E adevă- 
rat, dintr-o scroafă apar alte 
scroafe, iar acestea nasc mai 
departe alte scroafe. Procesul 
poate fi asimilat infinitului, 
dar nu pornind de la nivel 
individual, căci nu prima 
scroafă este cea care gene- 
rează infinitatea de purcei, ci 
prima scroafă împreună cu 
toate celelalte, cu infinitatea 
de scroafe ce-i urmează. În cazul 
banului, lucrurile stau pe dos. Un 
singur ban poate naște o infinitate de 
alți bani, fără ajutorul celor ce-i 
urmează. Această diferență este 
totală şi reprezintă deosebirea funda- 
mentală dintre ban (element abstract, 
lipsit de viață) și ființele vii, care nu 
pot fi judecate decât individual, nu 
abstract. În timp ce animalele 
formează o specie, bazată pe indivizi 
limitați ca viaţă în timp și spaţiu, 
banul nu este o specie, căci nu are 
Viaţă şi nici individualitate. Banul 
este generalitatea pură, care, lipsit 
fiind de calitate individuală, este lip- 
Sit și de organicitate, deci de viaţă. 
Franklin apelează, în fond, la un 
sofism. El atribuie scroafei sale o 
putere pe care nu o are, aceea de a 
naște o infinitate de purcei... De aici 


vine deosebirea majoră dintre cei doi 
autori. În timp ce Franklin atribuie 
ființelor vii calități pe care nu le au, 
făcându-le să semene cu banii 
abstracți și eliminând din fiinţa aces- 
tora tocmai calitatea de bază, viaţa, 
Sfântul Vasile se plasează hotărât de 
partea ființelor vii, reproșând banu- 
lui tocmai caracterul abstract, infinit, 
neviu. Primul este apărătorul abs- 
tracțiunii banului în raport cu viața, 
pe care o degradează aducând-o la 
același numitor cu banul, al doilea 
este apărătorul vieții în relația cu 


banul, pe care-l acuză de lipsa vieții, 
de coruperea acesteia. Să ne gândim 
că marele sociolog Max Weber 
atribuie un rol extrem de important 
acestui pasaj al lui Franklin, pe care 
îl consideră ilustrativ pentru "spiritul 
capitalismului”... Concluzia, tristă, 
este că acest capitalism modem de 
care vorbeşte Weber a eliminat viul 
din lume tinzând să-l aducă sub cat- 
egoria abstractă a infinitului, a nu- 
mărului infinit de mare, a producţiei 
infinite. În fond, parabola lui B- 
Franklin este o înspăimântătoare 
încercare de împăcare a omului cu 
caracterul infinit al producţiei de 
mărfuri şi bani, care vor sfârşi prin a- 
1 copleşi pe om, prin a-l acoperi şi a- 
| înlocui. Fiinţa omului este alungată 
în favoarea șirului nesfârșit de bani 
ce se autoreproduc la infinit. 


La Franklin, păstrarea banilor și 
reinvestirea lor înseamnă sporirea 
binelui viitor, datorită acumulărilor 
tot mai mari de bani. Scopul ultim al 
lui Franklin este banul, al Sf. Vasile 
este păstrarea curată a sufletului, în 
afara dependenţei de bani. Omul 
bisericii remarcă acea calitate de 
creştere infinită pe care o au banii şi 
pe care a speculat-o şi a vizat-o 
Franklin. Spre deosebire de acesta 
din urmă, cel dintâi respinge ca 
nenaturală această însușire. Această 
însușire este nenaturală prin com- 
parație cu animalele vii. 
Banul e abstract, iar viața nu 
ascultă de legile abstracte ale 
acestuia în materie de repro- 
ducere. Viaţa nu se reproduce 
la infinit și mereu, ci are anu- 
mite limite, pe care banul nu 
le cunoaște. Tocmai pentru 
că nu se încadrează în 
canoanele viului, banul și 
camăta sunt respinse ca fiind 
de domeniul demonicului. 
De altfel, în limba greacă 
lăcomie înseamnă și camătă 
și naștere, prilej pentru sf. 
Vasile să speculeze asupra 
ideii de naștere ciudată, în 
lăcomie, a cametei. 

Adevăratul împrumut 
este întotdeauna și un dar, 
căci e bine să împrumuţi pe 
cel de la care nu speri să mai 
iei nimic înapoi. Aceasta înseamnă, 
conform Bibliei, să-l împrumuți pe 
Dumnezeu. Dumnezeu este în 
spatele săracilor pe care-i împrumuți 
și nu mai speri să primeşti înapoi, 
dar, cum Dumnezeu este atotputer- 
nic, el îţi va răsplăti fapta. Aici apare 
un pericol, ca cel care face astfel de 
fapte caritabile chiar să aştepte 
răsplata divină cu aerul cu care un 
bancher sau un cămătar oarecare 
aşteaptă să-i vină banii împrumutați 
înapoi. 

"Când vrei să dai săracului pen- 
tru Domnul, datul este şi dar şi 
împrumut; este dar, din pricină că 
nu mai nădăjduiești să ți se dea 
înapoi; este împrumut, din pricina 
marii dărnicii a Stăpânului, care îți 
va plăti datoria în locul săracului.” 
(idem, V) 


1 EI este citat de Max Weber în Etica protestantă și spiritul capitalismului, p. 34-35 în traducerea românească de la Humanitas 

Cd ——— (IEEE II —————— 
DEVENIRE. poartă 


a creştinismului românesc 


Dumitru MANOLACHE 


a aproximativ 20 km de Că- 
| lăraşi, pe malul drept al Du- 
nării, în imediata apropiere a 
cetății "Păcuiul lui Soare”, de lângă 
Ostrov, se înalță Mănăstirea Dervent. 
Loc binecuvântat de Dumnezeu, în- 
cărcat de o puternică forță spirituală, 
conferită de martirajul unor ucenici 
ai Sfântului Apostol Andrei. Derven- 
tul ("loc de trecere”, în limba turcă) a 
căpătat în decursul vremii strălucirea 
şi curăția unui potir din care s-au îm- 
părtășit mii şi mii de credincioși, 
înscriindu-se în conștiința acestora ca 
unul dintre cele mai sfinte locuri ale 
creștinismului românesc. 

Astăzi, mănăstirea, înveșmânată 
în straie noi, își oferă darurile primite 
de la Dumnezeu, cu smerenie și ge- 
nerozitate, în egală măsură sărma- 
nilor și bogaţilor ajunşi. aici în 
căutarea  tămăduirii trupurilor și 
sufletelor măcinate de zgura zilei. 


Darurile Domnului 


Istoria mănăstirii îşi are 
începutul în. însuși începutul 
propovădurii Evangheliei lui Hristos 
în această margine de lume, de către 
Andrei, "cel dintâi chemat"la uceni- 
cie de Mântuitorul. Drept mărturie 
stau "crucile de leac”, făcătoare. de 
minuni,"care cresc din pământ” pe 
locul în care. s-au încununat cu 
moarte de martiri ucenicii Sfântului 
Andrei, și izvorul tămăduirii, despre 
care tradiția spune că ar fi țâșnit 
acolo unde însuși Apostolul ar fi dat 
cu toiagul. Mai târziu, acestor nepre- 
țuite daruri s-au adăugat icoana 
Maicii Domnului, care cândva a vor- 
bit, donată de o familie de români din 
Cadrilater, şi. în preajma căreia mulți 
s-au lecuit de boli şi duhuri necurate, 
precum și cele patru hramuri ale 
mănăstirii: “Izvorul  Tămădurii”, 

"Înălțarea. Sfintei Cruci" şi "Sfânta 
Cuvioasa Parascheva”. 

O altă tradiție spune că pe cerul 
de deasupra Derventului s-a arătat 
semnul crucii, care l-a ajutat pe 
împăratul Constantin cel Mare al 
Bizanțului să biruie armatele lui 
Maxenţiu. 


Vindecări miraculoase 


Decenii la rând, pe aceste locuri 
s-au săvârșit fapte miraculoase. Mulţi 
bolnavi care se rugau cu credință la 
"crucile de leac” plecau acasă vinde- 
caţi, pe picioare lor, lăsându-și câr- 
jele aici, drept mărturie a tămădurii. 
Alţii își mărturiseau trăirile în 
declaraţii oficializate de autoritățile 
locale. Slujbele speciale și molitfele 
Sfântului Vasile cel Mare, săvârşite 
cu har de către preoții mănăstirii, au 


alungat duhurile necurate din sute de 
posedați. Nimic nu era mai con- 
vingător cu privire la sfințenia locu- 
lui decât oamenii însănătoșiți care 
reveneau permanent la Dervent. Nu 
puţine au fost animalele vindecate cu 
grăunțe. sfințite prin atingerea de 
crucea din afara bisericii. Iar apa din 
"Izvorul Sfântului Andrei” a făcut 
mulți orbii să vadă. 

Minunile săvârșite la Dervent au 
atras. furia comuniştilor. În 1959, 
mănăstirea a fost transformată într-o 
fermă a IAS-ului Ostrov, Părintele 
Elefterie, ctitorul și: starețul  așeză- 
mântului, a fost izgonit, iar locul - 
venerat pentru forța sa și de musul- 
mani- a fost îngropat în uitare. În 
1990, după trei decenii de surghiun, 
bătrânul ieromonah s-a reîntors la 
Dervent, reînodând firul trării spiri- 
tuale, atât de brutal întrerupt, după 


vost nr8 


DI croptinui Oi 


care, încheindu-și misiunea primită 
de la Dumnezeu, s-a săvârșit din 
această lume. Trupul său a fost 
înmormântat lângă una din crucile 
făcătoare de minuni, adăugându-se 
țărânii sfinţite de sângele martirilor 
din primul secol creștin. 


Reper inconfundabil pe 
harta Dobrogei sfinte 


Minunile săvârșite aici continuă 
şi astăzi, cu și mai mare forță, dove- 
dind încă o dată că deasupra acestui 
loc Dumnezeu a întins aripi de îngeri. 

Începând din 1993, așezământul 
monahal s-a îmbrăcat, în mod mirac- 


ulos, în straie noi, prin strădania obş- 
tii păstorite de fostul stareț Gheorghe 
Avram şi a miilor de credincioși care 
i-au trecut pragul. În ultimii ani, 
zestrea mănăstirii s-a îmbogăţit sem- 
nificativ. Prin râvna părintelui An- 
drei, actualul stareț, Mănăstirea Der- 
vent a devenit un reper inconfund- 
abil pe harta Dobrogei sfinte. Prin 
trudă, dragoste de Dumnezeu și, de 
ce nu, prin talent managerial, părin- 
tele Andrei a reușit să pună într-o 
nouă lumină tezaurul spiritual 
creștin de la Dervent și să înscrie 
mănăstirea în circuitul marilor 
pelerinaje de la noi. De aceea, 
fiecare credincios care ajunge aici 


simte chemarea lăuntrică de a reveni. 
Căci aceasta este, așa cum mărturi- 
seşte părintele stareţ ce poartă nume- 
le marelui Apostol, ” chemarea 
Sfântului Andrei”. 

Derventul se confundă, integral, 
cu bucuria, credința mărturisitoare și 
speranța tuturor românilor credin- 
cioși, căci aici vin nu numai cei care 
suferă de boli trupeşti sau sufletești, 
ci şi cei ce descoperă în acest loc 
fiorul unei trăiri duhovnicești în 
Hristos, eliberatoare și ziditoare în 
același timp, într-o vreme în care, 
mai mult ca oricând, ispitele lumii 
profane împing individul spre hăul 
pierzaniei. 


Un martirologiu 


all ealoz ezro au [ocine 
pentru credința creştină 


Adrian Nicolae PETCU 


n catalog al celor care au 
| pătimit pentru credinţa 
creştină era de mult așteptat. 


De fapt iniţiative de acest gen s-au 
concretizat în mai multe rânduri, 
prin osteneala mai multor istorici sau 
foști deținuți în temniţele comuniste. 
Ne referim la "Catalogul" celor uciși 
în lupta contra comunismului, lansat 
în Memoria, revista gândirii ares- 
tate, încă din primul număr, 

O altă iniţiativă s-a concretizat 
în anul 1995, în suplimentul editat de 
revista Renașterea, la iniţiativa și cu 
binecuvântarea ÎPS: Bartolomeu 
Anania, arhiepiscopul Vadului, Fe- 
leacului și Clujului, numit "Mărtur- 
isitori ai credinței în temniţele comu- 
niste”, unde au fost notaţi. 

Însă, poate cea mai importantă 
lucrare în acest sens este cea a 
Institutului Naţional pentru Studiul 

Totalitarismului (INST), care în 
1998 scotea de sub tipar volumul 
Biserica întemnițată. România 1944- 
1989, sub coordonarea lui Paul 
Caravia, Virgiliu Constantinescu și 
Flori Stănescu. Acesta conţine o listă 
importantă cu slujitorii confesiunilor 
din România, care au pătimit în vre- 
mea comunismului, în ordine alfa- 
betică, cu date sumare privitoare la 
anii și locul detenției, motivele 
închiderii lor etc. De precizat că 
multe surse care au fost folosite 
provin din cele strânse de eparhiile 
ortodoxe, din cele furnizate de cul- 
tele respective şi cele adunate de 
cercetătorii de la INST. O altă 
lucrare dedicată dreptmărturisitorilor 
este cea a lui Vasile Manea, cu titlul 
Preoți ortodocși în inchisorile comu- 
niste, scoasă în mai multe ediții. Tot 
aici este de amintit volumul lui 


Cicerone Ioniţoiu (Cartea de aur a 
rezistenței românești impotriva 
comunismului), tipărit în mai multe 
ediţii, care conține informaţii privi- 
toare la clericii din România comu- 
nistă, care însă trebuie consultată cu 
prudenţă. 

Deschiderea arhivelor fostei 
Securități a creat o perspectivă largă 
asupra cercetării trecutului confe- 
sional din România. Astfel, au putut 
fi descoperite multe informaţii care 
conduc spre biografii cât mai 
cuprinzătoare și relevante. 

Totodată, în anul 2002, Fundaţia 
Sf. Gerhard din Germania a venit cu 
inițiativa alcătuirii unui Martirologiu 
al tuturor celor care au pătimit pentru 
credință în timpul comunismului. De 
altfel, martirologii de acest gen au 
fost alcătuite în Spania, Italia, 
Austria și Germania. 

Luarea de pe cruce - icoană de la începutul sec. XVI, din catedrala Curtea de argeș. 


Prima întâlnire. dintre repre- 
zentanţii cultelor din România și ai 
fundaţiei germane a avut loc. în 
perioada 5-7 noiembrie 2002 la 
Suceava, după un prealabil schimb 
de idei la Timişoara, în acelaşi an. 

Ultima întâlnire pe această temă 
s-a desfășurat. la București, la 
inițiativa Patriarhiei. Române și a 
Fundaţiei Sf. Gerhard, în: perioada 
28-29 martie 2003, unde au partici- 
pat reprezentanţii - celor cinci 
mitropolii ortodoxe din ţară, ai 
Bisericii Catolice, de ambele rituri și 


ai confesiunii evanghelice. Au fost 
discutate criteriile pentru acordarea 
Statutului de martir, forma și 
biografiile istorice ale persoanelor 
care vor fi incluse în Martirologiu și 
analizată activitatea comisiilor 
Bisericilor implicate în elaborarea 
martirologiului. 

Criteriul principal de selecție al 
celor care vor fi introduși în acest 
Martirologiu este. stabilirea morţii 
prin violență, care să fi survenit în 
mod nenatural, ca de exemplu prin 
împușcare, spânzurare, înghețare, 


înjunghiere, în urma supliciilor, a 
brutalităților sau când victimei i s-a 
refuzat hrana şi apa potabilă. Bolile 
contractate sau torturile din timpul 
detenţiei, dar care au provocat dece- 
sul după eliberare reprezintă un alt 
element hotărâtor la acest criteriu. A] 
doilea criteriu este motivul urii față 
de credinţă şi Biserică din partea per- 
secutorilor, atunci când un preot este 
spionat în cadrul lecţiilor de religie 
sau în predică și în consecință are- 
stat, atunci când, prin orice mijloace, 
organele “de represiune întocmește 
dosar de urmărire preotului respec- 
tiv, pentru ca în final să-l anihileze. 
Al treilea “criteriu este cel al 
acceptării conștiente a voinței lui 
Dumnezeu în ciuda amenințării 
vieţii, de către victima în cauză, pre- 
cum diaconul Ștefan care a acceptat 
martirajul pentru credința sa. 
„Un alt capitol discutat în cadrul 
întâlnirii de la București a fost cel al 
surselor istorice, care vor fi folosite 
la întocmirea biografiilor. Partea 
română a stabilit că pentru această 
vastă inițiativă este nevoie de con- 
sultarea unor importante fonduri din 
arhiva fostei Securităţi, prezentă la 


„ Arhivele Naţionale Istorice Centrale 


și Judeţene, Arhivele Ministerului 
Justiţiei, Arhiva Consiliului Naţional 
pentru Studierea Arhivelor Secu- 
rității (CNSAS), centrele de istorie 
orală, constituite în România după 
1990 și nu în ultimul rând arhivele 
parohiale, ale eparhiilor și mărturiile 
credincioșilor contemporani cu cei 
vizaţi. De altfel, pentru cercetarea în 
arhiva fostei Securităţi, care potrivit 
legii poate fi consultată numai în 
cadrul CNSAS, șeful Bisericii 
Ortodoxe Române a obţinut apro- 
barea din partea conducerii acestei 
instituții, pentru cercetătorii acredi- 
taţi de partea bisericească. 

Pentru orice detalii şi furnizarea 
unor date utile, pentru alcătuirea 
acestui martirologiu, vă rugăm să 
contactaţi pe sus-semnatul, consilier 
principal în CNSAS și delegat din 
partea Comisiei pentru Martirologiu 
a Patriarhiei Române, la telefon 
0722/577125, 021/2230248, int. 
181, la adresa CNSAS, Serviciul 
Cercetare, str. Dragoslavele 2-4, sec- 
tor 1, București sau prin e-mail: adri- 
annpetcu?home.ro. 

II «cainii Romanie E 
De ce avem nevoie de 


ROMÂNII DIN AFARA ROMÂNIEI 


Paul GHIŢIU 


A n afara României trăiesc în 
| FE peste 12 milioane de 

români; ei pot fi astăzi întâlniți 
pretutindeni în lume, de la cele mai 
sudice sau nordice paralele, pe toate 
meridianele, în comunități însumând 
de la câteva zeci până la sute de mii 
sau milioane. Existența lor pe terito- 
riul altor state are o dublă sursă: unii 
se află acolo pentru că statul român 
nu i-a mai cuprins și pe ei în 
graniţele sale, și aici ne referim la cei 
din jurul României, cei mai nume- 
roși de altfel, fie că au ales exilul po- 
litic sau au plecat mânaţi de interese 
economice și/sau vocaţionale. 

O atare situaţie, ar fi fost de 
așteptat, să genereze și un interes 
special. din partea statului. român 
pentru menţinerea legăturilor cu ei. 
Din păcate, acest lucru nu s-a întâm- 
plat decât în perioada. regatului 
român care s-a implicat activ în spri- 
jinirea culturală a românilor din 
statele învecinate. Perioada comu- 
nistă a însemnat practic înghețarea 
acestor legături, iar perioada de după 
1989 a consemnat un dezinteres 
asemănător, poleit din când în când 
cu declaraţii politicianiste.O tenta- 
tivă timidă de reluare a sprijinului 
putem consemna după 1999, dar 
crearea în cadrul guvernului a unei 
firave structuri, puţin numeroase și 
cu fonduri de zeci de ori mai mici 
decât necesităţile nu ne fac a con- 
semna momentul și perioada ca 
reprezentând o cotitură în politica re- 
laţiilor cu românii din afara Româ- 
niei. O implicare mai mare a existat 
în rândul societății civile, ea însăși în 
reconstrucție și deci grevată de toate 
impedimentele acestei etape. 

Sondajele arată o plajă largă a 
situării românilor din interior în dez- 
baterea acestei teme, cu percepții şi 
poziţii diferite, uneori chiar de res- 
pingere față de fraţii lor din afară. 
Unii, tot mai puţini, văd necesitatea 
unor relații profunde și complexe cu 

aceștia, considerând că statul român, 
şi noi toți, avem obligaţia de a fi 
aproape de ei, de a nu-i pierde, de a-i 
ajuta pe cei aflaţi în dificultate. La 
celălalt capăt, sugrumaţi de lipsuri, 
de dezamăgire și confuzie, alţii în- 
treabă pur și simplu: "Ce nevoie 
avem să ne îngrijim de alţii când noi 
înşine suntem în mizerie și dezor- 
dine?" 

Pentru că nu considerăm această 
temă ca fiind una secundară pentru 
viitorul poporului român, deci a 
fiecăruia dintre noi și urmașii noștri, 
vom încerca să oferim, atât indife- 
rentului guvernant cât și cetățeanului 
dezinteresat sau negaționist, câteva 
motive dintr-o gamă largă de răspun- 
suri posibile, de la cele filosofice 
pînă la unele extrem de pragmatice. 


Un prim argument 


Neamul. Înaintea statului națio- 
nal, a statului regat, imperiu, a statu- 
lui oraș (cetate), a existat neamul. De 
fapt, el este cel care a generat, sub o 
formă sau alta, statul tocmai în scop- 
ul de a se organiza mai bine și a-și 
asigura viitorul. Este, dacă vreţi, o 
problemă de sânge și de supra- 
vieţuire. Nu îţi ajuţi copiii pentru că 
aşa este strategic sau corect, ci pur şi 
simplu pentru că au același sânge. 
Fie că membrii unui neam sunt 
adunați între frontierele aceluiași 
stat, fie că ei au rămas pe afară sau 
au plecat, rămân pentru totdeauna 
aparținători ai acelui neam și, față de 
ei, națiunea mamă continuă să 
păstreze obligaţia grijii sale. Măsura 
în care această grijă există sau nu 
este şi măsura în care aceasta este 
interesată sau nu de supraviețuirea 
sa. Acest interes se manifestă atât 
prin asigurarea condițiilor de viață 
cât și prin conservarea trecutului și a 
specificului. Este, adică, o datorie 
interioară. Diversitatea extraordi- 
nară, și de aici frumusețea acestei 


lumi, prea des neglijată sau chiar ata- 
cată, este dată tocmai de trecerea 
prin timp a neamurilor până astăzi. 
Supraviețuirea lor, cu tot tezaurul 
propriu, este deci o datorie față de 
umanitate. Multe din urmele 
românești, din elementele culturale 
specifice sunt de găsit tocmai în 
zonele locuite de comunitățile răma- 
se, din trunchiul etnic românesc, pe 
teritoriul altor state. Moștenirea și 
specificul neamului nu pot fi depline 
fără conservarea și valorificarea 
acestor valori. Nu suntem noi înșine 
dacă nu ne prezentăm în fața celor- 
lalţi cu tot ceea ce am fost, cu tot ceea 
ce suntem. Este, în final, o chestiune 
de voință şi responsabilitate. 


Câteva argumente 
pragmatice 

Interese culturale şi. ştiinţifice. 
Oamenii de cultură sau de știință 
români din afara României, asumaţi 
ca reprezentanți ai neamului, pot 
spori reprezentativitatea acestuia în 
fața celorlalte naţiuni ale lumii. Ei 
pot să-și ducă o parte din activitate în 
România îmbogățind astfel peisajul 
cultural și ştiinţific inte sau pot 
direcţiona către ea o parte din pres- 
tigiul și avantajele activității lor. 

Interese economice. Românii, 
fie cei din jurul României, fie cei din 
diaspora apărută în ultimii o sută cin- 
cizeci de ani prin emigrare, sunt un 
potențial. extraordinar pentru dez- 
voltarea unui parteneriat economic 
reciproc avantajos. Aș menționa aici 
numai. exemplele, deosebit de 
grăitoare, ale relațiilor dintre Israel și 
Ungaria cu etnicii lor din alte state. 

Interese geopolitice. Menţinerea 
unui spațiu etnic românesc în jurul 
frontierelor, chiar în actuala conjunc- 
tură a probabilei integrări europene, 
este un element de siguranță supli- 
mentar în relaţiile cu statele din jur. 
În plus, chiar în condiţiile, extrem de 

probabile, ale inexistenței unor cioc- 
niri de forțe cu acestea, prezența și 
manifestarea unor comunități româ- 
neşti puternice pot duce la o atitu- 
dine mai binevoitoare și la o colabo- 
rare cât mai profitabilă între 
România și aceste state. 

Interese strategice. Multe dintre 
deciziile care privesc zone întinse ale 
globului în ceea ce priveşte configu- 
rația, viitorul, politicile aplicate. în 
acele zone sunt luate, după cum se 
ştie, în capitalele statelor importante 
şi sunt influențate sau chiar 
direcționate de activitatea de lobby a 
reprezentanților unor comunități 
etnice puternice. Este suficient, cred, 
exemplul: Jobby-ului. evreiesc, ma- 
Shiar sau polonez. Din păcate, lobby- 
ul românesc este aproape inexistent, 
chiar dacă numeric românii din afara 
graniţelor este mai mare decât cel al 
reprezentanților multor state din 
zonă cu care se fac în mod obişnuit 
comparațiile. 

Integrarea europeană . şi 
evoluţia demografică. După cum se 
ştie, posibilitatea participării la 
decizie în U.E. este dependentă, 
conform actualului sistem de alo- 
care a voturilor. de dezvoltarea eco- 
nomico-socială, dar şi de mărimea 
populației fiecărui stat membru. 
Europa de vest are însă un deficit 
demografic pe care l-a suplinit prin 
imigranți, până de curând veniţi din 
sud. Este de așteptat ca, după LI 
septembrie, acest aflux să fie 

direcționat de la est către vest și 
mult mai puțin de la sud către nord. 
Conform datelor ultimului — re- 
censământ, au dispărut (nu au dece- 
dat, s-au volatilizat pur și simplu) 
din populaţia țării, în zece ani, cca. 
700.000 de persoane din zona de 
populaţie între 20 și 40 de ani, adică 
populație tânără. Cel mai probabil, 
aceştia au luat drumul Occidentului 
ca emigrație ilegală temporară sau 
definitivă, pentru a munci sau chiar 
a se stabili acolo. Accentuarea aces- 
tei tendinţe poate genera şi dezavan- 
taje interne grave, nu numai reduc- 
erea ponderii României în viitoarea 
construcție europeană. Pericolul real 
al emigrării de forță de muncă 
tânără către vestul Europei poate fi 
suplinit prin primirea de etnici 
români din statele din jur asigurân- 

du-se astfel şi echilibrul demografic 
şi coeziunea etnică. 

Ungaria. Politica Ungariei față 
de maghiarii din afara țării este mult 
mai mult decât un argument; ea este 
pur şi simplu un model funcţional şi 
de succes, şi încă unul aflat în imedi- 
ata noastră apropiere, care uneori ne 
calcă pe bătături dar pe care, avem 
toate motivele: să-l admirăm, să-l 
studiem și să-l folosim. 

De ungurii din afara Ungariei se 
ocupă un "Oficiu pentru maghiarii 
din afara granițelor” care coor- 
donează activitatea tuturor ONG- 
urilor ungurești specializate în prob- 
lematica maghiarilor din afara gra- 
nițelor începând cu "Uniunea Mon- 
dială a Ungurilor”, organizaţie cu 
peste un milion de membri și termi- 
nând cu diverse asociaţii şi fundaţii 
cu specific profesional sau patronal 
("Asociația Maghiară de Economie” 
sau "Uniunea Mondială a Oamenilor 
de Afaceri Maghiari”) din Ungaria. 
Tot el coordonează direct și, mai 
ales, indirect, prin intermediul ONG- 
urilor menționate mai sus, activitatea 
tuturor formulelor asociative, civile 
sau politice, ale maghiarilor din 
afara țării. Politica. statului, este 
transpusă de către oficiu în strategii 
puse în aplicare de acesta, de ONG- 
uri, de ministere, societăți comer- 
ciale și instituții financiare (bănci şi 
fonduri de investiţii). Nivelul aju- 


toarelor financiare directe și indi- 
recte (de la bani alocați, la ajutoare, 
burse, credite nerambursabile sau 
extrem de avantajoase pentru dez- 
voltarea mediului de afaceri maghiar 
din țările respective) se ridică la sute 
de milioane de dolari, la care se 
adaugă chetuielile generate de func- 
ționarea oficiului. În măsura în care 
modalităţile de finanţare sunt la ve- 
dere sau extrem de sofisticate (inves- 
tiții ale firmelor de stat sau ale celor 
private "încurajate" de stat, credite 
pentru “pormirea afacerilor etc.) o 
evaluare exactă este greu de făcut şi 
ea ar putea aduce surpriza unor cifre 
semnificativ “mai mari. Asistenţa 
statului maghiar pentru cetățenii din 
afara lui şi mai ales pentru cei din 
teritoriile care au aparținut regatului 
ungar se manifestă pe toate planurile 
însoțind persoana etnic maghiară de 
la naștere până la bătrânețe. 

Nu ne mai rămâne decât să ne 
întrebăm pentru ce? Care să fie 
motivul unei astfel de implicări 
umane și financiare? Au ungurii prea 
mulți bani și nu mai ştiu pe ce să îi 
cheltuie? Să fie plictisul? Un capri- 
ciu? Mintea puţină? Sau e dovada 
unei admirabile și solide frății de 
neam și a unui exemplar pragmatism 
național? 

La aceste întrebări suntem datori 
cu un răspuns cu toţii. Dar și în 
primul rând guvernanţii noștri. 

Cu susiiliiata, 
clos ora invsania 


Mircea PLATON 


De obicei, cînd un om certat cu 
Biserica vrea să-și răpună adver- 
sarul, îi reproşează celebrul : “cred 
pentru că e absurd "1, A fost, este, și 
va fi privilegiul creştinilor de'a crede 
ceea ce raţiunea nu mai poate 
apropia pînă la înțelegere. Faptul e 
legitim întrucît, pentru un creștin, 
dacă Dumnezeu se află în premisa 
majoră, El se va afla și în concluzie. 
"Găurile”. silogismului. sunt vinde- 
cate de Har. Cel puţin aşa crede "fun- 
damentalistul”. 

Ateul însă nu are acest privi- 
legiu. E condamnat să fie ireproşabil 
pentru că e singur. Pe el nu are cine-l 
întregi.  Emancipat în numele 
Raţiunii, logica îi e singura busolă; 

Mi se va permite deci să: îmi 
manifest dezamăgirea față de des- 
cusutele silogisme desfășurate îm- 
potriva lui Cristian Bădiliță într-un 
recent atac din Observatorul cultu- 
rab. La urma urmelor, dacă-s lipsiţi 
de har, măcar de logică să nu ducă 
lipsă ateii! Și cînd spun “ateii” nu 
intenționez a cataloga în: vreun; fel 
consistenţa duhovnicească a autoru- 
lui sus-pomenitului articol. Îi respect 
doar dorința de a discuta literatură 
într-un spirit eliberat de prejudecăţi, 
pozitivist. Pe durata acestui articol 
devin “ateu” și, lăsînd deoparte orice 
enorme obscurantisme ortodoxe 
cărora mă dedau în restul timpului, 
mă voi referi doar la armătura 
rațională a paginilor anti-Bădiliţă. 
Armătură care prezintă două tipuri 

de carențe: 1. inutile. exhortaţii pe 
teme alături de subiect; 2. silogisme 
falacioase. 

1. Colaboratorul Observatorului 
cultural îi atribuie lui Cristian Bădi- 
liţă "constiparea definitivă a cuiva 
care a îmbrăcat «cămașa morții» 
pentru cea din urmă cruciadă contra 

păgînității. (Asta ca să nu mai vor- 
bim despre impuritatea teologică a 
justificării proiectulului cruciat, 
întreprindere motivată în plan real 
mai degrabă economic decît reli- 
gios!)”. Mai departe ni se atrage 
atenția că Bădiliţă "recidivează 
mimînd neprihănitul zbor al îngeru- 
lui cruciat”. 

Frazele de mai sus nu au alt rost 
decît acela de a bifa rubricile dintr- 
un formular tip de înfierare. Deşi 
Cristian Bădiliţă nu pomeneşte 
nicăieri în articolul său de cruciade, 
nu e catolic și nici legionar, 
metodologia antireligioasă a celor de 
la Observatorul! cultural. prevede 
menţionarea obligatorie a acestor 
acuzații. în; discuţia oricărui autor 
incorect politic. 

2. a) Nu înțeleg de ce se 
indignează autorul articolului cu 
pricina cum că de ce să-l "sacralizăm 
pe voievodul Ștefan, care, în defini- 
tiv, a ucis în numele credinţei 
creştine, în vreme ce pe scriitorul 
Jose Saramago să-l anatemizăm, 
pornind de la prezumția de blas- 
femică premeditare a acestuia ?" 

Dincolo de faptul că nu de o pre- 
zumţie e vorba, ci de un roman, care 
există ca desfășurare materială, ca 
fapt blastemic, trebuie să recu- 
noaştem că din două una : ori stăm în 
Biserică, ori nu. În primul caz, e nor- 
mal ca Saramago să fie anatemizat. 
În al doilea caz, e normal să nu fie 
sacralizat, pentru că "sfințenia” e o 
realitate teologică. Saramago poate 

fi cel mult un om "virtuos" dar nu se 
poate reclama în numele lui altoirea 
unui rod teologic pe trunchiul secu- 
larist, 

b) Punind articolul lui Cristian 
Bădiliţă pe seama unui "resentiment 
pricinuit de faima artistului lusitan și 


de nefaima propriei sale condiţii”, 
sîntem lăsați să conchidem că ne 
putem aștepta de la teologul romîn la 
publicarea unui uriaş volum de 
invidioase atacuri la adresa tuturor 
laureaţilor Nobel și a tuturor scriito- 
rilor mai faimoși decit el. Pentru că, 
dacă numai invidia a fost mobilul 
articolului său, nu văd de ce Sa- 
ramago ar fi unica victimă. 

c) "Oricum ar fi, Jose Saramago 
vine dintr-o altă cultură decit cea a 
noastră. Stînga apuseană nu seamănă 
deloc cu ceea ce s-a numit în răsărit 
comunismul real. Că i-a admirat pe 
Che Guevara și pe Fidel Castro? Că 
persistă în a se declara comunist? 
Foarte bine. Are tot dreptul la ade- 
vărul propriu sau la propria înşelare. 
Arta lui nu-i deloc reductibilă la 
justețea sau la falsitatea opiniei ideo- 
logice. Ce ar trebui să facem? Să 
nu-i citim cărțile? Să-l linșăm? Ca şi 
cum Eliade ori Cioran ar fi trebuit arşi 
în piața publică (dacă nu ei, atunci 
măcar cărțile lor) pentru că au fost 
sardiști și extremiști de dreapta." 

În primul rînd că Emil Cioran s-a 
dezis de "păcatele tinereţii” în vreme 
ce Mircea Eliade și-a estompat 
datele ideologice ale scriiturii, ceea 
ce Saramago nu a făcut niciodată. 
Romanul criticat de Cristian Bădiliță 
e o ilustrare a unei ideologii, un "ro- 
man cu teză”, nu "artă pentru artă”. 

Bineînţeles că stinga apuseană 
nu seamănă "comunismului real”. 
Pentru că occidentul nu a avut comu- 
nism. Nu li s-a dat șansa de a-și 
proba teoriile. De aceea apusenii nu 
puteau face decît greşeli "ideologi- 
ce". Singurele crime de care era sus- 
ceptibilă stînga occidentală erau cele 
prin solidarizare propagandistică cu 
criminalele regimuri comuniste din 
întreaga lume. Fapt care s-a petrecut. 

Saramago, Sartre &c. şi-au făcut 
datoria. Complicitatea la crimă şi 
împiedicarea înfăptuirii justiției sunt 
fapte care se pedepsesc în orice cod 


Jos6 Saramago, pricină de | j 


penal. Așa că oricine e îndreptăţit să 
pună sub semnul îndoielii inocența” 
clamată de Saramago în. discursul 
său la Academia Suedeză. 


1 Nu intru acum în istoria acestei fraze augustiniene preluate de Tertulian. 


2 Contestînd, în numărul din iulie 2003 al Convorbirilor literare, 
de Jos Saramago, Cristian Badiliţă a fost dur atacat de Observ, 


d) "Ursu - autentic martir - pic 
de transcendență metaforică nu adie 
în acest apelativ”, scrie autorul arti- 
colului. Ba tocmai că e metaforică, 
nu reală, transcendența care adie în 
strîmtul său apelativ, folosit "la figu- 
rat", nu "la propriu”. 

Cristian Bădiliţă, ni se spune în 
final, "va munci cu sîrg și modestie, 
încredințat că Demiurgul veghează 
asupra-i."! Dacă autorul articolului îl 
crede pe Cristian Bădiliţă un "funda- 
mentalist ortodox”, cum îl poate 
crede convins de protecția "Demi- 
urgului” ? Cristian Bădiliţă, ca orice 
om de reală cultură, cunoaște difer- 
ența dintre Dumnezeul creștin și 
Demiurgul păgîn. O subtilitate 
care îi scapă domnului Valentin 
Protopopescu. 

Cit despre așa-zisele imense 
tiraje în care se revarsă spre toate 
colțurile lumii cărțile lui Saramago, 
strivindu-l astfel pe "tehnicianul 
Bădiliță”, cred că redactorul Obser- 
vatorului cultural îl confundă pe 
Saramago cu Stephen King. Sau cu 
Paolo Coelho. 


premisele teologice ale romanului Evanghelia după Isus Christos 
atorul cultural. din 9 septembrie. 

Revista Rost nu este o publi- 
cație strict culturală, nici una 
exclusiv religioasă și nici una 
propriu-zis politică, ci un 
manifest românesc menit 
resurecției morale și spirituale 


A carei Sa 
românească să-și regăsească 2 =Cei Gare Vo 
Pa i 

z0pot face abo 


rostul — pierdut în vremea c 
munismului — prin apei ct 
la o tradiţie legitimantă, deo- 

potrivă naţională şi europeană. 


Revista Rost este editată de 
Asociația ROMFEST XXI, 

Calc ueDumi! treasa. 


Ya 


revis 


de abonament), pe numele 
Târziu Claudiu Richard, C.P. 
62, 0.P. 66— București. 

* pentru un abonament colec- 
tiv (3, 5, 7 exemplare), tri- 
miteți prin mandat poștal suma 
respunzătoare; un exemplar 


Primim comenzi pentru mai multe 
exemplare și în sistem ramburs. 
Pentru informaţii suplimenta- 
Te, sunați la tel: 0740.114.706 
sau 0723.504.807, 


rost nr.8 


DD i 


Romfest XXI 


organizaţia românilor de pretutindeni 
e de onoare 


dint i 
ad he Calciu-Dumitreasa 


Pr. Gheorg) 


Președinte - 
Prof, Marcel Petrişor 


Vicepreședinți 
Mihail Albișteanu 
Claudiu Târziu 


Secretar general 

Nicu Butnaru 

e-mail: romfest(romfest.org 
tel: 0723.504.807 

Filiale 

Bacău 

Mihai Moisă 

e-mail: bacau(2romfest.org 
tel: 0234, 511.609 


Brașov 

jr. Dragoş Gladcă 

e-mail: brasov(2romfest.org 
tel: 0744.153.388 


Galaţi 

prof. drd. Cătălin Maghiar 
e-mail: galati(romfest.org 
tel: 0721.412.360 


Iaşi 

prof. drd. Mihail Albişteanu 
e-mail: iasi(2romfest.org 
tel: 0740 132 215 


Prahova 

jr. Dan Nicodim 

e-mail: prahova(Qromfest.org 
tel: 0244.514.337 


Timiș 

dr. Nicolae Colţoiu 

e-mail: timis(2romfest.org 
tel: 0744.526.671 


Reprezentanţi teritoriali 
Bihor 

dr. Virgil Colţoiu 

e-mail: bihorQromfest.org; 

tel: 0740.853.702 


Covasna 

Dan Tănasă 

e-mail: covasna(dromfest.org 
tel: 0744.822.581 


Tecuci 

dr. Richard Constantinescu 
e-mail: tecuci(2romfest.org 
tel: 0723.283.747 


Sibiu 

Marius Săraru 
e-mail: sibiu Oromfest.org 
tel: 0269.237.387 


Semnul organizaţiei 


Asociaţia Romfest XXI are ca 
semn distinctiv o cruce închipuită dintr-o 
frînghie bizantină de culoare aurie, avînd 
în centru, pe un fond verde, o altă cruce 
trasată de coloana infinitului și steagul 
dacic. Crucea înseamnă Jerţfă întru 
Hristos, fringhia - dreapta credință, 
coloana fără sfîrșit - devenirea pe verti- 
cală a neamului românesc, iar drapelul 
dacic arată originea românilor. Auriul 
este culoarea divinității, iar verdele este 
simbolul renașterii. 


Cum vă puteți implica 


e Aderînd la asociația Romfest XXI. 

e Donînd bani (lunar sau punctual), 
obiecte sau consumabile pentru revistă. 

e Efectuînd expertize în domeniile cir- 
cumscrise scopului nostru. 

e Oferindu-vă pentru a face alte servicii 
organizaţiei. 


Rost: 
L) 
cuvânt, rațiune, sens, ordine 


În româna veche, rost a fost moștenit cu 
înţelesul de gură, păstrat astăzi doar în cîteva 
expresii de largă răspîndire și stînd la baza 
verbului a rosti. Pe această linie semnatică au 
mai apărut derivatele rostire, rostitor. etc. 
Poate şi sub influenţa grecescului logos, care 
înseamnă deopotrivă "cuvînt", "rațiune", 
"Ştiinţă", dar şi "vorbire", "gură", "exprimare", 
rost a evoluat și el spre înțelesul "rațiune", 
"sens", "tilc”, "noimă", "scop", cu care se 
foloseşte astăzi în mod curent. În sensul logic 
al tîlcuirilor de mai sus a apărut verbul a ros- 


e Contribuind la o cît mai largă difuzare 
a revistei Rost. 

e Punînd un banner al organizației pe 
site-ul lor pe Internet. 

e Vorbind în cît mai multe cercuri despre 
scopul și acțiunile Romfest XXI. 

e Participînd la dezbaterile din 
forumurile de pe pagina noastră pe 
Internet. 


tui ("a da sens", "a pune ordine"), cu derivata 


rostuire, rostuitor etc. 

Creat prin Rostirea (Cuvîntul, Verbul) 
divină, omul este el însuși, spre deosebire de 
toate celelalte ființe din lumea văzută, făptură 
rostitoare (înzestrată cu grai, cu vorbire, deci 
și cu gîndire), dar şi rostuitoare (care are sens 
superior și poate da sens lucrurilor). 

Omul are un rost dat de Dumnezeu, dar 
uneori caută să-și facă singur alt rost, după 
mintea lui. În orice caz, starea cea mai rea a 
omului este aceea de a-și pierde rostul (orice 
rost), de a fi fără rost pe lume. Iar cel mai 
mare serviciu care poate fi făcut omului (indi- 
vidual sau comunitar) este de a-l ajuta să-şi 
(re) găsească rostul. Tocmai acest obiectiv și l-a 
propus revista Ros? la nivelul lumii româneşti. 

LNDODGILN SUA 


Abonamentele se fac trimițînd un mandat poștal (în care specificaţi citeţ 
numele, adresa completă și perioada de abonament) pe numele Târziu Claudiu 


Richard, CP 62, OP 66, București. 


Prețul unui abonament: € 3 luni: 45.000 lei e 6 luni: 90.000 lei e 12 luni: 


180.000 lei. 


Pentru abonaţii din Europa abonamentul este de 22 Euro, iar pentru cei de pe 
celelalte continente, 52 USD pe an. Taxele poştale sunt incluse în preț. 


Elisabeta Rizea a plecat la Domnul 


Elisabeta Rizea din Nucşoara — Argeş, simbol al rezistenței antico- 
muniste, şi-a dat obștescul sfârșit în seara lui 5 octombrie a.c. Astfel 
a plecat dintre noi unul dintre ultimile simboluri ale rezistenței anti- 
comuniste. 
Elisabeta Rizea — legătura vitală a grupului de rezistență armată 
Arsenescu-Arnăuţoiu cu satul — a devenit cunoscută românilor abia 
după 1989. Ea a fost unul dintre martorii zdrobitori în acest veritabil 
proces al comunismului care este “Memorialul Durerii” — realizat 
la TVR de către Lucia Hossu Longin. 
Elisabeta Rizea a intrat în lupta contra comuniștilor spre sfârşitul 
anilor '40, când soțul său, Gheorghe, s-a alăturat grupului 
Arsenescu-Arnăuţoiu. 
Țintuită în lanţuri, torturată cu sălbăticie de către Securitate pentru 
a-i trăda pe partizani, femeia a rămas cu sechele toată viața. Dar n-a 
trădat. 
A fost condamnată la 25 de ani de muncă silnică și i-a fost confis- 
cată averea. A scăpat, prin grațiere, după şase ani de închisoare. 
După 1989, regele Mihai 1 al României a ajutat-o pe Rizea să meargă din nou, plătindu-i o operaţie la 
picioare. În anii din urmă, Regele a vizitat-o pe Elisabeta Rizea de mai multe ori, în semn de preţuire pen- 
tru dârzenia şi pentru sacrificiul său. 
Dumnezeu s-o odihnească ! 

* POVESTEA ELISABETEI RIZE A, UN SIMBOL AL REZISTENȚEI ANTICOMUNISTE 
e NATO și ROMÂNIA - relaţie a securității sau a insecurităţii? 

